
By die Poswese as 


Nuusblad Geregistreer 


Sally Dreyer het 'n uitblinker Yamaha-orrelspeelster 
in net 12 plesierige weke geword! 


Haar pa koop vir haar hierdie Yamaha B-2 teen net R14.00 per maand en R42.50 deposito 


Sally is nog altyd 'n gewilde klein rabbedoe in haar 
omgewing, maar Yamaha het haar lewe met 'n nuwe 
dimensie verryk. Net een boeiende demonstrasie het 
haar ouers daarvan oortuig dat 'n Yamaha B-2-orrel 
'n hele nuwe wêreld van plesier vir die hele gesin 
sou beteken—en dit kos net R425 kontant. 

Die Dreyers het een van die bevredigendste besluite 
in hul lewe geneem toe hulle in hul Yamaha belê het 
en hulle was nog geen oomblik teleurgesteld nie. 
Nê 'n paar uur van eenvoudige, maar opwindende 
oefening het Sally soos 'n klein beroepsorrelis 


gespeel en haar gesin en vriende bekoor. Boonop 
het sy nog nooit tevore aan 'n musiekinstrument 
geraak nie! Dit is baie makliker om die Yamaha B-2 
te leer bespeel as 'n klavier... maar daarby kom nog 
die opwindende effekte van houtblaas- en stryk- 
instrumente, basstemklanke en lewendige vibrato. 
Die Yamaha B-2 het inderdaad die vol ryk tone van 
baie duurder orrels. Vra sommer gou 'n gratis 
demonstrasie. 

Wat ook al u inkomste of musiekambisie is, is daar 'n 
Yamaha-elektroniese orrel wat perfek daarby pas. 





d 
Vir meer besonderhede oor Yamaha-orrels en hoe om een te koop, is | 


dit net nadig om hierdie koepon aan onderstaande handelaar te pos. | 
Naam 


Adres ese 


Tel. 

I Streekverspreiders: Bloemfontein: Munn's Musical Supplies (Pty.) Ltd. h/v Aliwal- & 
I Elizabethstr.; Kaapstad: Musik-Munn Piano House, Langmarkstr. 167: Durban: Tabler Music 
I Company (Pty.) Ltd., Fieldstr. 25; Johannesburg: Hoffmann Pianos (JHB) (Pty.) Ltd., 
I deppestr. 155; Port Elizabeth: Strand Music House (Pty.) Ltd., Strandstr. 32: Stellenbosch: 
W. Heuer (Edms.) Bpk., Birdstr. 114; Windhoek: Piano House (Pty.) Ltd. 

Die Bybel in elke 
kele Huis en Hand 





Die Bybel in elke Huis en Hand 
Ds. C. H. Muller Heengegaan . Die Britse volk het deur die genadige bestek van 
God die grootste wêreldryk opgebou wat daar ooit 
op aarde was. Maar hierdie groot ryk is opgebou 
soos elke ander groot wêreldryk met geweld. Die 


1 
2 
Bartholomeusnag 3 
5 
Die Plunderaar geplunder . . . 6 swaard het die deurslag gegee. Die gevolg is dat 
7 
9 
9 
9 


Die Openbaring op Sinai. 


die Britse volk 'n lang lys het van groot volksleiers, 
van dapper generaals en van wyse administrateurs. 

Geen wêreldryk hou egter op die lang duur stand 
nie, nie die van Nebukadnesar, nie dié van Alexan- 
der die Grote, nie dié van die Romeinse keisers nie, 
en ook nie dié van koningin Victoria nie. Juis omdat 


Vermaan en Verplig . 
Vroue en Diakonaat . 
Ampsdrag . 


Sentrum Johannesburg 


hulle almal op geweld gegrond is, daarom eindig 

Ds. Dirk van der Hoff . . . . 10 hulle, die een na die ander, in sy val. 
Binnelandse/Buitelandse Sending 11 Die waardevolste prestasie van die Britse volk 
lê nie op die gebied van onderwerping van kleiner 
Ds. C. W. du Toit-en Huisbesoek 12 volke nie, maar op die terrein van geestelike waar- 
Die Jaar van die Bybel. . . . 13 des, as diens aan die mensheid gelewer. En een 
hiervan, een van die mees uitstaande, is diens aan 

Psalm 23 vertaal. . . . . . 16 


die mensheid deur die verspreiding van die Woord 
Hulde aan Herman Fourie . . 17 van God. 
Die stigting van die Britse Binne- en Buitelandse 


Probleme en Taak van Bybel- Bybelgenootskap is daarom 'n gedenkwaardige ge- 


vertalers is Mis teusds!.. 19 beure en 7 Maart 1804, die oprigtingsdatum, moet 
ed beskou word as een van die groot datums in die 
Rand vir 'n Hart. . . . - 22 geskiedenis van die Britse volk, sowel as in die 
Die Vroue in/en die Bybel . . 23 geskiedenis van die mensheid. En die stigter van 
hide die Bybelgenootskap, ds. T. Charles, predikant in 
Die Bybel in die Huis . . - - 24 Wallis, het veel groter diens aan die mensheid ge- 
Johannes die Doper . . . . 25 lewer as byvoorbeeld sulke empaaierbouers soos 
SA lord Kitchener of Cecil Rhodes, vir wie daar monu- 
Die Kinders se Hervormer . . 26 mente opgerig is. 
Messina se Fees . . . . . 31 Die vrugte van die Bybelgenootskap kan nie be- 
3 reken word nie. Die ewigheid sal dit openbaar, maar 
Sendingbeleid — Lesers . . . SI 'n mens kry 'n idee daarvan as bedink word, dat 
Naam van die Kerk . . . . 33 in die stigtingsjaar van die Bybelgenootskap daar 72 
hele of gedeeltelik Bybelvertalings was en nou 
Wat kan u Lees. . . : . . 8 166 jaar later het die Bybel of gedeeltes daarvan 
MEmoeriem . mas. HD. . MA reeds verskyn in meer as 1,100 tale. 

ER BE 35 Van unieke betekenis vir Suid-Afrika is die datum 
Ampteled Bede 23 Augustus 1820 toe in Kaapstad 'n organisasie 
Persberig uit Nederland . . . 36 in die lewe geroep is as hulpvereniging vir die 

Britse Binne- en Buitelandse Bybelgenootskap. ʼn 
Verdere stap is geneem op 1 November 1965 toe 
Jaargang LXI Nr. 5 

DIÉ BYBEL IN ELKE HUIS EN HAND 


[] Van vorige bladsy 


die Bybelgenootskap van Suid-Afrika in die lewe 
geroep is as 'n selfstandige lid van die wêreldbond 
van Bybelgenootskappe. 


Die ideaal van die Bybelgenootskap is om die 
Bybel in elke taal, in elke huis en in die hand van 
elke mens te stel. Daartoe word almal wat die 
Woord van die Here liefhet opgeroep om hierdie 
ideaal te help verwesenlik deur bydraes, skenkings, 
erflatings of op watter wyse ook al. 


Alle tye was dit 'n duur saak om Bybels te laat 
druk. Daarom was dit eeue gelede alleen bekombaar 
vir die rykes. Deur die geldelike hulp van kerke, 
ander liggame en persone het dit moontlik geword 
om die prys van 'n Bybel binne die bereik van 
iedereen te bring. Maar daartoe moet ons almal ons 
deel bydra. 


Dit kan inderdaad gesien word as een van die 
take van die kerk en volk aan die suidpunt van die 
donker kontinent, Afrika, om die Woord van God 
in die hande te stel ook van die Bantoe en ander 
bevolkingsdele van Suid-Afrika nie alleen nie, maar 
ook van die res van Afrika. 


En dit is seker nie alleen 'n taak wat God aan ons 
volk gestel het nie, maar ons reformatoriese stand- 
punt bring dit ook mee, dat elkeen sy Bybel moet 
kan lees, want die Skrifte is dit het onse Here 
Jesus gesê, wat van My getuig. (Joh. 5:39). 


Die Bybel in elke huis en in elkeen se hand is 'n 
mooi ideaal, maar dan moet die Bybel ook gebruik 
word, en gebruik word as 'n lig op ons pad, as 'n 
rigsnoer in ons lewe, as ons maatstaf van goed en 
kwaad. Die publikasie en verspreiding van die Bybel 
is immers net 'n middel tot 'n doel. Die doel is tog 
om die Woord van die lewende God aan 'n sterwen- 
de wêreld te besorg om te dien as 'n ligkolom in die 
donkere woestyne van die volkere wêreld, sodat 
onder invloed van die Woord liefde en geregtigheid, 
vrede en rus, orde en wet onder volke en mense 
gevind kan word. Hierdie deugde verhoog tog die 
lewe van 'n volk, terwyl sonder die beinvloeding van 
die Woord die sonde as 'n skandvlek onder die 
nasies voort sal woed met 'n verwoestende, ont- 
wrigtende uitwerking. 





Ds. T. Charles, predikant in Wallis, stigter van die Britse en 
Buitelandse Bybelgenootskap in 1804. 


Ons eie volk is inderdaad een van die volke wat 
in sy geskiedenis eerbied en liefde vir die Woord 
van God getoon het en hom as volk deur die Woord 
laat lei het. Het ons vadere dan nie noordwaarts, 'n 
onsekere toekoms ingetrek met die Bybel en die 
roer in die wakis? En het God ons nie die oorwin- 
ning oor ons vyande gegee deur die krag van die 
Woord in die hart en die roer in die hand nie? En 
sonder die Bybel sou die roer gedoen het, wat die 
assegaai van Dingaan en Mzilikasi gedoen het. 


23 Augustus moet onder leiding van Gods Gees 
vir kerk en volk van Suid-Afrika nuwe besieling 
gee om die Bybel nog verder te versprei en om 
self nog meer te gryp na die Woord, want Jesus 
het gesê: 


,U Woord is die waarheid.” 


Joh Dreyer. 





Ds. C. H. Muller Heengesgaan 


Andermaal het die Here wat mag 
het oor lewe en dood, 'n huisgesin, 'n 
gemeente, die hele Hervormde Kerk 
op besondere wyse aangespreek toe 
Hy op 16 Junie 1970 uit ons midde 
weggeroep het `n liefdevolle eggenoot 
en vader, 'n toegewyde herder en 
leraar in die persoon van ds. Stoffel 


Muller van die gemeente Kempton- 
park-Oos. Sy heengaan op 55-jarige 
ouderdom was 'n skok, sy leë plek 
vervul ons met droefheid, maar as 
gelowiges luister ons na hierdie roep- 
stem wat van ons Vader in die hemel 
kom. Nie een van ons kan dit onopge- 
merk laat verbygaan asof die Here 

vergeefs ons aangespreek het nie. 
Ons treur saam met die gesin en 
gemeente, maar tog met hierdie ver- 
troosting, wat die ongelowiges nie het 
nie. ,,Laat julle harte nie ontstrid 


CO] Na volgende bladsy 


Ds. C. H. Muller 
Heengegaan 


word nie. Glo in God, glo ook in My. 
In die huis van My Vader is daar baie 
wonings.” 





Wyle ds. Muller 


Die groot getal belangstellendcs bv 
die begrafnis getuig daarvan dat daar 
groot waardering is vir die persoon 
van ds. Muller en vir sy stil maar 
toegewyde werk. 


Die voorsitter van die Algemene 
Kerkvergadering en studiemaat, ds. 
A. J. Nolte het die rede in die kerk 
gehou. ,,Die laaste vyand wat vernie- 
tig word, is die dood.” 'n Ander stu- 
diemaat, prof. dr. F. J. van Zyl het 
die ter aardebestelling waargeneem: 
1 Thes. 4:13-18. 


Christoffel Hendrik Muller is in 
1938 te Pietersburg georden en het 
daarna die volgende gemeentes be- 
arbei tewete Groot Marico, Delmas, 
Otjiwarongo, Zuurfontein en Kemp- 
tonpark-Oos. 


Hy is getroud met mej. Ellen Ro- 
berts. Uit die huwelik is een dogter 
en vier seuns gebore. 


Die hele Kerk dink in gebede aan 
hierdie gesin en die gemeente. Mag 
God in sy genade ryklik vertroos. Met 
dankbaarheid sal die erk wyle ds. 
Muller en sy toegewyde werk onthou. 


— P. M. Smith. 


OORDENKING (] U - fi] ) 


#Ek verwonder my dat julle so gou 
afvallig word van hom wat julle deur 
die genade van Christus geroep het, 
na 'n ander evangelie toe, terwyl daar 
geen ander is nie; behalwe dat daar 
sommige mense is wat julle in die war 
bring en die evangelie van Christus 
wil verdraai.” 


In die nag van 23 en 24 Augustus 
1572, dit wil sê 398 jaar gelede, het 
'n verskriklike gebeurtenis hom in 
Frankryk afgespeel. Die koning se 
suster sou in die huwelik tree en dit 
was `n aand van groot feestelikhede 
waar 'n groot bruilof gereël is in die 
hoofstad Parys. Letterlik duisende 
gaste is uitgenooi om hierdie fees van 
alle feeste by te woon. Onder die be- 
kendes uit die adel wat die uitnodig- 
ing aanvaar het, was admiraal Casper 
de Coligny, 'n protestant. Dit was nou 
die jaar 1572, slers ag, jaar na die 
dood van die groot kerkhervormer, 
Johannes (alvyn. Admiraal Coligny 
was een van d.e adelstand families 
wat 'n paar jaar vantevore die Prote- 
stantse geloof aanvaar het: so het dit 
gebeur dat verskeie vooraanstaandc 
families, selfs verwante van die Ko- 
ningshuis, die starre Roomse Kerk 
met sy magtige pous verlaat het. 


DS. A. J. CONRADIE 


Die koning se moeder, Cathrina de 
Medici, `n geharde Rooms-Katoliek, 
was glad nie tevrede met die Prote- 
stante se vooruitgang nie, sy het dus 
haar planne agtermekaar gehad vir 
die bruilof van haar dogter. Niksver- 
moedend het almal aan die fees deel- 
geneem: toe gebeur die verskriklike, 
duisende soldate storm, op bevel van 
die koningin, die bruilofsaal binne en 
maak elke Protestant dood. In die 
bloedbad wat die hele nag geduur het, 
is adm. De Coligny en duisende ander 
Protestante om die lewe gebring. Na 
hierdie bloed-bruilof het die soldate 
die provinsies deurgetrek en nog tien- 
duisende gelowiges het geval. Hierdie 
vreeslike nag van 23-24 Augustus is 
een van die swartste bladsye in die 
wrede geskiedenis van die Roomse 
kerk. Maar te Rome en in Madrid is 
fees gevier en die pous het openlik sy 


goedkeuring aan die moordenaars te 
kenne gegee. 


Sedert daardie vreeslike dag her- 
denk die Protestantse kerke, elke jaar, 
hierdie dag, Bartholomeusnag, toe so 
baie Christene hulle lewens gelaat het 


Lees: Galasiërs 1:1-9 en Efesiërs 
2:1-10. 


Teks: Gal. 1:6 en 7. 


terwille van die suiwerheid van die 
Bybelse leer. 

Vandag is ons kerk en ook ander 
Protestantse kerke oor die wêreld 
baie bekommerd oor die grootskaalse 
afval van die suiwere leer en die 
aanhang van valse en mensgemaakte 
leerstellinge. Afval is nie `n nuwe 
verskynsel nie: nie baie jare na die 
hemelvaart van Jesus sien ons alreeds 
hierdie gedrog sy kop uitsteek in die 
eerste Christelike gemeentes. Daarom 
skryf Paulus aan die gemeentes van 
Galasië: ,,Ek verwonder my dat julle 
SO gou afvallig word van hom wat julle 
deur die genade van Christus geroep 
het, na `n ander evangelie toe, . . .” 

Paulus verwonder hom by die aan- 
“oor van die gebeure in die gemeente 
van Galasië in Klein Asië. Nadat 
Paulus die gemeente van Galasië ge- 
stig het deur die wil van die Heilige 
Gees, het hy gedink sou dit goed 
gaan. Maar instede van goeie berig 
te ontvang van geloof en trou moes 
hy verneem van ongeloof en ontrou 
aan Gods Woord. Die verwondering 
word des te groter as mens vra, hoe is 
dit moontlik dat 'n mens wat die lig 
ontvang het, die duisternis liewer kan 
hê as die lig. 

Die groot sonde van die Gemeente 
van Galasië was dat hulle nie die ware 
leer van Christus aangehang het nie, 
wat die apostel aan hulle verkondig 
bet, het hulle vergeet of verlaat ter- 
wille van `n ander, wêreldse leer. Dit 
was vir die apostel `n ernstige skok 
want as mens die evangelieboodskap 
verlaat, dan draai jy ook jou rug vir 
die God van daardie Woord. Die ge- 
pieente van Galasië het blykbaar te- 
ruggeval in die ou geloof van die 
Joodse wettiese godsdiens. Instede van 
Jesus Christus as hulle enigste Salig- 
maker te aanvaar en te glo dat Hy 
kul Verlosser is, het hierdie mense 
weer begin dink dat om allerkande 
ckstra dinge te doen, hulle die salig- 
heid vir hulleself kan verdien. ,,Dit is 
'n valse evangelie!” sê die apostel. 

Hierdie verwondering moet ook ons 
vitgangspunt wees teenoor die voort- 
bestaan van die Roomse Kerk. Dit 
moet ons houding wees teenoor die 
insinking en verbastering in ons Pro- 
testantse kerke. En daarom is dit ook 
goed dat ons 'n kort rukkie stilstaaa 
by diegene wat hulle verset het tydens 
die Kerkhervorming en sedertdien bly 
verset het teen die hervorming tot 
vandag toe. Die Hervormers het met 


OD] Blaai om 

Bartholomeusnag—die Bybel 


] Van vorige bladsy 

die evangelie ontsnap, maar die Pous 
met sy trawante het die noodlottige 
tweestryd voortgesit met die gruwe- 
likste vervolging denkbaar. Hulle het 
ook baie wrange oorwinninge behaal: 
in Pole, Oostenryk en Suid-Nederland 
bestaan die Protestantse Kerk vandag 
so te sê nie meer nie. Kort-kort lees 
ons in die geskiedenis van die Roomse 
Kerk dat hulle diegene wat met hulle 
verskil wreed vervolg. 

Broeder en Suster; as ons so van 
vervolginge praat deur die Roomse 
Kerk, dan sal u miskien sê: ,,Ja, dit 
mag so wees in die verlede maar 
vandag is dit nie meer so nie. Kyk 
na die Roomse Kerk in ons eie land. 
Hulle is so gaaf. Hulle bou skole en 
hospitale.” Dit is waar. In die lande 
waar die landsbestuur nie in die 
hande van die Roomses is nie, daar 
gedra die Roomses hulle skynbaar 
goed. Maar wat gebeur vandag nog 
in lande soos Spanje en Suid-Amerika 
waar die regerings in hulle hand is? 
Vervolginge, verbanning en doodslag 
is aan die orde van die dag. 

Nes die apostel Paulus hom ver- 
wonder het oor die dwalinge van die 
gemeente van Galasië, so is ons ook 
verwonder om te sien dat die Rooms- 
Katolieke bly vasklou aan hulle ver- 
draaide leer van Maria-aanbidding. En 
ons vra verstom: ..Maar kan hulle dan 
nie self in die Bybel lees dat deur 
genade alleen word julle gered en 
dit slegs deur 'n geloof in Jesus 
Christus?” Feit is dat juis in die 
Roomse londe die grootste getal onge- 
letterdes aangetref word. Dit is die 
doelbewuste beleid van die Roomse 
priesters om die mense in die duister 
te hou. 'n Rooms-Katoliek mag net 
boeke lees wat deur sy kerk goedge- 
keur is. Vanselfsprekend, mag 'n 

Roomse lidmaat nooit enige Prote- 
stantse boeke lees nie. So leef hulle in 
die duisternis, van pouslike uitsprake, 
voort. 


Aan baie mense wat die evangelie 
wil verdraai, ontbreek dit ons vandag 
nie. Die sektes floreer in ons land. 
Dan kry ors van ons eie iidmate wat 
sê: ,,Ae, dit maak nis sick nie, ons 
dien almal dieselfde God.” Ons kan 
onder geen omstandighede die ver- 
draaiing van die suiwer leer van 
Christus se evangelie goedpraat of 
probeer toesmeer nie. 'n Sekte kan jy 
maklik uitken: Hulle ncem Christus 
Jesus altyd weg as die middelpunt 
van ons verlossinz en hulle plaas 
iemand of iets anders in sy plek. Die 
Roomses plaas Maria in aie middel; 
ander sektes gun aan die groot doop 
of onderdompeling daardie bevoorreg- 
te posisie; ander weer ag die viering 
van die Sabbat belangriker as die 
lyde en sterwe van Jesus aan die 
kruis. Jesus het dus volgens die sektes 
se verdraaide leer nie genoeg gedoen 
om ons salig te maak nie, nee, hulle 
wil nog iets byvoeg. 


Dit moet ons tog nooit vergeet nie: 
God wil dat ons sy suiwere leer moet 
aanhang en alles leer soos wat Chris- 
tus dit vir ons geopenbaar het. God 
het nie ons menslike byvoegsels en 
wyshede nodig nie. Daarom, durf ons 
die sektewese en die gees van afval 
nooit goedpraat of onbeveg by ons 
laat verbygaan nie. As die suiwere 
leer vir die apostel Paulus nie saak 
gemaak het nie, en hy homself aan die 
slaap wou sus met die woorde: die 
suiwere leer is tog nie belangrik nie, 
sou hy dan hierdie verdoemende 
woorde uitgespreek het? 


Maar al sou ons of 'n engel uit 


die hemel julle 'n evangelie verkondig 
in stryd met die wat ons julle ver- 
kondig het, laat hom 'n vervloeking 
wees! 


Soos ons vantevore gesê het, sê ek 
nou ook weer: as iemand julle `n 
evangelie verkondig in stryd met die 
wat julle ontvang het, laat hom 'n 
vervloeking wees.” 


As ons aan die bloedbruilof, 238 
Augustus 1572, dink, sien ons dat uit 
hierdie chaos het Christus steeds sy 
Kerk in stand gehou. Die bloed van 
die martelare was deur die eeue heen 
die saad van die kerk! 


Dit is ook treffend dat op 23 Augus- 
tus 1820 die Bybelgenootskap in Suid- 
Afrika gestig is. Ons herdenk dus van- 
jaar `n dubbele geleentheid: Bartho- 
lomeusnag: die bloedbruilof in Frank- 
ryk, maar vir Suid-Afrika; 150 jaar 
van dankbaarheid dat Gods Woord na 
ons land gekom het. Dit is een wat 
saai en 'n ander wat maail 


Mag God gee dat ons nie sal verslap 
in ons ywer om sy Woord deur te 
gee aan hulle wat soek, en dat ons 
nooit sal verflou in die bestudering 
van sy Woord nie, want dan staan die 
valse leraar reeds aan ons deur en 
wag gretig om ons die verderf in te 
lei. AMEN. 


Die genade van God is groter as die 
grootste skuld. 


Spreek meer tot God oor u kind 
en meer tot u kind oor God. 

KLERE EN MEUBELS AAN U TEEN FABRIEKS- EN 
GROOTHANDELSPRYSE. Bv. VEKA KERKRAADS- 


PAKKE (@ R29-50. 

Klerasie vir die hele gesin 


H/v. Pionier en Centralweg — Fordsburg — Johannesburg 

Die laaste groot tema wat in die 
boek Exodus ter sprake kom, neem 
die grootste gedeelte van die boek in 
beslag, naamlik hoofstukke 19-40. Die 
kern daarvan is die openbaring van 
die HERE aan sy volk. Hierdie hoof- 
stukke val weer in twee hoofdele uit- 
een: vertellinge rondom die verbond 
en die reëling van sake in verband 
met die tabernakel. Ons kan die 
hoofstukke soos volg groepeer: 19-24, 
die verbondsluiting by Sinai en 32-34, 
die verbreking en die vernuwing van 
die verbond; 25-31, die opdrag tot die 
bou van die tabernakel en die voor- 
skrifte vir die vervaardiging daarvan, 
en 35-40, die uitvoering van die op- 
drag. 


DR. W. C. VAN WYK 


Wat by Sinai gebeur het, is vooraf 
aangekondig. Wanneer die HERE 
Moses by die brandende doringbos 
roep om sy volk uit Egipte uit te lei, 
beloof Hy aan hom sy Goddelike teen- 
woordigheid en sê: ,,As jy die volk 
uit Egipte gelei het, sal julle op hier- 
die berg God dien.” (Ex. 3:11). By die 
berg Sinai (of Horeb) het God Hom 
vir die eerste keer aan Moses geopen- 
baar as die God van Abraham, Isak 
en Jakob. By Sinai sou die HERE 
Hom weer aan Moses en aan die volk 
openbaar by dieselfde berg en sou 
Moses die middelaar wees van daardie 
openbaring. Daar bring die HERE 
deur sy verbond 'n besondere verhou- 
ding tussen Hom en die volk tot 
stand. Sy bestemming vir Israel van 
Egipteland af word kernagtig uitge- 
druk in die woorde van Ex. 19:4-6: 
Julle het self gesien wat Ek aan die 
Egiptenaars gedoen het, en dat Ek 
julle op arendsvlerke gedra en julle 
na My toe gebring het. As julle dan 
nou terdeë na my stem luister en 
my verbond hou, sal julle my eien- 
dom uit al die volke wees, want die 

hele aarde is myne. En julle sal vir 
My 'n koninkryk van priesters en 'n 
lieilige nasie wees.” 

Wat is die verband tussen die red- 
ding uit Egipte en die verbond by 
Sinai? Deur die ketting van reddings 
waarmee die HERE Israel tot by Sinai 
gebring het het die HERE Hom, wel 
in vryheid en op soewereine wyse, 
aan Israel gebind. Daarom was dit 
byna vanselfsprekend dat `n volk wat 
so sy reddende nabyheid ervaar het, 
ook hulle Redder sal wil dien. Maar 
omdat die diens aan God nie 'n eie- 
willige diens mag wees nie, maar 
hulle Hom moes dien soos Hy gedien 
wil word, was dit nodig dat God sy 
wil aan hulle openbaar. Die bevrydes 
moet die Bevryder vir sy bevrydings- 
daad dank, maar omdat hulle nie weet 
hoe hulle dit moet doen nie, maak 
Hy aan hulle sy wil bekend. In Ex 24 
word die totstandkoming van die ver- 
bond beskrywe. Die teenstelling met 
die vroeëre toestand is duidelik: waar 
die ketting van reddingsdade uit ver- 
skillende skakels bestaan wat elkeen 
as'tware 'n Goddelike ingryping van 
die oomblik is, met ander woorde iets 
los, gebonde aan elke afsonderlike 
situasie, bring die verbond aan Israel 
eits bestendigs, iets blywends, 'n vaste 
Spoor waarop sy geskiedenis kan voort- 
beweeg. Die verbond kom tot stand om 
die voortdurende redding, bewaring 
en leiding van die volk deur die 
HERE te waarborg; daarvoor moet 
die volk Hom dien deur sy gebooie 
na te kom. 

'n Verbond is nie 'n verdrag nie. 
In 'n verdrag het ons normaalweg met 
twee gelykwaardige partye te doen. 
Vir die tot stand bring van die ver- 
bond gaan die inisiatief alleen van 
God uit. Die verbond is `n gawe van 
God aan sy volk, daarom lees ons dat 
God met Israel 'n verbond gesluit het, 
of elders: `n verbond opgerig het, of 
sy verbond aan hulle gegee het, of 
speel hierby geen aktiewe rol nie. Die 

verbond word deur die sterkere tot 
voordeel van die swakkere gegee; 
laasgenoemde gee sy onsekerheid prys 
in ruil vir die weldadige beskerming 
van God. Deur die verbond met Israel, 
gee die HERE uitdrukking aan sy 
verkiesing van Tsrael. Nog 'n belang- 
rike aspek van die verbond is die ge- 
meenskapskarakter daarvan. God sluit 
nie 'n verbond met enkelinge nie, 
maar met 'n volk. Tussen God en volk 
kom gemeenskap tot stand. Israel 
word in God se lewenskring opgeneem 
en daardeur geheilig. Van Israel word 
net gehoorsaamheid verwag. 


Wat vir ons beskrywe word in die 
geskiedenis van die goue kalf, is 'n 
eggo op wat ons aan die begin van 
die boek Genesis oor die sondeval 
lees. Ook in die tuin van Eden het 
die mens `n gebod ontvang en oortree. 
Net so ontvang die volk Israel by die 
berg Sinai die gebooie, maar ook hier- 
die gebooie word spoedig oortree. 
God se optrede na bierdie oortredings 
bevestig weer dat die inisiatief in die 
God-mens verhouding steeds van God 
uitgaan. Ten spyte van die menslike 
ongehoorsaamheid gaan Hy voort om 
met die mens te handel. Op die ver- 
bondsbreuk jn Ex. 32 volg die ver- 
bondsherstel in Ex. 34. Ten spyte van 
Gods toorn en gerig gaan God deur 
om sy plan met Tsrael en deur hulle 
met die wêreld te verwesenlik. Die 
verbondsvernuwing is God se vergif- 
nis. Die blote feit dat die verbond 
vernuwe word, wys dat daar 'n toe- 
koms is vir mense wat nie altyd 
daarin slaag om gehoorsaam te wees 
nie. Hierdie toekoms word alleen ge- 
eken deur die vergifnis van God. En 
hierdie vergifnis wys vooruit na die 
groot vergifnis wat God op Golgota 
bewerk het. 


Ons kan die Tien Gebooie die same- 
vattine noem van die wil van God; 
tegelyk gee dit uitdrukking aan die 

wese van God, want as inleiding tot 
die Tien Gebooie hoor ons ,Ek is die 
HERE jou God wat jou uit Egipte- 
land, uit die slawehuis uitgelei het.” 
(Ex. 20:1). Die kern van die wet kan 
in een woord saamgevat word: liefde, 
die liefde tot God in die eerste tafel 
en voortspruitende daaruit, die liefde 
tot die naaste in die tweede tafel. Uit 
die Tien Gebooie en die ander wette 
wat ons in Exodus kry, sien ons dat 
daar nie onderskei word tussen leer 
en lewe nie, daar is 'n onskeibare 
eenheid tussen die twee. God vra van 
die mens 'n bepaalde optrede in elke 
Situasie waarin Hy hom plaas. Die 
Nuwe 'Testament staan ook positief 
teenoor die wet, want Jesus het self 
gesê dat Hy nie gekom het om die 
wet te ontbind nie, maar te vervul, 
terwyl Paulus die wet beskou as 'n 
tugmeester na Christus toe. Die wet 
het alle lewensgebiede omvat. Daar 
was in Israel geen sfeer waarin die 
Goddelike wil nie sou geld nie. 


Wat rondom Sinai dus uitstaan, is 
die openbaring van God: die open- 
baring van sy wil en sy verbond met 
sy volk. Tog moet ons ook op 'n ander 
aspek van die huiweringwekkende ge- 
beure by Sinai let: die openbaring 
van die heiligheid van God. Alleen 
Moses is toegelaat om op die top van 
die berg te klim. die volk is gewaar- 
sku om nie die berg te nader nie. 
Die donderslae, blitse en swaar wolke 
en die geluid van 'n sterk basuin (Ex. 
19:16) het die volk in die laer laat 
beef. Ons kom onder die indruk van 
die heiligheid van God. ja die byna 
ongenaakbaarheid van daardie heilig- 
heid. waardeur die mens teen enige 
oorskryding van die grense wat aan 
hom gestel is. gewaarsku word. Iets 
van daardie heiligheid deurtrek die 
ganse Ou Testament, 'n gedagte wat 
die beheersende tema in die profesieë 
van Jesaja geword het. In die Nuwe 
Testament word hierdie grens nie op- 
gehef nie, maar deur God in sy genade 
oorskry as Hy sy eniggebore Seun 
sfuuir fer wille van onheilige mense. 
sodat hulle in Christus geheilig mag 
word. 


Oor die tabernakel gesels ons vol- 
gende keer in die verband van die 


wette van die boek Levitikus. 


Vertrou op die Here en kwale sal u 
tot 'n seën word. 
— Pestalozzi. 


SKRIFVERKLARING.... 


,Want die HERE herstel die heer- 
likheid van Jakob net soos die heer- 
likheid van Israel; want plunderaars 
het hulle geplunder en hulle wingerd- 
lote verniel.” 


DR. W. C. VAN WYK 


Ts Jakob en Israel nie dieselfde nie? 
Toe kan `n mens een grootheid met 
'n ander grootheid vergelyk as dit 
presies dieselfde ding aandui? Ons 
moet dus aanneem dat hier met ,Ja- 
kob” en ,.Israel” minstens nie presies 
dieselfde bedoel word nie. Die profete 
gebruik soms die naam Jakob as hulle 
die hele volk wil aandui, omdat Jakob 
die stamvader van die twaalf stamme 
van Tsrael was. By die Jabbok, toe 
-Takob met God geworstel het. ontvang 
hv die naam Israel (Gen. 32:28). So 
'n naamsverandering dui 'n verande- 
ving van bestemming aan, soos in die 
geval van die verandering van die 
name van Abram en Sarai (Gen. 17: 
5-6, 15-16). Die naam Tsrael kon soms 
'n politieke en soms 'n godsdienstige 
betekenis hê. As politieke begrip kon 
dit die eenheidsryk onder Dawid en 
Salomo aandui, maar na die splitsing 
van die Ryk is dit gebruik as aandui- 
ding van die 'Tienstammeryk van die 
Noorde teenoor Juda in die Suide. 
As godsdienstige begrip beteken dit 
ongeveer ,,die ware lsrael” en kon 
selfs net op Juda of op 'n res van die 
volk betrekking gehad het. Wat be- 
doel Nahum as hy net op hierdie een 
plek van Jakob praat? Miskien moet 
ons die verhaal van Jakob se naams- 
veranderins in gedagte hou. Daar 
vind die lotsverandering van Jakob 
plaas. Hy is nie meer vader van twaalf 
seuns nie, maar stamvader van 'n volk 
wat van God die land Kana#n as 'n 
woonplek sal ontvang. Jakob is aan- 
duidine van die persoon wat die belofte 
ontvang en gedra het. maar nog nie 
die volk was nie, terwyl Israel ev 
naam aan die hele volk gegee het. En 
sou Nahum nie hier met Jakob kon 
bedoel die volk wat nie meer volkome 
volk is nie, nie meer so vol 
kome soos die volk eenmaal gewees 
het nie, omdat die Assiriërs die Noor- 
dervyk verwoes en die volk in balling- 
skap weseevoer het? Soos Jakob in 
die boek Genesis die nog-nie-ten-volle- 
volk is nie, so is Jakob vir Nahum 


die nie-meer-ten-volle-volk nie . Hy het 
wel 'n heerlikheid, 'n ga'on, maar dit 
is nie soos die heerlikheid, die prag 
van Tsrael nie. Tsrael is vergelykbaar 

Die Plunderaar geplunder 

met 'n wingerdstok, maar Jakob is die 
wingerdstok met die vernielde lote. 
Die vroeëre en die volle prag is daar 
nie meer nie, ,want plunderaars het 
hulle geplunder en hulle wingerdlote 
verniel.” Die ranke, die Noordestam- 
me, was deur die Assirêrs in balling- 
skap weggevoer. Maar nou trek teen 
Ninevé `n verwoester op, die plunde- 
raar sal geplunder word. Hy wat die 
ranke van Israel verniel het, sal ver- 
niel word. Dit bring die verwagting 
van die terugkeer van die ballinge, die 
ranke wat van die wingerdstok afge- 
sny is. Die heerlikheid van Jakob, die 
heerlikheid van die nog-nie en die nie- 
meer-nie, word soos die heerlikheid 
van Israel. Heel prakties hou hierdie 
woorde die verwagting in van die 
herstel van die Ryk van Israel in sy 
gewese eenheid en in sy ou glorie. 
En alles sal alleen die werk van die 
HERF self wees. Hy herstel die heer- 
likheid van Jakob soos die heerlikheid 
van Israel, dit wil sê, soos die heer- 
likheid wat Israel gehad het. Dit lyk 
baie aantreklik om in koning Josia, die 
koning van die nuwe verenigde ko- 
ninkryk wat in die vooruitsig gestel is 
te sien. Onder hom, mede as gevolg 
van sy godsdienstige hervormings, het 
'n atmosfeer van groeiende verwag- 
tings oor 'n herstel van die ou geliefde 
en gewensde dinge hom van die volk 
meester gemaak. 


In die res van die hoofstuk word 
die bestormines van Ninevé beskrywe. 
Ons gee `n deel daarvan in eie ver- 
taling weer: 


,Die skild van sy sterkes is rooi ge- 
verf die krygers in skarlaken geklee, 
met die glans van staal skitter die 
strydwaens op die dag as hy slagge- 
reed is, en die spiesstele word geskud. 
Op die weë jaag die strydwaens in 
dolle vaart, heen en weer snel hul op 
die vlaktes. hul voorkoms is soos fak- 
kels, soos bliksemskigte skiet hul heen 
en weer. Hy kommandeer sy magtiges 
op, hulle struikel in hul vaart, storm 
haastig na die muur en opgerig word 
die stormdak.” (Nah. 2:8-5). 


Die vyandelike leër wat teen Nine- 
vé opruk, word hier beskrywe. OPDp- 
vallend is die rooi kleur van die 
skilde (en van die uniforms?) van die 
voetsoldate. Die metaalbeslag van aie 
strydwaens blits in die son as hulle 
haastig verskillende stellings inneem 
om op te tree in geval dat daar 'n 
uitval uit die beleërde stad kom. 


C] Na volgende bladsy 


PASTORALE RUBRIEK 


Vermaan en Verplig 


Die doopouers word vc.maan en 
verplig tot 'n nuwe gehoorsaamheid. 
Maar om hiertoe te kom moet hulle 
met die regte gesindheid begin en 
daarvan lees ons reeds by die aanvang 
van die Doopsformulier, waar ,,ons 
vermaan word om onsself te mishaag, 
ons voor God te verootmoedig en ons 
reinigmaking en saligheid buite ons- 
self te soek.” 

Net soos in die Heidelbergse Kate- 
gismus, deurloop ons in die Doops- 
(tormulier dieselfde volgorde, naamlik: 
hoe groot my sonde en ellende is, hoe 
ek van my sonde en ellende verlos 
word, en ten derde hoe ek God vir 
sodanige verlossing moet dankbaar 
wees. 

Ons moet begin by die selfmisha- 
ging soos Dawid uitgeroep het: ,,ek 
ken my oortredinge en my sonde is 
altyddeur voor my; teen U alleen het 
ek gesondig en gedoen wat verkeerd 
is in u 0ë” (Ps. 51:5, 6). Ook Paulus 
skryf dat hy gevange geneem is onder 
die wet van die sonde wat in sy lede 
is, (Rom. 7:28) en hy noem homself 'n 
ellendige mens. Wie sigself so kan 
mishaag kom dan tot die oortuiging 
dat hy God ook mishaag en dat hy 
onder die vloek val van God se toorn 
teen die sonde. 

As die mens hierdie waarhede in- 
sien en aanvaar dan is die doopsbedie- 
ning geen kleinigheid nie en kan mens 
nie met `n lighartige gevoel voor die 
kansel kom staan nie. En tog, so baie 
wat daar kom staan se werklike idees 
het net betrekking op die uiterlike 
vertoon soos `n nuwe kostuum en 'n 
mooi doopuitrusting en/of die persoon 
wat die baba inbring nie dalk `n fout 
gaan maak nie. Doopouers kan tog so 
begaan wees daaroor as die kind on- 
bedaarlik huil. 

As al hierdie laaste dinge die mees- 
te aandag geniet, wat nou van die 
regte gesindheid wat dringend aan- 
wesig moet wees waar die sakrament 
van die Heilige Doop ontvang word? 
Waar is die selfmishaging, die oot- 
moed en die selfverootmoediging voor 
God? Waar is die regte behoefte, be- 
geerte en drang om die reinigmaking 
buite onsself te soek? 

En dit is nou die doopouers wat 
vermaan en verplig word tot 'n nuwe 
gehoorsaamheid. Mens wonder soms 
of die taal en boodskap van die For- 
mulier regtig tot die doopouers 
spreek, veral as mens bedink hoe baie 
doopouers die sakrament ontvang asof 
dit iets alledaags is. Dit pas die doop- 
ouers om daaraan te dink dat `n mens 
op die weg van die sonde wandel en 


DOOPKATEGESE 


dus midde in die dood lê, — om dan 
So te kom tot verootmoediging en te 
vra hoe en waarin kan ons God be- 
haag. 

As die gesindheid aanwesig is of 
ontwaak dan gaan die doopouer ag 
slaan op die woorde dat hy vermaan 
en verplig word. Dan word sy hart 
oopgemaak vir die versekering van 
die Heilige Gees dat Hy in ons wil 
woon en ons tot lidmate van Christus 
wil heilig. As die doopouer dit aan- 
neem dat hy deur die doop vermaan 
en verplig word, dan bely hy ook dat 
dit van God kom, van sy God en in 
Christus Jesus sy Vader. Hy erken so 
die heerskappy van God in sy lewe, 
asook die verlossingswerk deur Chris- 
tus Jesus, waardeur die sondaar tot 
kind van God gemaak word, — en die 
reggesinde kind eerbiedig sy ouer en 
betoon gehoorsaamheid. Wie kind van 
God is, leef in liefde en geloofsver- 
troue tot God, en luister na sy woord 
om daaraan gehoorsaamheid te be- 
toon. 


DR. P. W. VENTER 


Nou kan die vermaning maar kom, 
die saad gaan in goeie vrugbare aar- 
de val. God vermaan, dit beteken Hy 
spreek tot die hoorder en veral die 
doopouer; en as Hy spreek dan word 
die afdwalinge en verkeerdhede ge- 
noem; en Hy laat die hoorders terug- 
roep tot verootmoediging en om te 
wandel op die spore van die geregtig- 
heid. Om te vermaan is om 'n gesprek 
te voer, soos wat dit in die prediking 
plaasvind. In die doop vind die predi- 
king nie plaas in die gewone spreek- 
taal soos wat ons dit var die kansel 
af hoor nie, maar dit is prediking 
deur 'n simbool. As ons praat van 
vermaning dan moet ons in gedagte 
hou dat dit 'n waarskuwing insluit, 
en dat by ongehoorsaamheid kan daar 
straf op volg. In die prediking word 
groot waarhede gestel en word die 
versoek gerig dat die hoorder dit 
moet aanvaar, — in die sin dat dit 
die mens moet help lei tot lewensver- 
nuwing. In die vermaning word die 
keuse gewoonlik aan die hoorder oor- 
gelaat, egter met die veronderstelling 
en soms duidelike bekendstelling van 
alle moontlike gebeurlikhede wat kan 
voortvloei uit hoe die hoorders verder 
gaan optree. 

Die vermaning word aanvaar of 
verontagsaam net soos luisteraars ook 
maar handel na die verkondiging van 
Gods Woord. Maar wie egter van 
plan is om ontrou te gaan handel, be- 


hoort nie te kom om die sakrament te 
ontvang nie. 

Nou word daar egter bygevoeg dat 
die doopouer ook verplig word tot `n 
nuwe gehoorsaamheid. In elke ver- 
bond is al reeds verpligtinge wat ver- 
onderstel word, en is daar `n onwyfel- 
bare houding en 'n koersvaste optrede 
waaraan voldoen en gevolg gegee 
moet word. In die doop vind tegelyk 
ook die erkenning plaas dat dit ons 
God is wat die verbond sluit en dat 
Hy `n reg op ons lewe het. Al sou 
daar mense wees wat hierdie reg nie 
wil erken nie, dan verdwyn die reg 
daarom nog nie. `n Verpligting deur 
die sakrament van die Heilige Doop, 
—maar daarmee hou alle redeneringe 
op en dan moet gehoorsaamheid in- 
tree. Nou word gesê: jy moet, jy sal. 
'n Opdrag word gegee, en wie dit hoor 
moet antwoord met 'n ,,ja, Here, hier 
is ek.” Nou is daar nie meer 'n keuse 
nie, en 'n huiwering is ook verkeerd. 
Nee, 'n verpligting laat geen keuse 
nie. Daar is geen twyfel of onseker- 
heid nie, — die doopouers, die kerk- 
raad en die gemeente hoor tog die 
woorde baie duidelik: ,,daarom word 
ons ook weer van Godsweë vermaan 
en verplig tot `n nuwe gehoorsaam- 
heid.” 


Die Plunderaar geplunder 


] Van vorige bladsy 


Skielik kom daar beweging onder 
die troepe. Bevele weerklink en hulle 
storm na vore, so haastig dat sommige 
struikel in hul vaart. Met opgestelde 
stromdak word die muur bestorm. 
Uit afbeeldings wat op Assiriese mao- 
numente nagelaat is, kan ons vir ons 
'n goeie voorstelling van so 'n beleg 
vorm. Die Egiptenare het draagbare 
stormdakke gehad onder die skuiling 
waarvan hulle die poorte van die vy- 
andelike stad bestorm het. Vroeg in 
die negende eeu voor Christus het die 
Assiriërs van stormramme begin ge- 
bruik maak. Dit was 'n apparaat wat 
op vier of ses wiele aangestoot is na- 
dat daar tevore bane van dik planke 
aangelê is waarop dit met snelheid 
kon voortbeweeg. Die eintlike horing” 
van die stormram het uit 'n houtskag 
met 'n skerp metaalpunt bestaan, met 
behulp waarvan gepoog is om 'n bres 
in die muur te slaan. Die soldate binne 
in die stormram is beskerm deur be- 
dekkings van vlegwerk of leerstroke 
aan die kante. Die beleërde stad het 
gewoonlik van hake gebruik gemaak 
waarmee hulle die uitstaande punt 
van die stormram probeer opvang en 
in die lug probeer trek het om dit 
onskadelik te stel. Onder die storm- 
dak was die krygers beskerm teen 
pyle en slingerstene. 

Wat is 
so besonders aan 
hierdie man? 


... Hy's `n Sanlam-verteen- 
woordiger. Wat is so be- 
sonders aan `n Sanlam-man? 
Hy het Sanlam se unieke 
opleidingskursus deurloop, 
wat hom toerus om leiding 
te gee oor elke aspek van 


versekering en die beskerming 
van gesinsinkomste. Hy's meer 
as bloot `n versekeringsman — 
hy's `n huisvriend wat by u 

en u gesin staan. 

En agter hom is `n wakker, 
dinamiese organisasie wat 








reeds meer as 50 jaar die 
voortou neem met nuwe 
ontwikkelinge in versekering. 
Die man van Sanlam staan 
by u en u gesin. 


SANLAM 


Die voorloper in moderne lewensversekering 


Kry meer besonderhede by enige Sanlam-kantoor of Sanlam-verteenwoordiger. VZER— Kseslie4 ASJA 

VROUE EN DIE DIAKONAAT 

By verskillende geleenthede is daar 
reeds deur die kerk aanvaar op grond 
van rapporte wat uitgebring is na 'n 
deeglike Skrifondersoek, dat daar 
geen beswaar is teen die toelating 
van die vrou tot die amp van die 
diaken nie. By hierdie jongste verga- 
dering is dan ook die logiese konse- 
kwensie van hierdie rapporte deurge- 
voer deur die vrou tot die amp van 
die diaken in ons kerk toe te laat. 

Naas die Skriftuurlike oorwegings 
wat in hierdie besluit beslissend was, 
het die praktiese nood in die kerk 
seker ook 'n rol gespeel. Talle ge- 
meentes ondervind dat die man as 
diaken gekies word, maar die vrou 
doen die werk. Die veranderde maat- 
skappy waarin ons lewe, bring dit mee 
dat die man dikwels vir 'n baie lang 
tyd nie sy ampswerk kan doen nie 
as gevolg van skofwerk, afloswerk en 
ongereelde ure, as gevolg van die te- 
kort aan mannekrag. Die vroue wat 
die werk gedoen het, sal nou ook 
amptelik op die kerkraad verteen- 
woordig wees. 

Maar dit is seker nie die grootste 
waarde van hierdie besluit of die 
deurslaggewende aanleiding daartoe 
nie. Maar wat wel van waarde is, is 
dat arbeidsterreine wat vir die kerk- 
raad moeilik toegangklik is, nou veel 
makliker bereik kan word. Ek dink 
byvoorbeeld aan die verskillende soor- 
te damestehuise waar dit moeilik is 
om tot `n behoorlike gesprek te kom, 
omdat besoeke daar altyd in `n groot 
openbare sitkamer of by die deur 
afgehandel moet word. By sulke plek- 
ke sal die arbeid van die vroulike 
diaken van onskatbare waarde kan 
wees. 

Alhoewel die vrou nou tot die amps- 
werk toegelaat is, is daar nog lank 
nie klaar gepraat oor haar taak en 
plek in die kerk nie. Ek vermoed dat 
daar nog baie gesê en geskryf sal 
word oor hierdie saak. 


AMPSDRAG 


Die vergadering het 'n wyse besluit 
geneem om die ampsdrag van die 
kerkraad nie langer deur 'n bepaling 
in die kerkwet vas te lê nie. Hoe `n 
mens geklee moet wees, is in die lewe 
van die kerk tog maar 'n onbelangrike 
saak en het met die mens se verlos- 
sing weinig te doen. Die enigste kle- 
ding wat vir die gelowige van belang 
is, is om met die Here Jesus Christus 
beklee te wees (Rom. 13:14). 

Wanneer 'n ampsdrag in die Kerk- 
wet bepaal word, beteken dit dat 
iedere amptelike vergadering die volle 
ampsdrag vereis. Sou 'n vergadering 


Besluite van die Algemene 
Kerkvergadering 


selfs net een lid toelaat wat nie 
korrek geklee is nie, is so 'n vergade- 
ring nie wettig gekonstitueer nie. In die 
praktyk het dit 'n onhoudbare situasie 
geword. Moet 'n mens 'n aktiewe en 
belangstellende lid van die kerkraad, 
wat weens werksomstandighede nie 
sy swart pakkie kan aantrek voor 'n 
vergadering nie terwille van die kleur 
van 'n broek en 'n baadjie sitting 
weier? Dit is tog veel belangriker vir 

` saak van die evangelie om goeie 
kragte in 'n vergadering te hê, al is 
die kleureverskeidenheid van hulle 
drag uiteenlopend, as om terwille van 
eenvormige swart geen vergadering te 
hê nie. 


DR. A. J. G. DREYER 


Omdat die kerk egter graag orde en 
'n grens van ordelikheid wil handhaaf, 
besluit die vergadering dat dit `n 
onderlinge ooreenkoms is, `n onge- 
skrewe reël dat die kerkraad in `n 
donker pak (dus ook swart as hulle 
wil) geklee sal wees. 

DIE TOGA 

Die drag van die predikant is ook 
SO `n bietjie gewysig. In plaas van die 
willekeur van 'n Skotse of Hollandse 
toga, besluit die vergadering dat die 
gradetoga van die Universiteit waar 
die predikant afgestudeer het, die 
amptelike drag sal wees. Hiermee kry 
ons `n effens gewysigde en meer 
draaglike toga wat nie meer `'n stoom- 
bad sal wees nie, soos die oorsese 
togas, wat ons in die broeiende Suid- 
Afrikaanse son dapper moes dra, ter- 
wyl dit geskik was vir die ysige 
Europese winters. 

Persoonlik vind ek dit jammer dat 
die vergadering nie ook in die geval 
besef het, dat die drag van die predi- 
kant maar 'n onbelangrike saak is nie. 
Gelukkig is dit nie in die wet vasge- 
lê nie. Maar die tydsverandering het 
meegebring dat ons hier ook `n ver- 
andering kon aanbring. Die argument 
dat die toga die bewys is van die 
predikant se akademiese kwalifikasies 
mag histories juis wees, maar het in 
ons tyd geen sin nie. `n Argitek dra 
nie `n besondere soort jas om daar- 
mee aan te dui dat hy as argitek 
bekwaam is nie. Dieselfde geld vir die 
ander akademiese opleidings. Die toe- 
rusting word teenwoordig deur `n Uni- 
versiteitsertifikaat bewys en die kwa- 
liteit. van die uitrusting en die prak- 
tiese toepassing daarvan blyk in die 
werk gelewer word. 


Wat my betref kon ons maar liewer 
die toga laat verval het. Vir baie 
mense sal dit seker te nugter en 
,kaal” lyk. Dan moes die kerk maar 
liewer besluit het dat, soos vir die 
kerkraad, dit 'n onderlinge ooreen- 
koms is dat die toga `n gepaste en 
ordentlike drag vir die predikant sou 
wees. 'n Mens loop nie, en veral nie 
in die kerk nie, sy akademiese kwali- 
(ikasies en rondswaai vir almal om 
te sien nie. Bowendien is 'n BA. B.D. 
in ons huidige tydsgewrig, alhoewel 
nog 'n behoorlike studie, nie meer so 
'n besondere prestasie nie. Die woord 
uit 1 Petrus 5:5 om met ootmoed 
beklee te wees, sou ten opsigte van 
die predikantsdrag nie onvanpas wees 
nie. 


SENTRUM JOHANNESBURG: 


Die gemeente Johannesburg-Midde- 
stad het 'n belangrike taak. In `n 
omgewing wat feitlik net woonstelbe- 
woners tel, moet hulle 'n geestelike 
tuiste verskaf. Talle woonstelbewoners 
is swerwers. Hulle trek voortdurend 
van die een woonstel na die ander 
totdat hulle uiteindelik die ideaal kan 
verwesenlik om `n eie huis te bekom. 
Dan wyk hulle uit die middestad na 
con van die voorstede. 

As gevolg van die probleem en die 
steeds groeiende besigheidsentrum 
van Johannesburg, het `n hele paar 
kerkgeboue van verskillende kerke in 
die arcgelope paar jaar in die slag ge- 
bly. Hulle is verkoop omdat daar nie 
meer mense was nie of omdat hulle 
liewer met hulle mense na die voor- 
stede wou uitwyk. 

Maar waar moet die middestadsbe- 
woner nou kerklik versorg word? En 
watter gemeente kan teen die heer- 
sende pryse grond in so `n duur om- 
gewing bekostiz om 'n kerk op te rig? 
Hoe sal hulle dit betaal? Daarom is 
dit goed dat ons kerk in sy seheel 
hierdie gemeente van ons kerk sal 
help om 'n kerkgebou op te rig wat 
uniek sal wees. Daar sal 'n kerksen- 
trum opgerig word wat die gemeente 
in sy groot taak van onskatbare 
waarde sal wees. Ruimte vir ontspan- 
ningsgeriewe vir die eensame jong 
mense wat net `n kamer het vir gesels- 
kap in die groot stad. Ontvangskamers 
vir diegene wat familie van die platte- 
land af na een van die talle hospitale 
bring en nie weet waar en hoe om 
hulle tyd te verwyl nie. Hier word 
geleentheid gebied om by sy kerk ver- 

Hiervan en 
daarvan 


Die Voortrekkers het prooeer om ʼn 
predikant uit die Kaap Kolonie te kry, 
Maar daarin nie geslaag nie. Ds. Mur- 
ray van Bloemfontein is beroep, maar 
tevergeefs. Die kanse was ook nie 
Zyed nie en wel omdat die kerk in die 
Kotonie dié tyd Engelsgesimd was en 
die trek teengestaan het. As van hulle 
'n enkele keer `n ,draai' in die Trans- 
vaal gemaak het, dan was hulle in die 
reël afgevaardig deur die Engelse 
goewerneur in die Kaap en het hulle 
die opdrag gehad om met hulle sen- 
ding vir die Britse koningin te bid 
en is hulle koste deur die goewerment 
gedek. Geen wonder dus dat hulle by 
baie in Transvaal nie welkom was nie 
en daar argwaan teen hulle was. By 
die verskillende redes waarom die 
Transvaalse Voortrekkers `n selfstan- 
dige kerk verkies het, kan die Engelse 
gesindheid van die Kaapse kerk en 
van die besoekende leraars seker ook 
gevoeg word. 

Onder Gods beskikking het daar tog 
eindelik vir hulle uitkoms gekom. Ds. 
Dirk van der Hoff is uit Nederland 
beroep. Hy het die beroep aanvaar en 
die destyds so moeilike seereis aan- 
vaar. Met 'n ossewa is hy gehaal in 
Port Natal om op 27 Mei 1853 op 
Potchefstroom aan te land. 

Die pastorie was nog nie heeltemal 

klaar nie. Die rame het nog ontbreek. 
Daar was ook nêrens so iets te koop 
nie. Hulle moes per ossewa van die 
kus kom. 
Uit briewe van ds. Van der Hoff en 
Sy Vrou — juffrou Van der IToif soos 
die domineesvrou dié tyd met onder- 
skeiding genoem is — aan farnailie en 
vriende in Nederland is daar aller- 
hande interessante staaltjies, waarvan 
ons 'n paar wil meedeel. 

Met die eerste kerkgeleeniheid na 
die dominee en sy gesin se aankoms 
was hulle oorstelp van hartelikheid. 
Dit het byvoorbeeld uitgekom in die 
geskenke wat hulle ontvang het: `n 
paar dosyn volstruis eiers, tientalle 
pampoene, 'n paar geslagte wildsbokke 
en so meer. 

Die pastorie is oorstroom met be- 
soekers, van die mêre vroeg tot sla- 
penstyd. Op 'n keer was daar weer 
sonder ophou mense. Toe almal einde- 
lik loop, bly net een nog sit. Ds. Van 
der Hoff wat oorhoop van werk was 
sê toe aan die jonzman: Almal het 
nou geloop. Sal dit nie beter wees as 
jy nou ook maar aan nie. Dan kan 
ek met my werk Uerin, waarop die 
antwoord kom: U kan maar zerus met 
u werk aangaan. Ek sal! ut nie hinder 
nie. Ek wil maar net hier sit en kyk 
hoe 'n predikant lyk, want ek het nog 
nooit een tevore gesien nie. 


Oor Potchefstroom 
In Die Ou Dae TE 





Ds. D. van der Hoff 


Mev. Van der Hoff het in `n brief 
aan familie in Nederland oor die pas- 
torie geklae, dat die vloere grond- 
vloere was ,met koemest besmeerd.” 

In `n brief aan prof. Lauts in Rot- 
terdam skrywe ds. Van der Hoff dat 
hy te perd voor of agter die ossewaens 
ry ,goed gewapen, met 'n ronde swart 
hoed met breë rand rondom wit vol 
struisvere, en as dit reent het hy `n 
groot ,mantel' aan, en die geweer op 
die skouer,” want hy was soms ,,in 
gezelschap van lieve leeuwtjies en an- 
der dergelyke aardigheden.” 

Vir die Voortrekkers was so 'n tog 
jets alledaags. Vir `n dominee uit 
Europa, van die tyd, iets buitenge- 
woon. 

Van Potchefstroom as dorp skrywe 
hy: Mooirivier is een zeer fraai dorp, 
in een vruchtbaar vallei. De Kerk- 
straat die midden door het dorp loopt, 
is byna twee uren gaans lang, echter 
is er nog geen vierde gedeelte van 
beboud; men bouwt echter sterk aan 
en de gronden worden hoe langer hoe 
duurder.” 

Duur! In Lydenburg wat toe, volgens 
sy mededeling, bestaan het uit 10 tot 
12 huise of liewer hutte, is hom 'n 
erf vir een pond aangebied, terwyl so 
skryf hy, ,hier te Mooirivier moet 
men 35 tot 70 pond betalen.” Plase 
groot 3,000 morge (of liewer soos die 
tyd gemeet is, `n halfuur in die vier- 
kant te perd op stap) is verkoop vir 
6,000 K. Rsd (rsd—ryksdaalders). `n 
Ryksdaalder was destyds maar min 
werd, later was dit darem een sjieling 
en ses pennies werd, ongeveer vyftien 
sent. 

Die geletterdheid was min. Die 
ouere mense wat in die Kaap Kolonie 
onderrig ontvang het, was gangbaar, 
inaar die jongeres kon alleen stotte- 
reid ei met groot gesukkel lees, maar 
al het dit met die katkisasie moeilik 
gegaan, die leraar het moed gehou 
En skrywe aan prof. Lauts: Die Here 
sal my help. 

Die gemeentegrense het 'n wêreld- 
deel omsluit; dit wil sê die hele Trans- 
vaal sowel as die Noordelike deel van 
die Vrystaat, so ongeveer vanaf Kroon- 
stad noordwaarts. 

Die vervoer was per ossewa. Paaie 
cn brugge was daar nog nie. Die 
nagmaalsplekke wat besoek moes 
word, was Suikerbosrand (Heidel- 
berg), Wakkerstroom en vandaar na 
s,ydenburg en verder noordwaarts na 
Soutpansberg. Daarvandaan begin die 
terugtog oor Pretoria, Rustenburg, 
Marico, Makwassie en eindelik na drie 
tot ses maande weer terug in Pot- 
chefstroom. 

Soos Paulus kon hy ook sê: ,Dik- 
wels op reis, in gevare van riviere, in 
gevare van rowers, .. . in gevare van 
heidene . . . in arbeid en moeite, in 
slapelose nagte dikwels honger en 
dors, dikwels sonder ete, in koue en 
naaktheid. Behalwe dit alles my daag- 
likse bekommernis, die sorg vir al die 
gemeentes.” (2 Kor. 11:26-28). 

Ons huldig ds. Dirk van der Hoff 
as die voortrekker onder die Trans- 
vaalse predikante. Hy, die Nederlan- 
der, was bereid waartoe geen Afri- 
kaanse predikant dié tyd bereid was 
nie. Daarom te meer is die woord in 
Hebr. 13:7 ook en in besondere mate 
op hom van toepassing: ,Gedenk julle 
voorgangers wat die woord van God 
aan julle verkondig het...” 

Joh. Dreyer. 





Ons is geen adelaar en ook geen 
wurm nie. Ons voete staan op die 
grond, soms vir 'n keer in blomme, 
dikwels in die stof. 


— Karl Barth. 





Die weg van die Christene is dié 
van die doop na die nagmaal. 
— Karl Barth. 


Ek vra nie: IS u `n Christenmens? 
maar ek vra: Is u `n gelowige? 
— Kierkegaard. 


Ons Binnelandse Buitelandse Sending 


Om drie redes veral moet ons ern- 
stig dink aan 'n eiesoortige of unieke 
eie sendinginrigting of — instituut. 
Behalwe dat ons Kerk vanweë sy 
kardinale sending, naamlik Wo6o6rdver- 
kondiging alleen en sy radikale beleid, 
naamlik alleen eiesoortige metodes 
onder die verskillende nasies, ernstig 
moet besin oor sy sendingwerk, noop 
die volgende drie sake ons Kerk tot 
daadwerklike beplanning: 


1. Bantoedosente aan Bantoeuniversi- 
teite. 


Aggressiegevaar in Bantoelande. 
Hardnekkige heiden-ontologie. 


Wat die eerste punt betref is dit 
'n saaklike feit dat die bemanning 
van teologiese fakulteite aan Bantoe- 
universiteite in die toekoms deur 
bantoes sal bestaan. Dit is immers ons 
beleid. Ons sal dus 'n stadium bereik 
dat 6ns Kerk slegs een of ander oor- 
bodige (?) cn spandabele opsig oor 
'n breë sendingfront in bantoelande 
nog uitoefen. Dit sal hoogstens `ʼn 
hand in die bantoe-paai wees. Want 
die bantoekerk in 'n onafhanklike land 
sal sy eie dosente aan sy eie universi- 
teit vir sy eie kerk oplei! As ons nie 
goed beplan nie, is éns Kerk se sen- 
ding in daardie stadium na die maan. 


Die derde punt verg ook noukeurige 
aandag, dit wil sê in terme van my 
betoog: ,'n gespesialiseerde” instituut. 
Dit help nie om die probleem van die 
hardnekkige heidendom binne-in die 
sogenaamde Christelike bantoedom 
maar weg te praat nie: ons as blankes 
kleef ook maar nog aan groot brokke 
heidendom na 2000 jaar! Koue 
feite is uit ervare sendingvelde en 
deur ondervindingvolle sendingmanne 
en wetenskaplik-verantwoorde onder- 
soeke dat die Christendom grootliks 
deur die bantoe — waar dit aanvaar 
word — aanvaar word as `n modifika- 
sie, verbetering of handige skakel van 
hulle eie heidengodsdiens! Dis waarlik 
baie laat om nou eers hierdie feit 
werklik te besef. Ons sal nouliks iets 
wesenliks verloor deur al ons blanke 
moeite en geld weg te neem uit die 
bantoelande uit. Ons sal wel win deur 
ons moeite en geld te spits op 'n 
unieke sendinginstituut soos gestel in 
Die Hervormer, Mei 1970, bl. 16, punt 
BA Ii 


Nou kom ons by punt 2 naamlik die 
feit van aggressiegevaar in bantoe- 
lande. Ons noem hierdie gevaar vir 
die huidige `n feit en vir die toe- 
komstige 'n moontlikheid waarmee 


rekening gehou moet word, om die 
volgende redes: 


DR. H. G. VAN DER WESTHUIZEN 


1. In 1964 (Die Vaderland, 21 Jan.) 
det dr. W. A. Malherbe die feit ge- 
konstateer dat aggressiegevaar sende- 
linge spoedig uit Afrika laat terugtrek. 


2. Ons eie Kerk sit met die pro- 
bleem dat hy van sy eie geld ternouer- 
nood nog nie terugvind uit sommige 
onafhanklik-geworde bantoestate in 
Afrika nie. (Vergelyk besprekings in 
dier voege op die onlangse Algemene 
Kerkvergadering). 


3. Ons Kerk het vroeër jare sterk 
gestaan in Oos-Afrika en Wes-Afrika. 
Selfs 1ê dit nog opgesluit in sy naam 
naamlik Ned. Herv. Kerk van Afrika. 
Vandag is Kenia en Tanganjika, Ango- 
la en die Soedan, selfs byna Noord- 
Rhodesië amper volkome afgeskryf. 
En dit nie omdat ons Kerk sy belang- 
stelling daar verloor het nie, maar 
omdat genoemde lande se binnelandse 
omstandishede in die meeste gevalle 
dit vir ons Kerk onmoontlik gemaak 
het om daar verder te bestaan. 'n 
Mens vra jouself af hoe die geskiede- 
nis-prentjie daar uitsien as jy ons 
Kerk se geleentheid met sy mense in 
genoemde lande, waar God ons 'n paar 
dekades toegelaat het in die midde 
van die heidendom, plaas onder die 
teken van sy roeping! Die Heer het 
ons 'n klein rukkie gegun in die 
harte van Afrika. Het ons ons evan- 
geliese roepings met die nodige begrip 
en haas uitgevoer? Nou is dit te laat! 


Omdat daar altyd in ons eie land 
kontak met minstens trekarbeiders 
onder die bantoe, gemaak sal word 
— selfs wanneer bantoestate wat op 
die oomblik in ons midde is, onafhank- 
lik sal wees, moet ons die sending- 
werk herinrig en wel op bantoe in ons 
eie land. 


As ons 'n sendinginstituut het in 
ons midde waar ons nooit verdryf kan 
word nie en waarheen bantoe uit 
hulle lande mag kom, is ons sending- 
werk op permanente grondslag ge- 
plaas. In so 'n instituut word die 
,Sendingveld” in ons midde ,,geakko- 
modeer.” Da4&r word sending- of ker- 
steningswerk by wyse van noukeurige 
en grondige Woordverkondiging ge- 
doen in 'n wetenskaplike worsteling 
met die heidendom. Vanwaar gaan hulle 
wat dié verkondiging verneem het 
terug na hulle mense as leraars, evan- 


geliste, helpers; maar nog belang- 
riker: as gewone huisvrouens, arbei- 
ders ens. om as suurdeeg in 'n on- 
toeganklike wêreld te dien. 


Dit sal ons binnelandse buitelandse 
sending wees. 


Wel word erken dat heidene prinsi- 
pieel nie na dié ,,sendingveld” as 
sodanig self sal kom nie. Die vraag is 
of daar nie praktiese oplossings hier- 
voor is nie. 


Sentrum Johannesburg 

sorg te word en in 'n behoorlike om- 
gewing in plaas van 'n hospitaalgang, 
sy kommer en sorge met sy predikant 
te bespreek. 


Vir hierdie gemeente wag daar 'n 
geweldige arbeidsterrein om die een- 
sames, ontheemdes en jong gesinne 
op te spoor en by te staan, sodat 
wanneer hulle na die voorstede ver- 
huis, hulle self weer na die kerk sal 
gaan soek en nie die kerk sal verby- 
gaan, omdat die kerk hulle nie verby- 
gegaan het nie. 


Maar benewens ons eie mense is 
die woonstelgebied van die middestad 
die saamkomsplek van die duisende 
immigrante van wie talle met kerk en 
evangelie onbekend is. Die blanke hei- 
dendom 1ê daar op die loer en moet 
bearbei word vir kerk en volk. Ons 
kerk wil hierdie geleenthede probeer 
benut sover dit menslik moontlik is. 


Liefde is geen byvoegsel by die 
lewe nie, maar dit is die lewe self ... 
Om te lag is belangriker as om te 
ween. Om te lag is vertroue, om ern- 
stig te wees is wantroue. In ons onder- 
linge verkeer moet ons veel meer vir 
mekaar kan lag. Die lag erken, die 
erns ontken. 

— Kutter. 

Erns en Pret in 
die Kerklike lewe 


Ds. C. W. du Toit was 'n uitstaande 
dominee. Met sy kort wit baard en 
netjiese pruik en sagte, simpatieke en 
duidelike stem was hy 'n eerwaardige 
verskynsel op die kansel. Vir ny as 
kind tydens die eerste dekade van 
hierdie eeu was hy op die kansel byna 
soos 'n engelverskyning. 





Ds. C. W. du Toit 


Hy was die tweede predikant in 
Potchefstroom. Hy het ds. Dirk van 
der Hoff opgevolg in 1883. Voor die 
tyd was hy predikant van die gemeen- 
te Kruisvallei. Hierdie gemeente het 
afgeskei van die Ned. Geref. Gemeen- 
te van Tulbagh. 


By die Hervormde Kerk het ds. Du 
Toit sy gewig heelhartig ingegooi en 
het in die jare van stryd rondom die 
kerkvereniging van 1885 'n rol van 
betekenis gespeel. Met die kerkver- 
eniging het hy aanvanklik saamge- 
gaan, maar in hoofsaak omdat die 
nuwe kerk van 1885 hom nie aan die 
voorwaardes vir die kerkvereniging 
ten opsigte van die naam van die 
nuwe kerk gehou het nie, het hy met 
sy Kerkraad en die grootste deel van 
sy gemeente weer losgebreek en het 
by hom beywer vir die voortbestaan 
van die Hervormde Kerk. 


gende staaltjie. 


| 
Ds. C. W. du Toit met | 
Huisbesoek 


Saam met die Uitvoerende Raadslid 
van die Republikeinse regering het hy 
die voortou geneem in die stigting 
van die Prokurasiekommissie, wat ge- 
sorg het dat die Hervormde gemeen- 
tes hulle eiendomme terugkry, wat 
die ontwrigte gemeentes en lidmate 
weer georganiseer het. Verkseie male 
is hy gekies as voorsitter van die 
Algemene Kerkvergadering. 

In die Potchefstroomse gemeente 
was hy `n geliefde leraar, gewaardeer 
deur sy gemeente en gerespekteer 
deur die publiek. 

Sy prediking was altyd fris, op die 
man af, dikwels roerend en altyd 
aan die kort kant. 

So was sy huisbesoek ook. Nie baie 
woorde nie, maar wat hy gesê het was 
raak. 'n Voorbeeld hiervan is die vol- 


Hy was per kar en perde op huis- | 
besoek saam met my vader, ouderling 
Thomas F. Dreyer, op die plaas Kraai- 
kop langs die nasionale pad tussen 
Johannesburz en Potchefstroom, in 
die Gatsrand se wéreld. 

Na die vriendelike begroeting by 'n 
sekere Dreyer gesin, die informering 
na die gesondheid en oor koeitjies en 
kalfies en nog wat. besin die huisbe- 
soek met die woorde: ,,Fn br. Dreyer 
hoe staan dit met die hiiiseodsdiens 
in u gesin?” ,So nou en dan domi- 
nee” is die antwoord.” Die ouderling 
het vertel dat hy met spanning gewag 
het op die antwoord van die leraar. 
Die antwoord was tipies van ds. Du 
Toit, raak en bondig. Al was hv sesê 
het was net: ,,Maar broeder, kan 'n 
mens die Here dan afskeep met nou 
en dan?” Niks meer nie. 





Nie gesprek word geëindig. 'n gebed 
word gedoen, en predikant en ouder- 
line eroet en ry verder. 

'n Week later ontmoet die ouder- 
line dieselfde wykslidmaat weer en 
wat boor hy? ,.Maar man, wat het ek 
sleg gevoel na verlede week se huis- 
besoek. As ek saans gaan 1ê en as ek 
smêrens wakker word. dan hoor ek 
iederkeer weer die woorde: Maar, 
broeder. kan 'n mens die Here dan 
afskeep met nou en dan?” 

Die paar woorde het getref. 

Met die volgende uitcawe vertel ek. 
so die Here wil, van die optrede van 
ds. Du Toit met die moeilike jare tv- 
jdens die rebellie en die eerste wêreld- 
oorloe. 





Joh. Dreyer. | 

HART- 
KWAAL 





vt 


Elke deel van u liggaam kry 
sy lewensenergie van die suur- 
stof en voedingsstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n bie- 
tjie moeg, sy klopping swak of 
onreëlmatig. Dit is egter nie altyd 
aan `n ernstige hartkwaal ('n saak 
vir die spesialis!) te wyte nie. 
Dikwels dui dit eenvoudig op 
verswakte hartspiere en gevolg- 
like ondervoeding van u liggaam 

.. en dit kan u baie afmat en 
uitput. 

In sulke gevalle gee Dr. Allens 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Ailens- 
Watersug- 
Piile 


R1.00 by apteke oral. 


DIÉ JAAR VAN DIE BYBEL 


Indien vir Wallis — waarom nie 
vir die hele wêreld nie?” Dit was die 
uitroep van een van die leraars toe 
die skaarste aan Bybels in Wallis aan 
die begin van die vorige eeu onder 
ernstige bespreking was en die moont- 
likheid van 'n vereniging vir die doel- 
treffender verspreiding van die Bybel 
geopper is. By dieselfde geleentheid 
het Eerw. Thomas Charles van Bala 
(Wallis) die roerende verhaal van 
die tienderjarige Mary Jones meege- 
deel wat 25 myl kaalvoet deur die 
bergagtige landstreek gestap het om 
'n Bybel te gaan koop waarvoor sy 
ses jaar lank haar swaar verdiende 
geldjies opgespaar het. Uitvloeisel van 
die samespreking was dat op 7 Maart 
1804 daar in London 'n genootskap 
opgerig is met die naam van die Brit- 
se en Buitelandse Bybelgenootskap — 
Brits omdat dit in Brittanje ontstaan 
het en Buitelands omdat dit vir die 
hele wêreld bedoel was. Met verloop 
van jare het dergelike genootskappe 
— feitlik dogters van die ou Moeder- 
genootskap — in ander wêrelddele 
ontstaan en so het dit gebeur dat op 
93 Augustus 1820 'n volwaardige hulp- 
vereniging van die B. en B. Bybelge- 
nootskap ook in Kaapstad gestig is, 
die poort tot die groot en toe nog 
donker vasteland van Afrika. Aan die 
Kaap het destyds 'n ware ,,Bybelnood” 
geheers. By die afgeleë sendingstasies 
was mense gewillig om selfs 'n koei 
of 'n paar bokke te verruil vir 'n 
Bybel, en koloniste moes van 150 tot 
900 riksdalers vir 'n Statebybel betaal. 


Die aanvanklike geesdrif het egter 
gaandeweg verflou maar teen 1846 het 
die Moedergenootskap 'n afgesant ge- 
stuur in die persoon van T. J. Bourne, 
wat n4 'n seereis van tien weke. met 
`n besending van 20,000 Bybels Tafel- 
baai bereik het en met sy koms is 'n 
nuwe era in Bybelwerk in Suid-Afrika 
ingelui. So breek 'n periode van be- 
stendige groei aan. Teen 1885 het 
die S.A. Hulpvereniging uitgedy tot 
sowat 100 takke, versprei tot in die 
Z.A. Republiek. die Oranje-Vrystaat, 
Natal en selfs in Rhodesië. 


Steeds het die Hulpvereniging hom 
beywer om getrou aan die oorspronk- 
like opringtingsbeleid die Bybel, son- 
der enige aantekeninge of notas, aan 
elke mens in sy moedertaal beskik- 
baar te stel, afgesien van kleur, taal 
of kerkverband, en wel teen 'n prys 
wat die armes ook kan bekostig. Vol- 
gens die jaarverslag van 1890 kon 'n 
Nuwe Testament destyds teen 'n pen- 


nie (1c) en 'n Bybel teen 'n sikspens 
(5c) verkoop word. In hierdie ver- 
spreidingsaksie het leraars, sendelinge 
en veral kolporteurs en ,Bybel-vroue” 
'n groot rol gespeel. Dat die beweging 
hoë aansien geniet het blyk onder 


DS. GERRIT E. BRUWER 


andere uit die feit dat kommandant- 
generaal Piet Joubert op 'n vergade- 
ring in Pretoria as voorsitter opgetree 
het en self die koilektelys met R30 
geopen het, terwyl Pres. Paul Kruger 


Transvaal en die Vrystaat, afgestig 
onder die naam van die ,,Sentraal- 
Suid-Afrikaanse Agentskap”. 


Hierdie verdeelde beheer tussen 
Pretoria en Kaapstad is eers in 1948 
beëindig toe hulle herenig is met 
Kaapstad as Hoofkantoor. Groot werk 
is nietemin aan die Witwatersrand 
gedoen. In 1905 tref ons byvoorbeeld 
kolporteur Irving aan wat by geleent- 
heid Bybels in 14 verskillende tale 
binne 'n paar uur by een bepaalde 
myn versprei het. Die werk in Trans- 


vaal het sedert 1904 onder leiding 
gestaan van Eerw. (Geo. Lowe en 





,Die vyf vertalers van die Bybel in Afrikaans, v.l.n.r.: Dr. J. D. du Toit, dr. E. E. 


van Rooyen, dr. J. D. Kestell, dr. H. C. M. Fourie, dr. B. B. Keet. 


GENE IT 


sy steun toegesê het en Pres. M. T. 
Steyn ingewillig het om as beskerm- 
heer in die Oranje-Vrystaat op te tree. 


Die Tweede Vryheidsoorlog (1899- 
1902) het die genootskap geldelik so- 
wel as organisatories ernstig geknou, 
maar tog is daar voortgegaan om die 
Woord van God onder die vegtendes 
aan beide kante, onder gewondes, 
“ekes en krygsgevangenes te versprei. 
Reeds gedurende die eerste maande 
van die oorlog is sowat 4,000 eksem- 
plare na die oorlogsfront in Transvaal 
gestuur. Soos in vorige oorloë en 
politieke twiste het die Genootskap 
as sulks ook hier nie kant gekies nie, 
maar homself betoon as ,,international 
and unsectarian and no respecter of 
persons”. 

Na die Anglo-Boere-oorlog is die 
Noordelike deel, insluitende die hele 


——n 


Foto: Van die Bybelgenootskap 


vanaf 1925 onder Eerw. M. J. M. van 
Coller. In die Suide het ds. H. P. M. 
Steyn vanaf 1922 op energieke wyse 
die leiding op hom geneem. Dit was 
dan ook in sy dienstyd dat die groot 
dag aangebreek het toe die Afrikaans- 
sprekende deel van die bevolking van 
Suid-Afrika die Bybel in die moeder- 
taal ontvang het. Dit was in 1933 so- 
wat 58 jaar nadat in 1875 die eerste 
poging onder leiding van die Genoot- 
skap van Regte Afrikaners in die 
Paarl geloods is om die Bybel in die 
volkstaal te vertaal. 


C] Blaai om 

Die Jaar van die 


Bybel 


[7] Van vorige bladsy 


Hierdie groot ideaal om die Bybel 
in Afrikaans oor te sit het die ge- 
leentheid aan die drie Afrikaanse 
kerke gebied om dit gesamentlik te 
onderneem. In 1922 het `n proefver- 
taling onder die titel ,,Die Vier Evan- 
gelieë en die Psalme” die lig gesien. 
Dit was egter nie `n vertaling uit die 
grondtale (Hebreeus en Grieks) nie 
maar feitlik net 'n verafrikaansing 
van die geliefde ou Nederlandse State- 
bybel. Dit is weliswaar gretig opge- 
raap deur `n volk wat verlangend 
daarna uitgesien het om die Woord 
van God in die taal van hul moeder 
te kan lees. Die ontvangs was egter 
baie ongunstig. Niemand minder nie 
as dr. H. C. M. Fourie (wat later een 
van die vyf eindvertalers sou wees) 
het die taal bestempel as ,stompstert- 
Hollands”. Die gevolg was dat besluit 
is om liewer uit die grondtale te ver- 
taal en so verskyn in 1929 ,,Die Vier 
Evangelies en die Psalms” wat feitlik 
onveranderd ingesluit is in die volle- 
dige Afrikaanse Bybel wat op 27 
Augustus 1933 deur aldrie die Afri 
kaanse Kerke amptelik in ontvangs 
geneem is. 

Dis seker gepas dat ons as volk 
die name van die vyf eindvertalers van 
die Afrikaanse Mybel in dankbare her- 
innering sal hou: dr. H. C. M. Fourie 
(namens die Nederduitsch Hervormde 
Kerk); dr. J. D. du Toit (namens die 
Gereformeerde Kerk) en drr. J. D. 
Kestell, E. E. van Rooyen en B. B. 
Keet namens die N.G. Kerk. Van 


` 





Ds. H. P. M. Steyn sekretaris van die 
Bybelgenootskap met die eerste Afri- 
kaanse Bybel waarop ons sonlig geval 
het. Hierdie Bybel Nr. 1 word nog in 

die Bybelhuis Kaapstad bewaar. 
Foto: Van die Bybelgenootskap. 


hulle lewe vandag nog net dr. B. B. 
Keet wat op 21 Augustus 1914 met 'n 
toespraak op Stellenbosch oor ,,Die 
Bybel in Afrikaans” die tweede po- 


ging om die Bybel in Afrikaans te 
vertaal aangevoor het. 


Dr. Fourie het as Bybelvertaler en 
Bybelhersiener sy kerk op bekwame 
wyse verteenwoordig. Hy het hom 
konsekwent daarvoor beywer om die 
Bybel in gewone Afrikaans te vertaal 
en weg te breek van die ou Statever- 
taling. By die hersiening van die By- 
bel (wat in 1953 die lig gesien het) 
het dr. Fourie baie sterk daarop ge- 
staan dat woorde van vreemde oor- 
sprong soos ,,sipier”, kaptein”, ,,bank- 
ier” vervang word met suiwer Afri- 
kaanse woorde soos ,,tronkbewaar- 
der”, ,,hoofman oor honderd” en 
,geldwisselaar”. 


Maar die Bybelgenootskap het nie 
net die Bybel in Afrikaans laat ver- 
taal nie. Vandag is die volledige Bybel 


Bybel in 1967 verskyn het. 


Hersieningswerk is steeds aan die 
gang in die meeste van hierdie tale, 
terwyl tans 'n begin gemaak word met 
die eerste vertaling van 'n skrifdeel 
in Kwangali en die Boesmantaal, albei 
vir Suidwes-Afrika. Wat Bybelver- 
spreiding betref, styg die getalle elke 
jaar. Tien jaar gelede (1959) is 422,850 
Bybels en Skrifdele in Suid-Afrika 
versprei. In 1969 het dit aangegroei 
tot 1,363,567 — meer as verdriedubbel 
Van laasgenoemde getal was 896,159 
volledige Bybels in 49 verskillende 
tale. Wat volledige Bybels betref het 
het ons land die vierde plek op die 
wêreldlys in 1968 beklee; net die 
Verenigde State van Amerika, Duits- 
land en Brasilië het meer Bybels as 
ons versprei. Per capita bereken is 
daar waarskynlik geen land ter wêreld 





140 Jaar nadat 'n begin gemaak is met die vertaling van die vier Evangelies in 
die Nama-taal deur Eerw. J. H. Schmelen is die hele Bybel in Nama eindelik deur 
Eerw. F. Pénnighaus voltooi. Dit was die 241ste volledige Bybel op die wêreldlys 
van tale en was ook die eerste Bybel waarvan die heel eerste druk in Suid-Afrika 


die lig gesien het. 


in al sewe die erkende Bantoetale van 
die Republiek reeds vertaal, t.w. Tswa- 
na (1857), Xhosa (1859), Suid-Sotho 
(1881), Zoeloe (1883), Noord-Sotho 
(1904), Venda (19383) en 'Tsonga 
(1957), terwyl in Suidwes-Afrika die 
Ndonga-Bybel in 1954 en die Nama- 

Foto: Van die Bybelgenootskap. 


waar meer volledige Bybels as in 
Suid-Afrika versprei word nie. 

Dis treffend dat ons land in verhou- 
ding minder Nuwe 'Testamente as 
volle Bybels versprei word. Ons mense 
verkies nog die volledige Bybel. In 

O] Na volgende bladsy 


Die Jaar van die 


Bybel 


CO] Van vorige bladsy 


1yv/ Is in ons land 161,941 Nuwe 
Testamente teenoor 368,983 Bybels 
versprei, terwyl op aarde in daardie 
jaar die verhouding net andersom 
was, tewete meer as 13,000,000 Nuwe 
Testamente teenoor nie eens 5,000,000 
volledige Bybels nie. 

Die Bybelgenootskap beweging het 
in die afgelope 15 jaar met reuse 
spronge gevorder. Tot 'n groot mate 
is dit te danke aan die energieke lei- 
ding van die huidige Hoofsekretaris, 
ds. J. T. M. de J. van Arkel. Sedert 
sy diensaanvaarding het hy hom on- 
der andere beywer om aan die Afri 
kaanse Kerke elk hul eie organiseren- 
de sekretaris te gee. Die Hoofkantoor 
in Londen kon nie altoos verstaan 
waarom dit wenslik is nie, maar ein- 
delik het hy hulle oortuig en so by- 
voorbeeld is ds. Abr. Ras in 1963 vir 
die werk onder die gemeentes van die 
Hervormde Kerk aangestel. Dat dit 'n 
verstandige stap en 'n gelukkige keuse 
was, word gestaaf deur die resultate. 
Waar die Hervormde Kerk in 1961 
(afgesien van indiwiduele donasies) 
skaars R600 vir Bybelverspreiding by- 
gedra het, het die bedrag in 1968 ge- 
styg tot R15,585, terwyl die Hervorm- 
de Sustervereniging alleen R1,487 en 
die Jeugverenigings van die kerk 
R1,379 byeen gebring het. Dit spreek 
boekdele vir die ywer van die organi- 
serende sekretaris en die offervaar- 
digheid van die gemeentes. 

Die Hoofsekretaris het hom voorts 
beywer in die rigting van autonomie 
vir die Bybelgenootskap in Suid-Afri- 
ka. Sedert April 1961 staan die orga- 
nisasie amptelik bekend as ,Die BY- 
belgenootskap van Suid-Afrika: Hulp- 
vereniging van die Britse en Buite- 
landse Bybelgenootskap”. Dit was `n 
belangrike stap tot selfregering maar 
eers op 1 November 1965 is volle 
outonomie toegestaan en die naam 
verander tot slegs DIE BYBELGE- 
NOOTSKAP VAN SUID-AFRIKA. As 
sulks het die B.S.A. ook volwaardige 
lid geword van die Wêreldbond van 
Bybelgenootskappe op aarde. Hierdie 
status is dan ook later vasgelê in 
wetgewing deur ons eie parlement 
met die aanname van die ,,Wet op die 
Bybelgenootskap van Suid-Afrika, No. 
15 van 1970”. 

Met hierdie historiese gebeurtenis, 
het die JAAR VIR DIE BYBEL feitlik 
gedaag. In hierdie jaar word dankbaar 
teruggekyk op 150 jaar (1820-1970) — 
anderhalwe eeu van Bybelwerk in 





(Ds. J. T. M. de J. van Arkel oorhandig die Grootdruk Afrikaanse Bybel aan die 
Staatspresident as Beskermheer van die Bybelgenootskap van S.A. Kaapstad, 
15 April 1969. Dit is die éérste volledige Afrikaanse Bybel wat binne die Republiek 

van S.A. gedruk is. Foto: Van die Bybelgenootskap. 

Mev. M. J. A. Ras. 
Ds. A. Ras, Organiserede Sekretaris 
namens Hervormde Kerk. ] Blaai om 

So is Psalm 23 vertaal 


PSALM 23 


Ps. 23. Di Herderspsalm. 
1. `n Psalm fan Dawid. 


Jehova is myn Herder; my ont- 
breek niks ni. 

2. Hy laat my 1ê in `n wy fan jeug- 
dige gras; 

Hy ly my sutjiis langs waters om 
te rus. 

3. Hy fersterk myn siil, Hy ly my in 
paje van geregtighyd om syns 
naams wil. 

4. Al gaan ek deur di kloof fan dood- 
skadewe, 
ek frees gen kwaad ni; want U is 
met my; 
uw knopkiri en wandelstok fertroos 
my. 

5. U dek `n tafel foor myn angesig, 
foor di oog fan myn teenstander; 
U salf myn hoof met oli; 
myn beker is o'erlopend fol. 


6. Net goedhyd en barmhartighyd sal 
my folg al myn lewensdage. 
DI PSALME (IN AFRIKAANS 


VERTAALD), 
Ds. $. J. du Toit. (1907) 


PSALM 23 


Die geluk van hom wie se herder de 
Here is. 


`n Psalm van Dawid. 


Die HERE is my Herder; my sal 
niks ontbreek nie. 

2. Hy laat my neerlê in grasryke 
weivelde; Hy lei my saggies aan seer 
stille waters. 

3. Hy verkwik my siel; Hy lei my 
in die spoor van geregtigheid, om 
Syns Naams wil. 
` 4. Al gaan ek ook in `n dal van 
die skaduwee van die dood, ek sou 
geen kwaad vrees nie; want U is met 
my; U stok en U staf, dié ve troos my. 

5. U dek die tafel voor my aangesig, 
teenoor my teenstanders; U maak my 
hoof vet met olie; my beker is oor- 
vloeiende. 

6. Ja, die goeie en die weldadigheid 
sal my volg al die dae van my lewe; 
en ek sal in die huis van die HERE 
bly in legte van dae. 


Die Vier Evangelië en die Psalme 
(1923) 


AFRIKAANSE BYBEL (1933) 
Eed 23 
Die Here is my herder. 
'n Psalm van Dawid. 


Die Here is my Herder; niks sal my 
ontbreek nie. 


2. Hy laat my neerlê in groen wei- 
velde; na waters waar rus is, lei Hy 
my heen. 


3. Hy verkwik my siel; Hy lei my in 
die spore van geregtigheid, om sy 
Naam ontwil. 


4. Al gaan ek ook in `n dal van 
doodskaduwee, ek sal geen onheil 
vrees nie; want U is met my: U stok 
en U staf dié vertroos my. 


5. U berei die tafel voor my aange- 
sig teenoor my teëstanders: U maak 
my hoof vet met olie; my beker loop 
Oor. 


6. Net goedheid en guns sal my 
volg al die dae van my lewe; en ek sal 
in die huis van die HERE bly in 
lengte van dae. 


Die Jaar van die 


Bybel 


] Vervolg van bladsy 15 

vUAUEL RE 'n nederige 
hulpvereniging aan die voet van Ta- 
felberg het die organisasie ontwikkel 
tot 'n wydvertakte onderneming, die 
Sogenaamde ,,Diensmaagd van die 
Christelike kerke” wat alle kerke en 
tale en rasse dien, wat jaarliks sowat 
een-en-n-halfmiljoen Bybels, Nuwe 
Testamente, Skrifdele en seleksies 
versprei, wat jaarliks meer as R14- 
miljoen bestee aan die produksie en 
verspreiding van die Bybel, en wat 
van kerke, indiwidue, verenigings, 
skole, legate, ens., jaarliks meer as 'n 
halfmiljoen rand ontvang. Op 238 Au- 
gustus 1970 sal die feesjaar sy hoogte- 
punt bereik wanneer in alle kerke en 
gemeentes gedenkdienste gehou sal 
word by watter geleentheid elke be- 
sitter van `n Bybel in die moedertaal, 
elke ware Vaderlander en elke lojale 
lidmaat van die kerk van Jesus Chris- 
tus seker `n waardige feesoffer sal 
bydra sodat die Bybelgenootskap van 
Suid-Afrika kan voortgaan met die 
selfopgelegde taak om aan elke sterf- 
ling die Bybel in sy moedertaal te 
gee teen `n prys wat die armes ook 
kan bekostig. 


DAL LA Vals 





t 
VERSEKERAARS BEPERK 
Hoofkantoor: ie EE 218, Preteris. 

el. 3- 


VOLLEDIGE BEPLANDE LEWENS- 
VERSEKERING VERSKAF GEMOEDSRUS 

Vieru groot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 





Ons Huldigs die Nagedagtenis van 


Tydens die onlangse Algemene 
Kerkvergadering is aan professor 
doktor H. P. Wolmarans 'n ere- 
penning oorhandig. Die penning 
is toegeken op grond van 'n positiewe 
bydrae tot die bestendiging en uitbou- 
mg van die Bybels-reformatoriese teo- 
1ogle en vir besondere diens in die 
kerk. Toe daar 'n naam gesoek is vir 
die penning by die besluit oor die 
bekroning as 'n periodieke gebeurte- 
nis, het skrywer hiervan voorgestel 
dat die penning sou heet die ,H. C. M. 
Fourie-erepenning”. Die voorstel het 
onmiddellik byval gevind en die Kura- 
torium vir die Teologiese Opleiding 
het eenparig die voorstel in `n besluit 
omskep. 


DR. J. P. OBERHOLZER 


Die erepenning is een van die wyses 
waarop die Hervormde Kerk in die 
laaste jare die lewe en werk van dr. 
H. C. M. Fourie in herinnering geroep 
het. In twee artikels, een waarvan op- 
geneem is in die Suid-Afrakaanse Bio- 
grafiese Woordeboek en die ander in 
die eeufeespublikasie van die gemeen- 
te Bronkhorstspruit, het ek kort oor- 
sigte gegee van die ryke geskakeerd- 
heid van sy 57 jaar. Daar sal dit vir 
elke leser duidelik wees dat Fourie 
nie met een woord getipeer kan word 
nie Bybelvertaler, volkekundige, be- 
geesterde dienaar van die Woord, 
patriot en rebel... en so sou ons kon 
voortgaan. 


Hier is dit Fourie se arbeid as 
Bybelvertaler wat in herinnering ge- 
roep word. Dit pas ons om in die 
Jaar van die Bybel aan hom te dink. 
Dit kan ons die beste doen deur ons 
Afrikaanse Bybel op te neem en die 
werk van Fourie self te laat spreek. 
Voordat ons na die vertaalwerk self 
kyk, verdien iets anders ons aandag 
— miskien die belangrikste bydrae wat 
hy gelewer het, belangriker selfs as 
die paar jaar van nougestte vertalings- 
werk wat hy gedoen het. Ons kyk dus 
eers na die voorblad van ons Bybel. 
Daar staan die woorde oorgesit uit die 
oorspronklike tale, wat beteken dat 
ons Bybel `'n oorspronklike vertaling 
is uit Hebreeus, Aramees en Grieks. 
Dat dit in ons Afrikaanse Bybel sou 
staan, was in die twintigerjare nie 
vanselfsprekend nie. Inteendeel, die 
bedoeling was aanvanklik dat ons By- 
bel bloot `n verafrikaansing van die 


Herman Fourie 





Wyle dr. H. C. M. Fourie. 


Nederlandse Statevertaling sou wees. 
Hierdie bedoeling is verydel deur dr. 
Fourie, en dit is aan hom te danke 
dat ons eerste Afrikaanse Bybel in die 
ware sin van die woord `n Bybelver- 
taling was en nie `n vertaling van 'n 
Bybelvertaling nie. Fourie is in 1919 
deur die kerk benoem om aan die 
vertalinsswerk deel te neem, maar na- 
dat hy verneem het dat die bedoeling 
was om die Statebybel te verafrikaans, 
het hy summier vir die opdrag be- 


dank. Toe die Algemene Kerkvergade- 
ring van 1922 verslag ontvang oor sy 
optrede, is sy stantpunt onderskryf. 
Daartoe is die vergadering waarskyn- 
lik verder aangespoor deur die ver- 
skyning van ,,Die Vier Evangelies en 
die Psalme”, `n proefpublikasie wat 
gereedgemaak is op die ou metode, 
naamlik verafrikaansing van die State- 
bybel — wat geblyk het nég Afrikaans 

noég Hollands te wees en vernietigende 
kritiek ontvang het, onder andere van 
dr. Fourie self wat dit as ,stompstert- 
Nederlands” beskryf het. Die besluit 
van die Algemene Kerkvergadering 
ten gunste van `n vertaling uit die 
oorspronklike tale het daartoe gelei 
dat die Bybelvertalingskommissie van 
beleid verander het. Daar is voor be- 
gin met die vertalingswerk en vanaf 1 
Januarie 1925 is dr. Fourie ook as 
voltydse vertaler aangestel. 

Fourie was 'n goeie taalkennmer. 
Hoeveel tale hy magtig was, is moeilik 
vas te stel. Dr. P. J. Nienaber sê in 
sy artikel oor Fourie se aandeel aan 
die Bybelvertaling (in die eeufeespu- 
blikasie van Bronkhorstspruit) dat hy 
miskien soveel as vyftien tale magtig 
was. Van belang vir die Bybelverta- 
ling was enersyds dat hy Hebreeus, 
Aramees en Grieks geken het, en 
andersyds dat hy `'n seun van die 
Transvaalse Hoëveld was met 'n plas- 
tiese taalgebruik. Dit is nie moeilik 
om in uitdrukkings soos ,op komman- 
do uittrek” en ,,verkenners” die boere- 
kryger uit die driejarige oorlog te 
herken nie. Net so herken mens dade- 
lik die seun van die veld in Aardryks- 
kundige terme soos ,hoëveld” (Josua 
11:2), Laeveld” en ,Hange” (Josua 
10:40), laagte” (Josua 8:13), ,water- 
tjie” (2 Samuel 17:20), ,Kakebeens- 
hoogie”, ,Roepersfontein” (Rigters 
15:17,19), en ,Skerpioen-nek” (Rig- 
ters 1:36). Om te illustreer wat plas- 
tiese woordgebruik en idiomatiese 
Afrikaans aan `n vertaling kan doen, 
haal ek `n gedeelte aan uit die grens- 
beskrywing van die gebied van die 
stam Juda in Josua 15:1-11. Let veral 
op die vetgedrukte woorde: 

m -.. en hulle suidelike lyn was 
van die end van die Soutsee, van die 
tong af wat ma die suide toe uitsteek; 
en dit loop aan suid van Skerpioennek 
en loop oor na Sin en loop op suid van 
Kades-Barnéa .. . en swaai na Karka 
toe . .. Van die top van die berg af 
buig die lyn dan om... Dan swaai die 
lyn van Bas#la af weg .. .” 

Of laat ons bietjie kyk na die tyds- 
aanduidinge in die volgende sinne: 
,Maar op die sewende dag het hulle 
vroeg klaargemaak toe die rooidag uit- 
kom . . . ” Josua 6:15 ,En toe die 
koning van Ai dit merk, het die man- 
ne van die stad hulle in die vroegte 
gou klaargemaak .. . ” (Josua 8:14) 
,En toe die poort met donker gesluit 
moes word ... ” (Josua 2:5). 

Sonder hierdie uitdrukkings, en an- 
der soos hulle, sou ons Afrikaanse 


Bybel van 1933 beslis nie so Afrikaans 
gewees het as wat hy is nie, en nie 
So 'n groot bydrae gelewer het tot die 
vorming van die Afrikaanse taal nie. 
kourie het by geleentheid beswaar 
gemaak teen die opdrag om Hooglied 
te vertaal. Hy het gemeen dat iemand 
met 'n meer digterlike natuur dit 
moes doen. Uiteindelik moes hy nie 
net Hooglied nie, maar ook Klaaglie- 
dere vertaal. Die resultaat is daar vir 
elkeen om te lees. 

Toe Fourie hom vanaf Januarie 1925 
voltyds in die vertalingswerk gewerp 
het, was Totius en dr. J. D. Kestell 
reeds geruime tyd met die werk besig. 
Nogtans het hy `n besonder groot aan- 
deel in die werk geneem. Hy was 
eerste vertaler van Josua, Rigters, 
Rut, Samuel, Konings, Kronieke, Es- 
ra, Nehemia, Ester, Spreuke, Prediker, 
Hooglied, Klaagliedere en Daniël, en 
het as reviseur opgetree vir die verta- 
lingswerk van Totius en dr. Kestell. 
Hoewel die vertaalwerk reeds in 1928 
afgehandel was, het die revisie en 
eindredaksie nog enkele jare voortge- 
duur. Vir lang tye het Fourie en Du 
Toit saam gewerk op 'n klein plasie 
van Totius (dr. J. D. du Toit) buite 
Potchefstroom, en daar het groot we- 
dersydse agting tussen dié twee ver- 
talers bestaan. 

Fourie was 'n besonder aktiewe per- 
soon, wat naas sy gemeentewerk kans 
gesien het vir baie ander dinge. Ty- 
dens sy verblyf in Johannesburg, van 
Junie 1924 af tot Januarie 1930, was 
hy die dryfveer tot die stigting van 
die Ned. Hervormde Sendinggenoot- 
skap, en het hy vir 'n tyd lank deel- 
geneem aan 'n vurige verkiesingstryd. 
Die grootste deel van die tyd is hy in 
die gemeente bygestaan deur ds. P. J. 
J. Venter. 

Ons eer Fourie se nagedagtenis as 
Bybelvertaler. Die beste manier om 
dit te doen, is om die Bybel in ons 
taal sy regmatige plek in ons lewens 
te laat inneem. So sou hy dit wou hê. 
Dit het vir hom altyd gegaan om iets 
wat groter was as hyself — die Woord 
van God, sy kerk, sy volk. 


In die ,,alles-mag-samelewing” van 
nou word mense verlaag tot diere en 
sataniese magte vier hulle triomfe. 

— Ds. G. J. H. Gymink. 


Die Hervormde Kerk in Nederland 
is arm, omdat die lidmate te ryk is. 
—Pocket AK.V-70 (Algemene Kerkver- 
gadering). 

DR. H. C. M. FOURIG SE AANDEEL 
IN DIÉ HERSIENING VAN DIE 
AFRIKAANSE BYBEL 


In nederigheid en stilte het dr. H. 
C. M. Fourie sy beskeie, dog groot 
deel bygedra tot die hersiening van 
die Afrikaanse Bybel gedurende die 
ses jaar wat hy daarmee besig was. 


Tydens die hersieningstydperk was 
dr. Fourie predikant van die Neder- 
duitsch Hervormde Kerk van Afrika 
op Groot Marico. Die Kerkraad aldaar 
was besonder tegemoetkomend en het 
aan dr. Fourie aansienlike vergun- 
nings gemaak, sodat hy heelwat tyd 
tot sy beskikking kon hê om die her- 
siening van die Afrikaanse Bybel 
voort te gaan. Daar, in die stilte van 
die bosveld, kon dr. H. C. M. Fourie 
bykans ongehinderd met sy lewens- 
taak en -roeping, Bybelvertaling en 
-hersiening, voortgaan. 


Gedurende die hersiening, net soos 
dit die geval was met die finale revi- 
sie van die Afrikaanse Bybel, het dr. 
Fourie 'n besondere genot daarin 
gevind om soveel -vir's- as moontlik 
te skrap. Vir hom was die -vir- `n 
afskuwelike ding, wat, sover moontlik, 
heeltemal geskrap of vervang moes 
word. In sy poging om hierdie steen 
des aanstoots te verwyder, het hy nie 
altyd die ondersteuning van die ander 
hersieners gekry nie. Die groot aantal 
-vir's- wat in die hersiene Afrikaanse 
Bybel geskrap of vervang is, kan 
grootliks toegeskryf word aan die ar- 
beid van dr. H. C. M. Fourie. 


`n Verdere punt waarop dr. Fourie 
dwarsdeur baie sterk gestaan het, was 
dat die Afrikaanse Bybel in gewone 
Afrikaans vertaal moes word. Hy wou 
die verhewe taalgebruik en die ver- 
hewe uitdrukkings, wat hom aan die 
Statevertaling laat dink het, vervang 
deur gewone taalgebruik en alledaag- 
se uitdrukking. Dr. Fourie het aange- 
voer dat die Bybel vir die gewone 
man vertaal word, en dat dit daarom 
gedoen moet word in die taal wat hy 
praat. In hierdie opsig het hy baie 
teëkanting van die ander hersieners 
gekry, en weinig van hierdie aanbe- 
velings van dr. Fourie is aangeneem. 
Dr. Fourie het egter gedurende die 
hersiening baie sterk daarop gestaan 
dat woorde van vreemde oorsprong, 

lets oor die Probleme en Taak van die Bybelvertaler 


Vir ons Protestante is die Bybel 
van primêre belang. Op grond van die 
Bybel self glo ons dat die Bybel die 
enigste outentieke bron is waaruit ons 
kan verneem Wie God is, wat Sy dade 
is en wat Sy wil oor ons lewe is. In 
ons geloof is ons ten volle daarvan 
oortuig dat die Bybel leer dat die 
enigste wyse waarop ons die ewige 
lewe en heerlikheid kan beërwe, deur 
die geloof is; en die enigste manier 
waarop ons, volgens die Bybel, hierdie 
alleen-saligmakende geloof deelagtig 
kan word, is deur die Gees en Woord 
van God, dié Woord waarin alles wat 
vir ons nodig is om te weet om gered 
te word, genoegsaam geleer word. 


Maar in hierdie kort, fundamentele 
uitspraak l1ê daar 'n geweldige hoe- 
veelheid praktiese en prinsipiële pro- 
bleme opgesluit. Die eerste is dat ons 
nie meer die oorspronklike handskrif- 
te van die Bybelskrywers (soos by- 
voorbeeld Moses, Dawid, Jesaja, Mat- 
théiis, Johannes of Paulus) besit nie. 
Die enigste wat ons besit is afskrifte 
van afskrifte, van afskrifte, van af- 
skrifte ens. En hierdie afskryfwerk is 
vir eeue deur mense met die hand 
gedoen en dit is duidelik dat daar by 
sodanige afskrywery baie onnoukeu- 
righede soos verkeerde spelling, weg- 
latings van woorde of sinne, herhaling 
van woorde of sinne ens., ens.,, inge- 
sluip het. En as één afskrywer 'n 
sekere ,fout” gemaak het, dan herhaal 
dié een wat van hom afskryf gewoon- 
lik dieselfde ,,fout” of ,foute”. Geluk- 
kig maak elke mens wat van die ,,ooT- 
spronklike” handskrif afskryf, nie die- 
selfde foute nie en as `n mens nou 
baie afskrifte besit, kan jy deur verge- 
lyking van die afskrifte baie naby aan 
ie oorspronklike handskrif van byvoor- 
beeld Jesaja kom. 'n Mens weet ook 
naderhand watter soort foute met die 
afskrywery maklik kon insluip en hier- 
die soorte foute het dan ook almal 
name en die ondersoeker van die ver- 
skillende afskrifte hou sy oë oop vir 
hierdie gevalle. 


Die eerste taak van die Bybelver- 
taler sal dus wees dat hy so noukeurig 


as moontlik sal moet probeer vasstel 
wat daar in die oorspronklike hand- 
skrif van byvoorbeeld Jesaja of Paulus 
geskryf gestaan het. Uit wat ons gesê 
het, sal sy eerste taak om dit te be- 
reik, wees om die handskrifte van die 
afskrifte met mekaar te vergelyk. Die 
Ou Testament is in Hebreeus (en vir 
baie klein gedeeltes in Aramees) ge- 
skrywe en daarom sal die Bybelver- 


taler 'n kennier van hierdie twee tale 
moet wees. Gelukkig besit hy wat 
net één soort afskrif betref (naamlik 
die Massorete-teks) meer as 1,400 
handskrifte om met mekaar te verge- 
lyk. Die Nuwe 'Testament weer, is 
oorspronklik in Grieks geskrywe (die 
Koin@-Grieks genoem) én die vertaler 
van boeke uit die Nuwe Testament sal 
dus hierdie taal baie goed moet ken. 
Gelukkig besit hy, wat afskrifte be- 
tref, meer as 4,000 handskrifte van 
die Nuwe Testament of van dele daar- 
van en `n vergelyking tussen hierdie 
handskrifte sal baie ,,foute” kan uit- 
skakel wat met die afskrywery inge- 
sluip het. 


PROF. B. J. ENGELBRECHT 


Verder is daar, dikwels baie gou, 
vertalings in ander tale van beide die 
Ou en Nuwe Testament gemaak. Hoe- 
wel hierdie ou vertalers waarskynlik 
ook nie die oorspronklike handskrifte 
van byvoorbeeld Jesaja of Paulus ge- 
had het nie, het hulle in elk geval 
baie ouer afskrifte besit as wat ons 
vandag besit. Dit is duidelik dat hier- 
die ou vertalings ons ook baie kan 
help in ons soeke na die oorspronk- 
like woorde van die ou Bybelskrywers. 
Dit is natuurlik nie so `n eenvoudige 
proses as wat dit lyk nie, want eers- 
tens besit ons ook hierdie ou verta- 
lings net in afgeskryfde vorm waarin 
ook foute kon insluip en tweedens 
sal die Bybelvertaler natuurlik behal- 
we die oorspronklike tale van die 
Bybel ook hierdie ou vertalings se tale 
goed moet ken as hy dit met die af- 
skrifte in die oorspronklike taal wil 
vergelyk. Hy sal natuurlik ook reke- 
ning daarmee moet hou hoe letterlik 
en noukeurig daardie ou vertalers die 
oorspronklike taal in hulle taal oorge- 


sit het. 


'n Ander belangrike hulpmiddel 
wat die vertaler van vandag het in sy 
soeke daarna om die oorspronklike 
woorde van die Bybelskrywers vas te 
stel, is dat daar in al die eeue altyd 
skrywers 66r die Bybel was soos by- 
voorbeeld uitleggers van die Bybel. 
In hulle uitleg en betoë het hulle baie 
dikwels tekste uit die Bybel aangehaal 
uit baie ou afskrifte van die oor- 
spronklike handskrifte en daarom kan 
die vertaler van vandag ook dankbaar 
gebruik maak van hierdie materiaal 


vir doeleindes van vergelyking met 
die teks in die oorspronklike taal. 
Natuurlik is ook dit nie 'n eenvoudige 
saak nie, want behalwe dat die verta- 
ler die tale waarin hierdie ou skry- 
wers geskryf het goed sal moet ken, 
besit ons ook van hierdie ou skrywers 
net afskrifte en nie hulle oorspronk- 
like werk nie. Dikwels het hulle ook 
maar taamlik vry uit die kop uit aan- 
gehaal, maar aan die ander kant het 
hulle ook uitleg gegee sodat 'n mens 
die betekenis van die oorspronklike 
woord daardeur noukeuriger kan vas- 
stel. 


Uit wat ons hierbo gesê het, mag 
dit eerstens lyk asof die soeke na die 
oorspronklike woorde van die Bybel- 
skrywers `n bo-menslike taak is en 
tweedens dat dit deur afskryffoute 
feitlik onmoontlik is om die oor- 
spronklike teks vas te stel. En tog 
is hierdie twee besware nie onoor- 
komelik nie, want die vertaler van 
vandag hoef eerstens nie opnuut te 
begin nie. VO6r hom het honderde 
geleerde manne dikwels 'n hele leef- 
tyd daaraan gewy om afskrifte met 
mekaar te vergelyk, om die ou ver- 
talings noukeurig na te gaan en om 
die ou skrywers oor die Bybel te 
versamel, te orden en te beoordeel. 
Tweedens is dit darm ook nie sê dat 
die ou afskrywers sulke growwe foute 
gemaak het dat dit nie ontdek en 
reggestel kan word nie, want hierdie 
ou afskrywers het nie alleen geweet 
dat hulle met die Heilige Skrif as 
Woord van (God te doen het nie, 
maar hulle was baie goed geskoold 
en baie noukeurig. 

Laat ons net die teks van die Ou 
Testament as voorbeeld neem van hoe 
noukeurig daardie ou afskrywers te 
werk gegaan het v66r die uitvinding 
van die boekdrukkuns: 


Soos gesê, het die afskrywers uit 
die Bybel self geweet dat hulle hier 
met God se Woord te doen het en met 
baie groot noukeurigheid en versigtig- 
heid te werk moet gaan. Hulle het 
Deuteronomium 4 vers 2 goed geken 
waar ons lees: ,,Julle mag by die 
woord wat ek julle beveel, niks by- 
voeg nie,en julle mag daar niks van 
weglaat nie”; en ook Jeremia 26 vers 
2 waar daar gepraat word van ,al die 
woorde wat Ek jou beveel het om aan 


hulle te sê; laat geen woord weg nie”. 
Miskien het die ou skrywer, Josephus, 
hierdie houding van die Jode teenoor 

die Ou Testament die beste uitgedruk 
toe hy gesê het: ,,Ons het die prak- 
tiese bewys van ons eerbied teenoor 
ons eie Skrif gelewer. Want alhoewel 
baie lang eeue nou alreeds verbyge- 
gaan het, het nog niemand ooit ge- 
waag om slegs `n enkele lettergreep 
by te voeg, weg te neem of te veran- 
der nie; en dit is die instink van elke 
Jood van die dag van sy geboorte af 
om dit as God se bevele te beskou, 
by hulle te bly en (as dit nodig is) 
daarvoor te sterf. Telkens is dit al 
aanskou hoedat gevangenes in die are- 
nas gemartel is en op elke manier 
gedood is liewer as om 'n enkele 
woord uit te spreek teen die Wet en 
aanverwante geskrifte.” 


Vir baie lank was dit die Skrifge- 
leerdes (waarvan ons in die Nuwe 
Testament lees) se taak om die ge- 
skrewe vorm van die Ou Testament 
suiwer te bewaar. Die feit dat Jesus in 
Matthéiis 5 vers 18 van die jota en 


titteltjie van die Wet praat, wys daar- 
op dat hulle heel waarskynlik selfs 
hierdie kleinste lettertjies en teken- 
tjies van die Wet (Ou Testament) ge- 
tel het. En dit is ook inderdaad wat 
die latere Massorete gedoen het. Ons 
wil nie oor al hulle werk skryf nie, 
maar net aanstip dat hulle byvoor- 
beeld elke letter van elke Oud-testa- 
mentiese Bybelboek getel het en die 
middelste letter aangedui het; so het 


hulle ook die woorde getel en die 
middelste woord aangedui; hulle het 


elke uitsonderlike spelwyse aangestip 
asook uitsonderlikhede in die vorm en 


posisie van letters; hulle het aangedui 
hoeveel keer `n bepaalde woord of uit- 


drukking voorgekom het, ens. ens. 
Hieruit is dit duidelik dat al sou ons 


vandag nie meer iets van hulle ge- 
skrifte oor hê nie, dit tog `n aandui- 
ding is met watter groot noukeurig- 
heid die teks van die Ou Testament 
aan ons oorgelewer is. Dit is ook be- 
wys toe daar in 1947 in grotte naby 





Ons is 'n gesin 
van Sspaarders. 
Ons spaar 
by die regte plek 
—Volkskas. 


Almal spaar. Ons spaar by Volkskas. Volkskas 
se diens is flink, vriendelik en alomvattend. 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 

en bewys dat Boet en Sus verstandig 
grootgemaak word. 


VOLKSKAS 

See handskrifte ontdek is wat meer 
as 800 jaar ouer is as die Massorete- 
teks. Uit die studie van die Jesaja-rol 
het dit duidelik geword dat eintlik 
niks wesenliks verlore gegaan het nie. 


En alhoewel die saak van die hand- 
skrifte van die Nuwe Testament weer 
heeltemal anders staan, kan ons dit 
ook van die res van die Bybel en dus 
van die hele Bybel sê: Nieteenstaande 
al die onnoukeurighede by die afskry- 
wery deur feilbare mense het niks wat 
vir ons van wesenlike belang is om te 
glo om salig te word verlore gegaan 
nie en is niks daarvan ook verdraai 
nie. Vir die Bybelvertaler bly dit egter 
die taak om met alle beskikbare hulp- 
middels so noukeurig moontlik te 
probeer vasstel wat daar in die oor- 
spronklike handskrifte geskryf gestaan 
het. 


[1] Na volgende bladsy 






— die bank vir alomvattende bankdienste. 
VOLKSKAS BEPERK (GEREG. HANDELSBANK). HOOFKANTOOR! PRETORIA 

Die tweede taak van die Bybelver- 
taler is natuurlik om dit wat daar oom- 
spronklik as Gods Woord geskryf ge- 
staan het, so noukeurig en verstaan- 
baar as moontlik in dié taal van van- 
aag te vertaal. Daarvoor is nie net 
nodig dat hy die agtergrond en uit 
UruKKIngswyse van die oorspronklike 
taal op die bepaalde Bybelplek waar- 
mee hy besig is, sal ken nie, maar ook 
dat hy die taal en uitdrukkingswyse 
van ons mense van vandag noukeurig 
sal ken. Laat ons maar net 'n paar 
voorbeelde noem: In Genesis 1 vers 
1 lees ons: ,In die begin het God die 
hemel en die aarde geskape.” Die 
Hebreeuse woord wat daar gebruik 
word is bara. Uit sy taalkennis van 
Hebreeus sal die vertaler nou moet 
bepaal wat bedoel die Bybelskrywer 
of Bybelskrywers as hulle die woord 
bara gebruik. As hy daarvan oortuig 
vaak dat hulle daarmee bedoel ,,om 
iets uit niks te maak” dan moet hy 
homself afvra: Watter woord of be- 
grip druk hierdie gedagte die beste 
uit? Hy sal byvoorbeeld `n keuse hê 
tussen: ,Maak”, ,in die lewe roep”, 
,tot stand bring” en ,,skep”. As hy 
oortuig is dat ,,skep” die beste woord 
is, sal hy vertaal: ,,geskape”. Maar in 
Genesis 2 vers 2 lees ons dat God 
gerus het ,,van al sy werk wat Hy 
gemaak het” en in Genesis 2 vers 2 
,van al sy werk wat God geskape het 
deur dit te maak”. Die Hebreeuse 
woord aldaar is asa en nou sal die ver- 
taler moet bepaal wat die Bybelskry- 
wer bedoel as hy asa gebruik. Is dit 
dieselfde as bara (skep) 6f wil die 
Bybelskrywer hiermee uitdruk dat 
asa beteken om ,,iets te maak uit stof 
wat voorhande is.” Dan moet hy beslis 
of ,maak” die beste woord is of is 
Vorm?” miskien `n beter woord? 


Laat ons `n tweede voorbeeld noem: 
In Spreuke 1 vers 7 en 9 vers 10 lees 
ons: ,Die vrees van die Here is die 
beginsel van die kennis” (of wysheid). 
Hierdie vertaling is uit die ou Hol- 
landse vertaling oorgeneem en vir die 
mense van daardie tyd het beginsel 
beteken ,,die begin of die beginpunt”. 
,die aanvang?” soos sommige ou mense 
vandag nog sê: ,Ek het nog nie eers 
'n beginsel gemaak om my mielies te 
oes nie.” Maar die jonger mense van 
vandag praat nie meer So nie. Vir 
hulle beteken `n beginsel `n prinsipe 
soos in die geval van: ,Hierdie is `n 
man van vaste beginsels” of ,,hierdie 
masjien werk op so `n beginsel.” Nou 
moet die vertaler, as hy regtig goed 
wil vertaal na 'n hedendaagse woord 
daarvoor soek. Miskien sal hy baie 


eenvoudig kon vertaal:,Die vrees van 
die Here is die beginpunt van die ken- 
nis.” Maar sy studie van die Hebreeu- 
se taal sal hom daartoe lei om te sien 
dat die Hebreeus van die Ou Testa- 
ment dié woord wat ons nou met 
,beginpunt” vertaal 66k gebruik vir 
,die beste deel”, ,die kopstuk”. Ons 
praat ook van ,die kroon” van by- 
voorbeeld 'n waterlemoen as die beste 
deel en Spreuke 9 van die feesmaal 
van die Wysheid, kan ons miskien die 
beste vertaal met: ,Die vrees van die 
Here is die kroon van die kennis” 
bedoelende ,,die beste, die keurigste 
karaktertrek.” 


Eintlik is die verleiding groot om 
nog baie ander voorbeelde te neem, 
maar ons volstaan met twee uit die 
Nuwe Testament. In Matthéiis 5 staan 
die Saligsprekinge opgeteken en in 
vers 3 lees ons onder andere: ,,Salig 
is die wat arm van gees is, want aan 
hulle behoort die koninkryk van die 
hemele.” Eerstens verstaan ons as 
Afrikaanssprekendes onder ,,salig” die 
,hemelse saligheid in die hierna- 
maals.” In die ou Nederlands van die 
Statevertaling het ,,salig” eintlik bete- 
ken ,gelukkig”. Vandag nog sê mense 
in die Nederlande partymaal ,,een sa- 
lige Kersfeest” in plaas van ,,n ge 
lukkige Kersfees”. Maar hierdie woord 
kom uit die Ou Testament en daar 
word dit beter vertaal (byvoorbeeld in 
Psalm 1 vers 1 met ,,Welgeluksalig 
is die man .. . ”) Die eerste vraag is: 
Moet ons nie liewer sê: ,,Welgeluk- 
salig is die wat arm van gees is?” 
Maar verstaan die Afrikaansspreken- 
de van vandag nog die woord: ,,Welge- 
luksalig?” Moet ons nie liewer duide- 
liker vertaal met: ,O, hoe gelukkig is 
die armes van gees” nie? 


Maar wat beteken ,arm van gees” 
vir die gewone Afrikaansprekende 
burger van vandag? Byna almal sal 
sê: Iemand wat nie so heeltemal reg 
is nie.” En dit is waar, maar dit 
is nie wat daar in die Grieks van die 
Nuwe 'Testament bedoel word nie. 
Daar beteken iemand wat arm van 
gees is, iemand wat nie met sy eie 
geestelike rykdom voor God kom staan 
nie, maar wat soos 'n bedelaar die leë 
hand na Hom toe uitsteek om alles uit 
genade, gratis, te ontvang. Die vraag 
is nou: Hoe sal ons dit in goeie, he- 
dendaagse Afrikaans vertaal? Miskien 
kan ons vertaal: ,O, hoe gelukkig is 
dié mense wat geestelik arm voor God 
kom staan” of ,,wat geestelik soos `n 
arm bedelaar voor God is” ens. 


Uit hierdie paar voorbeelde is dit 
duidelik met watter geweldig-groot 
noukeurigheid die Bybelvertaler nie 


aet bogenoemde tekse nie, maar elke 
LERD AA MAE DY Vi UYUPEULLE MIVEL VUL” 
weeg. As hy die oorspronklike teks in 
die oorspronklike taal vasgestel het, 
dan is dit maklik om daardie woorde 
en uitdrukkings sommer letterlik in 
Airikaanse woorde oor te sit. Onein- 
dig moeiliker is egter om dit in goeie 
en verstaanbaare Afrikaans weer te 
gee. Dit is 'n ontsaglike verantwoor- 
delike en vermoeiende werk en in 
hierdie ,jaar van die Bybel” dink ons 
met dankbaarheid terug aan die talle 
manne wat in die verlede hulle lewe 
aan hierdie taak gewy het en wens 
ons ook diegene wat hierdie taak aan- 
pak om vir ons 'n nuwe goeie, kor- 
rekte Afrikaanse te gee, alle seën van 
Bo af toe. Dit sal niks baat as daar 
'n Bybel bestaan in `n taal wat ons nie 
verstaan nie; dit sal ten slotte ook 
niks baat as ons `n nuwe, goeie, kor- 
rekte Afrikaanse Bybel het en dit lê 
ongebruik op die rak nie. 


Dr. Fourie se aandeel 
7] Vervolg van bladsy 18 


9UVYD sE1piel”, Kapel”, ,bankier” en 
andere, vervang moet word deur meer 
Afrikaanse woorde, soos ,,tronkbe- 
waarder”, ,hoofman oor honderd”, 
,geldwisselaar” en andere, sodat die 
gewone man dit ook sou kon verstaan. 
Hierdie aanbevelings het byval gevind 
by die ander hersieners en dié veran- 
derings is dan ook in die hersiene 
Afrikaanse Bybel aangebring. 

Sedert dag en datum was dr. Fourie 
sterk gekant teen die verafrikaansing 
van die Statevertaling. Die Bybel moes 
ook nie in ,stompstert Hollands” ver- 
taal word nie. Daarom ook dat hy in 
die hersiening steeds gewaak het teen 
sodanige vertalings. Waar die Afri- 
kaanse vertaling hom te vesl aan die 
Nederlandse herinner het, wou hy dit 
vervang met sy Transvaalse woorde 
of uitdrukkings. 

Dr. H. C. M. Fourie kon byna elke 
oggend en aand voortgaan met die 
hersiening van die Afrikaanse Bybel. 
Nadat hy die Afrikaanse vertaling 
goed nagegaan het, het hy dit verder 
vergelyk met die Duitse en Franse 
vertalings, om telkens van voor af uit 
die oorspronklike te vertaal indien 
daar enige twyfel oor `n vertaling be- 
staan het. 

Op 5 Ausustus 1939 het die Afrika- 
nervolk nie alleen `n groot kerkleier 
nie, maar bowe-al `n Bybelvertaler en 
-hersiener by uitnemendheid, aan die 
dood afgegee. 

Oorgeneem uit Die Nuwe Afrikaan- 
se Bybelvertaling” deur prof. A. H. 
van Zyl en mnr. F. A. Swanepoel. 

Rand vir 'n Hart 


Wedstryd deur die Nederduitsch 
Hervormde Jeugvereniging van Voor- 
rekkerhoogte. Met ondersteuning en 
onder beskerming van Sy Edele die 
Minister van Volksgesondheid. 


Doel van die wedstryd: Om fondse 
in te samel vir hartnavorsing. 


Reëls vir die wedstryd: 


1. Beantwoord die drie vrae en sluit 
R1 (Een Rand) in met elke in- 
skrywing. 

2. Aantal inskrywings per persoon is 
onbeperk. 

3. Antwoorde kan op enige papier ge- 
stuur word. 

4. Geen lede van die Ned. Herv. Jeug- 
vereniging Voortrekkerhoogte mag 
deelneem nie. 

5. Geen korrespondensie sal oor die 
wedstryd gevoer word nie. 

6. Beslissing van die beoordelaars is 
finaal. 


7. Wenners sal uit korrekte antwoor- 
de aangewys word deur onparty- 
dige verteenwoordigers van die 
Minister van Volksgesondheid of 
die Mediese Navorsingsraad. 


8. Stuur inskrywings aan: Rand vir 
'n Hart, Posbus 29, Voortrekker- 
hoogte. 


9. Sluitingsdatum: 31 Augustus 1970, 
12 nm. 


PRYSE: 


1ste Prys: Reis na Israel en Europa 
vir twee persone, ongeveer 5 weke; 
plus R200 sakgeld; plus VW/Porche 
914 (indien beskikbaar) of MGB GT. 


2de Prys: Chevrolet Kommando 
voorsien deur (General Motors SA. 
(Uitgestal Williams Hunt, Johannes- 
burg). 


3de Prys: Ford Capri voorsien en 
te sien Grosvenor Motors, Johannes- 
burg). 


dde Prys: Escort Standard voorsien 
en te sien Grosvenor Motors, Johan- 
nesburg. 


VRAE: 
1. Waar is die eerste hartoorplanting 
gedoem us Mad sd. Som Pd de 


doen? *AN UR en HA 1E GE) 


,Rand vir `n Hart”, Posbus 29, Voor- 
trekkerhoogte. 


Die Jeugvereniging wat die meeste 
inskrywings besorg wen R50. 


— Ds. M. W. Pretorius. 





fieis wanneer dil goedkoper is 


Beplan u reise om gedurende onderstaande datums `n aanvang te neem — 


DATUM 


17 SEPTEMBER '70— 
14 OKTOBER '70 


13 NOVEMBER '70— 
12 DESEMBER 770 


4 JANUARIE '71— 
12 FEBRUARIE 771 


Konsessiekaartjies is onderworpe aan sekere voor- 
waardes—o.a. is hulle geldig vir een maand. Konsessies 
is net van toepassing op retoerreise. Die heenreis mag 
nie onderbreek word nie en moet `n aanvang neem op 
die datum wat op die kaartjie verskyn. Terug- 
reise mag nie voor die sesde dag vanaf die aan- 
vang van die heenreis begin nie. Verminderde 
tariewe vir kinders geld ook in konsessietye. 





en bespaar 25%, op die treingeld! 


VAN ENIGE STASIE IN 
DIE REPUBLIEK 

DIE KAAPPROVINSIE EN 
ORANJE-VRYSTAAT 


DIE TRANSVAAL EN 
NATAL 

NA ENIGE STASIE IN 


DIE REPUBLIEK EN 
SUIDWES-AFRIKA 


DIE REPUBLIEK EN 


SUIDWES-AFRIKA 


DIE REPUBLIEK EN 
SUIDWES-AFRIKA 


Konsessies geld nie op die Bloutrein nie. 

Sitplekke kan tot drie maande vooruit bespreek 
word. Skakel net die besprekingskantoor by u naaste 
stasie of klop aan by enige aangestelde reisagent...of 
nog makliker, s 
S.A. Spoorwegreisburo al u 
reisreëlings, insluitende hotel- 
besprekings, behartig. 


laat u naaste 





SUID- AFRIKAANSE SPOORWEË 





VZooT7teje 


Tell da 


Die woord ,,vrou” kom 'n paar hon- 
derd keer in die Bybel voor. Dan 
word ook nog net sê baie na verskil- 
lende vrouens in die Ou en Nuwe 
Testament verwys. Die merkwaardig- 
ste is egter dat die vrou gewoonlik 
in 'n vaste verband, of beter nog, in 
'n konkrete verhouding genoem word. 
Al vermeld die Bybel dan die vrou 
sé baie keer, is dit opvallend dat sy 
eintlik net in drie verbande of ver- 
houdings of lewenskringe geteken 
word. 


Hieruit blyk dit baie duidelik dat 
die Bybel eintlik nie geinteresseerd is 
in die idee ,,vrou” nie, maar in die 
vroulike mens, soos sy elke dag be- 
trokke is by die lewenswerklikhede en 
werksaamhede. Juis sê gee die Bybel 
waarde en betekenis aan die lewe van 
die vrou deur haar nie in die eteriese 
in te bespiegel nie, maar haar hier 
en nou haar plek aan te wys in die 
volheid van die lewe. 


Nou is die drie verbande of ver- 
houdings of lewenskringe waarin die 
vrou genoem vir haar, haar plekaan- 
duiding in die lewe en terselfdertyd 
die aanwysing van die waarde en be- 
tekenis van haar lewe. 


DIE DRIE LEWENSKRINGE: 


(a) Die vrou is mens voor God en 
mens vir God: 


Die Bybel is die boek van die ken- 
nis van die barmhartige God. Daarom 
hou die Bybel hom besig met die 
mense, want dit is die mense — ver- 
lore mense, aan wie God Homself as 
hulie Heilbringer bekend wil maak. 
In die heel eerste instansie word die 
vrou geteken as mens onder God se 
Senadel! 


Kennis is in die Rybel iets anders 
as om iets te weet. Volgens Bybel 
beteken dit om lewensgemeenskap, 
lewensomgang te hê met die wat die 
mens ken. Om God te ken beteken 
daarom om nie net van Hom te weet 
nie, maar veral om vir Hom en met 
Hom te lewe. 


S6 wys die Bybel die vrou se plek 
aan; Sy mag deur die lag en trane 
van haar vrou-wees heen voor God, vir 
God en met God, vrou wees in hierdie 
wêreld. S6 bepaal die Bybel haar 
waarde en gee betekenis aan haar 
lewe deur aan te toon dat God deur 
haar vrou-wees en in haar vrou-wees, 
geëer en geprys kan en wil word. 
Daarom mag en moet die vrou ter wille 


DIE VROU IN DIE BYBEL 
Wat Se Die Bybel Van Die Vrou? 


van God vrou tnie man nie) wees. 
Tegelyk is dit ook duidelik dat die 
vrou slegs dan werklik vrou kan wees 
as sy as begenadigde mens in hierdie 
lewensomgang met God lewe. 


PROF DR. J. |. DE WET 


Hierdie eerste verhouding is die 
allesoorkoepelende lewenskring waar- 
uit die vrou haar krag vir alle ander 
lewensverrigtinge ontvang. 


(b) Die vrou is vrou binne die gesins- 
verband. 


Die Here gee die vrou as vrou aan 
haar man. Vir die gelowige is daar 
geen toeval in die huwelik. God voeg 
man en vrou bymekaar as 'n hulp wat 
bymekaar pas. Elke vrou moet vrou 
wees van haar man deur liefdevolle 
hulpverlening. 

Die huwelik hou ook die moontlik- 
heid van moederskap in. 'n Vrou wat 
vrou is vir haar man mag ook die 
moeder wees van sy kinders. Wat `n 
kosbare hulpdiens lewer sy deur te 
voed, te klee, te troos en op te voed! 


S6 wys die Bybel in gesinsverband 
die vrou se plek aan: sy mag bemin 
en met liefde help. Sê bepaal die 
Bybel in gesinsverband haar waarde: 
sy wat sê vrou en moeder is, sy sal 
bemin word! (Vgl. Spreuke 31). 


(c) Die vrou is mens teenoor mede- 
mens. 


Daar is mense wat maak of die 
vrou minder mens is as 'n man, omdat 
sy vrou is. Veral die Nuwe Testament 
daat baie duidelik blyk dat die vrou 
ha” net so min vir haar vroulikheid 
hoef te skaam as wat `n man van sy 
manlikheid hoef terug te deins. 


Elke vrou is volwaardig mens. As- 
sodanig het sy egter haar eie beson- 
dere plek en eie, besondere taak. 
Eg-vroulik is die gawe van simpatie- 
betoon en hulpverlening aan mede- 
mense in nood. Dink maar byvoor- 
beeld aan Dorkas en Martha. In die 
verband van die samelewing waarin 
die Bybel die vrou plaas en betekenis 
aan haar lewe gee, is dit seker gepas 
om van die vrou as diakones te praat. 
Sy mag liefdesdiens lewer — iets 
waarin net nog 'n ander vrou haar 
gelyke kan wees. 

Die Vrou en haar privaat selfverwe- 
senliking. 


Uit hierdie kort uiteensetting is dit 
seker duidelik dat hierdie drie lewens- 


kringe wat ons genoem het, eintlik die 
hele lewe omvat. Nou kan daar na- 
tuurlik gevra word of die vrou dan 
nie 'n eie private lewe het nie en of 
sy dan nie die reg het om haarself te 
vind in die ontplooiing van haar eie 
persoonlikheid nie. 

Bybels gesproke lyk dit vir ons of 
daar nie 'n teenspraak kan wees tus- 
sen haar vrouwees in die drie lewens- 
kringe en haar eie selfverwesenliking 
nie. Want, weer eens Bybels gesproke, 
lyk dit vir ons of die vrou sê besonder 
begenadig is dat sy haarself in haar 
diepste wese eers dan en daar kan 
ontdek en vind waar sy haarself res- 
loos prysgegee en verloor het in haar 
kinderlike godsdiensbeoefening, in 
haar liefdevolle toewyding aan man 
en kind en in haar selfvergetende 
naastediens. 


Die Bybel laat ons ook sien dat 'n 
vrou wat haarself op 'n ander manier 
wil verwesenlik, haar Godgewilde le- 
wensfunksie totaal misloop. 


Die Vrou en die Bybel 

Tot hiertoe het dit gegaan oor die 
vrou in die Bybel. Terwyl die Bybel 
egter sulke hoë dinge van en vir die 
vrou sê, kan ons nie anders as om 
af te sluit met 'n kort opmerking oor 
die vrou en die Bybel. Die vraag is 
watter gebruik mag die vrou van die 
Bybel maak? 


Die Bybel wil ook die vrou help 
om vrou te wees. So wil die Bybel die 
bron wees waaruit haar geloof in God 
lewend gehou word. Die Bybel wil 
die skatkamer wees van waaruit haar 
liefde vir man en kinders altyd weer 
sterk gemaak word. Hy wil die krag- 
bron wees waaruit sy telkens weer 
gesterk word vir haar liefdesdiens 
teenoor die hulpbehoewende mede- 
mens. So wil die Bybel die vrou help 
om vrou te wees wat nie net die Bybel 
in haar hande hou en met haar oë lees 
nie. Maar hy wil haar help om vrou 
te wees wat Sy boodskap in haar hart 
dra, want wanneer die Bybel van en 
met die vrou praat, dan is dit nie 
hvself wat praat nie, maar God wat 
deur die Bybel Sy Goeie Boodskap 
gee. 





Hy wat nie wil luister na God nie, 
wat ons deur Jesus Christus as op- 
perste liefde ken, hy sal moet luister 
na die dwang van linkse tirannie, 
wat aan kom is. 

—Ds. G. J. H. Gymink. 

JEUGRUBRIEK . .... 


Iewers in elke huis is daar 'n Bybel. 
Iewers op 'n rak of @rens in 'n laai; 
miskien maklik bekombaar, miskien 
vergete, maar tog daar. Selfs al lees ons 
kom nooit, moet ons `n Bybel hê. Ons 
gee aan ons kinders, wanneer hulle 
begin grootword, `n Bybel met die 
hoop dat hulle beter daarvan sal ge- 
praik maak as ons. Die Bybel is in 
elkeen van ons huise. 


Vanjaar staan bekend as die jaar 
van die Bybel. Daarom is dit dat daar 
vanjaar so geweldig baie hieroor ge- 
praat en geskryf word. Daarom is dit 
nodig dat ons ook 'n oomblikkie by 
die Bybel sal gaan stilstaan om te 
sien wat die betekenis van hierdie 
boek in ons huis is. 


Dit is al meermale gesê dat die 
Bybel dié boek is wat die meeste ge- 
koop word en die minste gelees word. 
Dié stelling is seker waar. 'n Ander 
stelling wat net so waar is, is dat daar 
sekerlik geen boek is wat sê verkeerd 
gelees word, en sê misbruik word as 
die Bybel nie. 


Vir sommige mense is dit `n teks- 
poek. Dit is die mense wat vanuit die 
Bybe) 'n aantal lieflingsteksverse uit- 
soek om dit dan na hulle goeddunke 
te gebruik. Ons dink veral hier aan 
die mense vanuit die sektes wat `n 
paar tientalle teksverse vanuit die 
Bybel afsonder, om daaromheen 'n 
hele teologie” te bou, terwyl hulle 
van die duisende der duisende ander 
verse gerieflikheidshalwe heeltemal 
vergeet. 


Vir ander weer is die Bybel stigte- 
like lektuur. Hulle is die ouens wat 
die ,,mooi” dele uitsoek om te lees en 
weer te lees. Daar is natuurlik ,,mooi” 
dele in die Bybel — maar die feit is 
dat die hele Bybel mooi is. En wan- 
neer hulle nou hulle ,,mooi” gedeel- 
tes bymekaar maak. vergeet hulle dat 
hulle net 'n bepaalde norm van wat 
MOOI” sou wees: en wat nie, na die 
Bybel kom. Vanselfsprekend sien hulle 
Bybel dan ook ietwat gehawend daar- 
uit. Uiteindelik lees hulle maar net 
'n paar van die honderde bladsye — 
die res staan hulle nie aan nie. 

Ander gebruik die Bybel as 'n We- 
tenskaplike handboek. Volgens hulle 
insigte moet die Bybel 'n antwoord 
gee op elke raaisel wat die wetenskap 
na vore bring. En terwyl hulle dit 
doen. besef hulle nooit dat dit nooit 
die bedoeling met die Heilige Skrif 
was dat dit sé gebruik sou word nie. 

Ander weer maak van die Bybel 
'n afgod. En ons moet maar versigtig 


wees om onsself nie hieraan skuldig 


Die Bybel in die Huis 


te maak nie — veral vanjaar waar ons 
sê baie klem op die Bybel 1ê. Hierdie 
mense beskou die Bybel as die laaste 
gesag. Dit is die mense wat in die 
loop van die kerkgeskiedenis die naam 
van letterketters gekry het. Die Bybel 
moet nie geinterpreteer word nie, sê 
hulle. Maar letterlik, volgens die 
woord, volgens die letter wat geskryf 
is, moet die Bybel aanvaar word as 
die laaste gesag in elke omstandig- 
heid: selfs al gee die Bybel nie 'n dui- 
delike uitspraak nie. 


DS. G. C. VELTHUYZEN 


Wat is die Bybel dan? Wat moet 
ons houding en ons gesindheid daar- 
teenoor wees? 


Laat ons in die eerste plek daaraan 
dink dat die Bybel nie deur God ge- 
skryf is nie, maar deur mense. Be- 
sondere mense. Ja, dit is waar, maar 
hulle was nogtans mense. Begenadig- 
de en begeesterde mense. Ja, inder- 
daad, maar nog mense. En onder die 
leiding van die Heilige Gees vertel 
hulle 'n verhaal. Maar dit is 'n baie 
besondere verhaal. Dit is die verhaal 
van God en die mense. Of laat ons 
dit anders, en beter uitdruk — die 
verhaal van God met die mense. In 
die geskiedenis van die mense het God 
Hom geopenbaar as die God wat by 


die mense wil wees — as die God 
wat onder die mense wil werk — as 
die God wat die mense liefhet — as 


die God wat Sy genade aan die mense 
wil bewys. Die Bybelskrywers vertel 
die verhaal van hierdie wonderlike 
handelwyse van hierdie wonderlike 
God. Hulle het hierdie handeling van 
God gesien, gehoor, ervaar en hulle 
gee daarvan getuienis. Dus kin ons sê 
dat die Bybel 'n goddelike boek is. 
Ons kan sê dat dit in die eerste plek 
God self is wat hierdie boek skryf — 
wat die woorde in die pen van die 
skrywers 1ê. Al daardie dinge kan en 
moet ons sê. Maar dan mag ons nooit 
vergeet dat dit ook 'n menslike boek 
is nie — dat dit ook deur mensehande 
geskryf is nie. Kort-kort lees ons in 
die Bybel iets wat so eg menslik is — 
van `n apostel wat verlang na 'n 
vriend. wat selfs verlang na 'n lekker 


warm jas — ja, ons lees selfs van raat 
teen slegte spysvertering. Saam met 
die goddelikheid, altyd ook die mens- 
likheid. Die Bybel het nie uit die 
hemel geval nie — dit is toeberei deur 
menslike hande. Ons mag nie 'n afgod 
daarvan maak nie. 

Maar, soos reeds gesê: Die Bybel is 
nie net `n menslike boek nie — dit 
is ook `n goddelike boek 


Dit is getuienis aangaande die werk- 
saamheid van God in die wêreld. En 
daarom is die Bybel so ontsaglik be- 
langrik. Dit vertel van God se hande- 
linge in die geskiedenis — dit vertel 
aan ons van God se wil met die 
wêreld en die mense. Daarom kan ek 
in die Bybel lees wat God se wil met 
my is. Dit is belangrik. Ek kan daar 
lees wat die liefde van God vir die 
wêreld beteken — en daarom ook vir 
my. Ek lees daarin wat God van die 
mense verwag — daarom ook van my 
verwag. Daarom kan ons sê: Die Bybel 
is nie die Woord van die ewige lewe 
nie, maar dit bevat die Woord. Dit 
wys na die Woord. Dit is die omhulsel 
waardeur die Woord tot die kerk en 
die wêreld; tot ons; tot my spreek. 


As ons dit eenmaal besef het, is dit 
vanselfsprekend dat ons beskroomd 
sal wees wanneer ons met die Byhel 
omgaan. Nie omdat die Bybel heilig 
is nie, maar omdat die waarvan die 
Bybel vertel, heilige dinge is. Ons 
moet nie willekurig met die Bybel 
omsaan nie. Ons moet nie sekere ge. 
deeltes uitsoek en sê: Hierdie dele 
lees ons, want dit pas ons: en ander 
dele verwaarloos en sê: Hierdie pas 
ons nie. Dit is nie so dat net 'n gu- 
deelte van God se werksaamheid vir 
ons belangrik is nie — alles is belang- 
rik. Daarom is die hele Bybel belang- 
rik — want die Bybel vertel alles. 
Alles wat vir ons en ons geloof nodig 
is. By God is genade — genade vir 
ons. Dit is belangrik dat ons dit sal 
weet. Maar by God is ook toorn. Ook 
dit is vir ons belangrik. Die Bybel leer 
ons dat God vergewe — dit is kennis 
wat ons moet hê, wat ons ons eie moet 
maak. Maar ons leer ook in die Bybel 
dat God verwerp. Ook daardie feit 
mag nie vir ons onbekend bly nie. 
Ons moet die hele Bybel lees — want 
die hele Bybel is die volle evangelie. 


En dan moet ons altyd onthou dat 
ons ons nie moet blindstaar teen die 
Bybel nie. Die Bybel is nie in die 
laaste instansie die belangrikste nie, 
maar Hy wat aeter die Bybel staan — 
Hy van wie se liefde die Bybel vertel. 
Ons houdines teenoor die Bybel moet 
nie een wees van bygelowige be- 
skroomdheid nie. Ons mag die Bybel 
nie gebruik as 'n soort talisman (ge- 
lukbringer) of simbool nie. Dit is die 
Bybel gewis en seker nie. Ons mag dit 

Bybelstudie 


In daardie dae het Johannes die 
Doper opgetree en in die woestyn van 
Judea gepreek en gesê: Bekeer julle, 
want die koninkryk van die hemele 
het naby gekom. 


Anders as die evangelie van Markus 
en Lukas wat eers oor Johannes die 
Doper handel as voorloper van Jesus 
Christus en daarna oor die koms van 
Jesus self, het Mattheus eers oor 
Jesus se geboorte en die omstandig- 
hede wat daarmee saamgehang het 
gespreek. Mattheus gaan van die ver- 
onderstelling uit dat die geskiedenis 
van Johannes se herkoms en geboorte 
bekend behoort te wees by sy lesers. 


Hoofstuk 2 word afgesluit met die 
vermelding dat Josef en Maria met 
die Kindjie in Nasaret gaan woon het 
sonder om iets verder oor Jesus as 
opgroeiende Kind te sê. Hoofstuk 3 
begin met in daardie dae, wat die in- 
druk kan wek dat Johannes met sy 
optrede begin het toe Jesus nog `n 
klein Kind was. Uit Luk. 1:36 weet 
ons egter dat Johannes, ook `n 
bloedverwant van Jesus na die vlees 
was, maar slegs ses maande ouer as 
Jesus was. Wat die tyd aanbetref, 
maak die evangelis dus hier 'n sprong 
van bykans 80 jaar. 


Volgens Luk. 3:1 het Johannes met 
sy prediking begin in die vyftiende 
jaar van die regering van keiser 'Ti- 
berius (14-87 n.C.), Die vyftiende jaar 
van keiser Tiberius se regering kan 
bereken word vanaf 11 n.C. toe Augus- 
tus hom aangewys het as sy opvolger 
of vanaf 14 n.C. toe hy keiser geword 
het. Ons weet nie presies waarop die 
evangelis sy berekening gegrond het 
nie, maar die laaste datum skyn die 
aanvaarbaarste te wees veral omdat 
hier van die regering sprake is en 
seker niks anders bedoel kan wees as 
Tiberius se regering as keiser nie. Dit 
beteken dan dat Johannes min of meer 
in die jaar 29 n.C. begin optree het, 
as ons keuse van 14 n.C. as beginpunt 
korrek is. Die uitdrukking in daardie 
dae is `n bekende Bybelse uitdrukking 
waarmee 'n nuwe berig ingelui word. 
(Vel. Gen. 38:1; Ex. 2:11: Matt. 24:19, 
38; Mark. 1:9: 8:1; 18:17, 94: Luk. 9:1, 
4:92; 5:85; 9:86 ens.) 


Ook wat die geografie betref ver- 
plaas die evangelis die leser vanaf 
Nasaret in Galilea na die woestyn van 
Judéa. Hierdie woestyn het bestaan 
uit die onvrugbare streek oos van die 
gebergte van Juda en wes van die 
Dooie See. Aangesien Johannes in die 
Jordaan gedoop het, kon dit nie te 
vêr van die Jordaan af gewees het 


MATTHEUS 


nie. Volgens Luk. 3:3 het Johannes 
in die hele omtrek van die Jordaan 
opgetree en volgens Joh. 1:28 ook 
oos van die Jordaan by Batabara of 
Betanië. 


DS. G. M. M. PELSER 


Met woestyn word hier nie die soort 
woestyn bedoel waaraan ons gewoon- 
lik dink nie. Dit is wel 'n droë streek, 
maar nie sonder plantegroei nie, al is 
dit hoofsaaklik bossies en doringag- 
tisge struikgewas. 'n Beter uitdrukking 
hiervoor is eintlik half-woestyn. 

'n Verdere vraag wat onmiddellik 
by ons opkom, is waarom Johannes 
in die woestyn begin preek het en 
nie jn die dorpe of stede nie. Die 
enigste mense tot wie hy hom in hier- 
die landstreek kon rig, was die rond- 
trekkende nomadiese veeboere, wat in 
elk geval uit die aard van die saak 
nie die streek dig bevolk het nie. 'n 
Mens sou dus reken dat Johannes hom 
tot die massas sou rig en nie tot die 
vlbewoonde woestyndele nie. Die ant- 
woord hierop is voor die hand lig- 
gend. Johannes het in afsondering ge- 
leef in die woestyn en vandaar met 
sy prediking begin en volgens wat ons 
uit die evangelis verneem, het baie 
mense na hom toe gekom om te 
luister, 

Dit was nie 'n toevalligheid dat die 
naam van hierdie man Johannes was 
nie. Hierdie naam is in opdrag van 
God aan hom gegee (Luk. 1:13) en dit 
het ook `n besondere betekenis gehad 
in daardie tyd en ten opsigte van wat 
God op die punt gestaan het om in 
die geskiedenis van die wêreld en die 
mensheid te doen. Die betekenis van 
die naam Johannes is sover vasgestel 
kan word die Here is genadie. So sou 
hierdie man wat van God gestuur is 
alreeds deur die naam wat hy gedra 
het, die evangelie inlei van die genade 
van God in Jesus Christus. Die by- 
naam Doper, wat Johannes gekry het, 
is duidelik afgelei uit die bekerings- 
doop waarmee hy gedoop het. 

Johannes begin sv opdrag deur `n 
baie ernstige en dringende oproep 
wat hy tot die volk rig, 'n oproep tot 
bekering. Die volheid van die tyd het 
aangebreek, dit is die laaste uur, die 
eindtvd het aangebreek en daarom 
vereis Johannes se prediking onmid- 
dellike aandag en geloofsbeslissing. 
Soos die profete van ouds, maar as die 
grootste profeet van alle tye, ja weer 
as `n profeet, (Matt. 11:9) roen Jo- 


dil, 2: 


hannes op tot terugkeer. 

Wat sy prediking dringend maak 
lê nie opgesluit in Johanres se per- 
soon of die wyse waarop hy preek nie, 
ook nie in een of ander menslike 
gebeurlikheid nie. Die oproep is 
dringend omdat die koninkryk van 
die hemele, dit is die koninkryk van 
God, naby gekom het. Hierdie daad 
gaan van God uit ongeag wat mense 
gedoen het en onafhanklik van mens- 
like optredes. Eintlik het hierdie ko- 
ninkryk al aangebreek en is die pre- 
diking van Johannes 'n belangrike 
aanloop in die openbaring daarvan. 
Met die geboorte van Jesus Christus 
het hierdie tydvak in die konings- 
heerskappy van God reeds aange- 
breek. Tot nou toe was dit nog ver- 
berg vir die oë en ore van die volk. 
Slegs `n paar persone het dit reeds 
geweet en soos Maria in hulle harte 
bewaar, maar nou word dit openbaar 
deur die prediking van Johannes. 

Die koninkryk van die hemele of 
van God het beide `n ruimtelike en 
'n saaklike betekenis. Ruimtelik dui 
dit die gebied aan, dit wil sê wat nor- 
maalweg onder koninkryk verstaan 
word. Saaklik word daar onder ver- 
staan die koningsheerskappy, of die 
uitroeping van die regeermag. Albei 
hierdie betekenisse 1ê hierin opgesluit 
maar ons moet nie in die dwaling ver- 
val om die koninkryk van die hemele 
te probeer vergelyk met enige aardse 
koninkryk of heerskappy nie. Die ko- 
ninkryk van die hemele het geen aard- 
se voorbeeld nie en is die gans andere 
en vir ons nog in `n groot mate on- 
bekende en alleen deur die geloof 
kenbaar, hoewel ook ons geloofkennis 
nog ten dele is (1 Kor. 18:9). 

Met hierdie aankondiging deur Jo- 
hannes word egter nie gesê dat God 
nou eers Koning geword het of nou 
eers oor sy skepping begin regeer 
nie. God was nog altyd die Almagtige 
wat oor die wêreld en die geskiedenis 
regeer het en in die besonder deur sy 
verbond met Israel. Die koningsheer- 
skappy van God gaan egter nou sy be- 
slissende fase binne, waarin (God fi- 
naal sy wil en raadsbesluit ten uitvoer 
sal bring en 'n Koninkryk sal vestig 
wat geen einde sal hê nie. 

Dit was 'n sondige en ongehoorsame 
daad in die oë van die Here toe Israel 
gevra het om 'n aardse koning te hê, 
(1 Sam. 8:7) daardeur het hulle God 
as koning verwerp. Hierdie aardse 
koningskap het oor Israel baie ellende 
gebring en die Here ,eel oneer aange- 
doen. Veral in tye van nood en bal- 

lingskap waarin die volk verkeer het, 
het Israel `n sterk verlange gekoester 
na die koms van die koninkryk van 
God. Hierdie verlange en hoop is by 
hulle gewek deur die belofte wat God 
deur sy profete aan die volk toegesê 
het aangaande sy koninkryk wat Hy 
weer sou oprig deur die Messias te 
stuur. Na hierdie dag het elke Is- 
raeliet uitgesien en daarom kon hier- 
die aankondiging van Johannes vir 
hulle nie vreemd geklink het nie en 
moes hulle met groot blydskap vervul 
het. 

Tog was dit vir baie 'n vreemde 
aankondiging. Soos ons alreeds ten op- 
sigte van die messiasverwagting van 
die grootste deel van die Joodse volk 
gesê het, het hulle `n politieke messias 
verwag. In ooreenstemming hiermee 
het hulle ook verwag dat die ko- 
ninkryk van God `'n aardse koninkryk 
sou wees, dat die koninkryk van 
Dawid weer letterlik op aarde herstel 
sou word. Wanneer Johannes dus die 
vereiste van bekering stel om te kan 
deel hê aan die koninkryk wat hy aan- 
kondig, strook dit nie met die verwag- 
tinge van die volk nie, soos ons later 
in die evangelie van Mattheus en die 
ander evangelies opmerk. 

Volgende keer moet ons nog iets 
meer probeer sê in verband met die 
wese van hierdie koninkryk. 


Die Bybel in die 
Huis 

ook nie gebruik as 'n geestelike knup- 
pel om mense mee plat te slaan nie 
— ons mag dit nie gebruik as geeste- 
like hefboom om ons oortuigings op 
ander af te dwing nie. Want die Bybel 
is nie gesog op homself nie. Die Bybel 
het gesag omdat die leer wat deur die 
Bybel praat alle gesag in hemel en op 
aarde het. Die Bybel is in laaste in- 
stansie die brief wat God aan die 
wêreld skrywe. En `n brief is nie sê 
belangrik nie. Dit is belangrik omdat 
dit ons daarvan verseker dat die 
iemand wat die brief aan ons stuur, 
nog aan ons dink. Dit is vir belangrik 
omdat dit ons iets vertel van daardie 
een wat die brief skryf. 'n Brief wys 
altyd terug na die afsender. So `n 
brief is die Bybel. Dit wys nie na 
homself nie — dit wys na die Afsen- 
der. God is die Afsender. Die Bybel 
wys na God. Hy is belangrik. Hy is vir 
ons belangrik. 

1 Ou Boekrdl. 


Ons lewe darem in 'n wonderlike 
tyd. Ons is so bevoorreg. In ons dorpe 
en stede is niemand verder as net 'n 
paar myl van `n kerk af nie. Op ons 
plase is dit ook net 'n paar minute se 
ry van die kerk af. En 'n Bybel staan 
in ons boekrak en daar lê een voor 
ons bed op die tafel — Netjies gedruk 
in ons eie taal, Afrikaans. 


Waar kom die Bybel vandaan en 
hoe is dit moontlik dat die Bybel deur 
duisende jare behoue en bewaar gebly 
het? Niemand sal nooit presies hierop 
kan antwoord nie. Al wat ons kan sê 
is dit: Die Here het self mense uitge- 
soek wat Sy Woord deur die eeue 
opgeteken het en die Here het ook 
self Sy Woord bewaar en bymekaar 
gebring. Baie mense en konings en 
heidene het deur die eeue probeer om 
die Woord van die Here te vernietig 
en die ou geskrifte en manuskripte 

SE HERVORMER 


verbrand, maar die Here het self Sy 
Woord in stand gehou. Hoe die Satan 
ookal probeer het, die Woord van God 
het gebly en nie net het dit gebly nie, 
maar dit is ook gedurig in ander tale 
vertaal en dwarsoor die wêreld ver- 
sprei. 

Die Bybel bestaan uit twee dele, 
die Ou Testament en die Nuwe 'Testa- 
ment. Die Ou Testament beslaan 39 

boeke en die Nuwe Testament beslaan 
27 boeke, dus tesame 66 boeke. 

Die woord ,,Bybel” kom van die 
Griekse woord ,,Biblia” wat ,,boeke” 
beteken. Nou weet ons ook waar die 
woord Biblioteek — `n versameling 
van boeke — vandaan kom. 

Die Ou Testament is oorspronklik 
in Hebreeus geskrywe, met die hand, 
op saggebreide vel of perkament. Daar 


Aruike woarm 
ou boekrole gebêre 


(Se 





was toe nog geen boekdrukkers en 
rolperse nie. Elke nuwe opskrif moes 
weer stadig, pynlik stadig en akkuraat 
met die hand oorgeskryf word. Daar 
was dus nie baie rolle perkament van 
een boek te kry nie. 

In die tyd van Jesus lees ons hoe 
Jesus eendag in die Sinagoge uit die 
boekrol (perkament) van Jesaja ge- 
lees het. So `n boekrol het so gelyk: 

Hierdie boekrolle is soms in kruike 
bewaar teen vuur en klammigheid. In 
die 50-tiger jare is juis so `n klomp 
kruike met ou boekrolle, onder andere 
van die boek Jesaja, in 'n grot langs 
die Dooie See gevind. Dit is duisende 
jare oud en wetenskaplikes is nog 
steeds besig om dit stadig oop te rol. 
Die kruike het ongeveer so gelyk: 


Dwarsdeur die bekende wêreld was 
die Bybelse boekrolle dus versprei in 
kerke, Kloosters, Sinagoges en Biblio- 
teke. Veral die Biblioteek in Alexan- 
drië in Egipte, het baie van die ou 
boekrolle bevat. Kyk nou na die kaart 
en dan sien julle waar die Dooie See 
en Alexandrië geleë is: 


Eers in die derde eeu voor Christus 
is al die ou boekrolle van die Ou 
Testament bymekaar gemaak en in 
Grieks vertaal deur 70 Joodse geleer- 
des. Daarom word hierdie vertaling 
die Septuaginta genoem. 


In die jaar 380 na Christus het die 
Pous van die Roomse Kerk 'n opdrag 
aan Hieronymus gegee om ook 'n 
Latynse vertaling van die ou boekrolle 
te maak. Dit word die Vulgaat ge- 
noem. 


In die tyd van Jesus was daar dus 
`n Griekse vertaling van die Ou Testa- 
ment en dan die ou boekrolle in 
Hebreeus en Aramees. Die nuwe 'Tes- 
tament sou eers later in Grieks ge- 
skryf word. 

Maarten Luther het die Griekse 
vertalings van die Ou Testament en 
Nuwe Testament gebruik om die By- 
bel in 1534 in Duits te vertaal. 

In 1618 het die Sinode van Dord- 
recht in Nederland besluit om die 
Bybel ook in Nederlands of Hollands 
te vertaal. Dit is die State-vertaling 
of State-Bybel genoem en dit het in 
1637 verskyn. Die vertalers het egter 
weer die ou boekrolle in Hebreeus 
(Die Ou Testament) en Grieks (Die 
Nuwe Testament) gebruik. 

So het die Hollandse of State-Bybel 
dan in 1652 saam met Jan van Rie- 
beeck na ons land gekom en dit was 
die Bybel van ons Voortrekkers en 
van ons oumas en oupas totdat ons 

ons eie Afrikaanse Bybel in 1933 
gekry het. Die manne wat die Bybel in 
Afrikaans vertaal het, was dr. H. C. 
M. Fourie van die Nederduitch Her- 
vormde Kerk van Afrika, ons Kerk en 
verder ook dr. J. D. du Toit (Totius), 
dr. J. D. Kestell, dr. B. B. Keet en 
dr. E. E. van Rooyen. 


150 Jaar van Bybelverspreiding in 
Suid-Afrika. 





Dooie See. 


Ons het nou gesien hoe die Holland- 
se State-Bybel in 1652 saam met Jan 
van Riebeeck na die Kaap gekom het. 
Hierdie Bybels is natuurlik almal in 
Nederland of Holland gedruk en moes 
daarvandaan bestel word. 

In 1806 is die Kaap vir die tweede 
keer deur die Engelse verower en so 
het daar dus ook Engelse Bybels na 
ons land gekom. Sedert 1806 het daar 

dus twee vertalings van die Bybel aan 

die Kaap gesirkuleer, naamlik die 

Hollandse en Engelse vertalings. 

En toe in 1820, in die jaar toe ʼn 
groot klomp Engelse immigrante na 
ons land gekom het, het daar `n ge- 
nootskap in Engeland, die Britse en 
Buitelandse Bybelgenootskap, besluit 
om Bybels in Suid-Afrika te begin 
versprei. Dit is dus vanjaar 150 gelede 
dat hierdie Genootskap met hierdie 
werk begin het en Sondag 23 Augus- 
tus 1970 sal die hoogtepunt van die 
150,jarige herdenking wees. 

Kom ons kyk wat het hierdie Britse 
en Buitelandse Bybelgenootskap deur 
die jare bereik: 

1820, 23 Augustus: Stigting van die 
Genootskap in Kaapstad. 

1831: Die Evangelie van Lukas word 
deur Robert Moffat van Kuruman 
in Tswana vertaal. 

1832: Sekere dele van die Bybel word 
in Xhosa vertaal. 

1834-1836: 1000 Bybels en 2500 Nuwe 

Testamente in Nederlands en Engels 
word na Suid-Afrika gestuur. 

1857: Volledige Bybel in Tswana. 

1859: Volledige Bybel in Xhosa. 

1881: Volledige Bybel in Suid-Sotho. 

1883: Volledige Bybel in Zoeloe. 

1904: Volledige Bybel in Noord-Sotho. 

1933: Volledige Bybel in Afrikaans. 


1965: Die Bybelgenootskap van Suid- 
Afrika stig af van die Britse Bybel- 
genootskap. 


1969: Die Eerste Afrikaanse Bybel in 
groot druk word geheel en al net 
in Suid-Afrika gedruk. 


1969: Sekere skrifdele van die Bybel 
word ook in die Boesmantaal ver- 
taal. 


So sorg die Here dat Sy Saaiers Sy 
Woord die wêreld indra. Meer as 90% 
van die mensdom is al bereik en die 
Bybel is al volledig in 240 tale vertaal, 
terwyl sekere Skrifgedeeltes alreeds 
in 1300 tale en dialekte vertaal is. 


In Afrika is egter `n groot pro- 
bleem. Dis `n geweldige groot vaste- 
land en daar word meer as 800 tale in 
hierdie vasteland gepraat. Daar is al 
meer as 9 miljoen Bybels in Afrika 
versprei, maar die hele vasteland het 
meer as 200 miljoen mense. Dit is 
Donker Afrika. Maar daar is een hel- 
der ligpunt — Suid-Afrika. Van hier 
gaan die draers van die Lig, die 
Woord van God, die donker vasteland 
binne. 


Laat ons vanjaar op 23 Augustus 
1970 die Here dank dat Sy Woord 
alreeds vir 150 jaar in ons land ver- 
sprei word en laat ons ook bid dat 
Sy Woord die Lig vir Donker Afrika 
sal bring. 








DIE WONDER WOORD 


Het julle al opgemerk dat daar baie 
keer in die Bybel en in die Kerk die 
woorde ,maak oop' of ,oopmaak' ge- 
bruik word? 

Die enigste pad na die Vader, vir 
ons — so ellendig en sondig — is 
oopgemaak deur die Here Jesus, ons 
Verlosser. Deur Sy sterwe het Hy vir 
ons dié genade verkry. 

Daarom dan, mag ons bid: 

Heer, maak oop ons harte vir U 
Gees — die Tooster wat U aan ons 
nagelaat het. 

Maak oop ons verstand vir U 
Woord, o, Heer, sodat ons dit kan 
verstaan. 

Maak ons 0ë oop, Vader, dat ons U 
seëninge en weldade elke dag mag 
raaksien. 

Maak oop ons ore, Heer, dat ons na 
U Woord en vermaninge kan luister. 

Maak ons harte oop vir U liefde, 
Vader, dat ons, ons naaste en mede- 
mens kan liefhê en aan hulle doen 
Soos ons aan onsself gedoen wil hê. 

Maak ons hande oop vir ons Kerk 
en vir dié wat ons hulp en bystand 
nodig het. Wat ons besit, Heer, het 
ons van U gekry sonder dat ons dit 
verdien. 

Daarom pleit ons, Vader, dat U, U 
vleuels van genade oor ons oopmaak 
en ons behoed dat ons U vandag nie 
bedroef nie. 

Alleen om Jesus wil, vra ons dit. 

Amen. 


SPEEL, WERK EN LEER 


Het julle nie al gewonder hoe die 
kinders in die Bybel se tyd geleef en 
gespeel het, nie? 

Eintlik het die méns deur die jare 
maar min verander. Die seuns en 
dogters van die ou tyd het in die 
strate en op die mark (plein) gespeel. 
By opgrawings is poppe wat van klei 
gemaak is en daarna gebak is, gevind. 
So het dogtertjies eeue terug ook met 
poppe gespeel, net soos vandag! 

Klein kombuis-gereedskap, meubel- 
tjies en gebakte klei-diertjies in ook 
opgegrawe. Dit kon maar net speel- 
goed gewees het, né. 

Die kinders het ook pligte gehad 
om uit te voer. Die seuns het gehelp 
met die oppas van vee — skape en 
beeste of net wat hulle ouers besit 
het. Die dogters het met die huishou- 
ding gehelp, kleiner kinders help op- 
pas en met water dra. Die vrouens 
moes koring tussen maalstene maal 
om brood van te maak. Vuurmaakgoed 
moes ook aangedra word en in die 
Bybel lees ons dat die vrouens gespin 
het en in die druiweplantasies gewerk 


het. Daar word ook van klere was 
gepraat. So lyk dit dan of die meisie- 
ties baie hard gewerk het. 

Net soos vandag, moes die kinders 
ook leer. Deur eers te vertel en daar- 
na vrae te stel wat die kinders dan 
moes antwoord, het hulle geleer. Som- 
mige het selfs kon skrywe. Daar is 
selis stukke uit die kop geleer. Mens 
lees van die klaagsang van Dawid — 
Die Booglied.” 

Waar grootmense bymekaar was, 
het die kinders (net soos vandag s'n) 
ook graag bygesit. Hulle het saamge- 
gaan na godsdiens-byeenkomste en 
daar gesit en luister. Daar was seuns 
(Soos Samuel) wat deur 'n priester 
geleer is. 

Seuns is deur hulle vaders omtrent 
landsake ingelig en die dogters het 
tuis gebly en alles wat nodig was vir 
kulle opvoeding, by hulle moeders 
geleer. 

Die tug het in die Bybel-tyd ook nie 
uitgebly nie! Kinders wat stout of 
ongehoorsaam was, is berispe of ge- 
strai — met die roede. 


DIE SEUN, JANSIE 


Jansie van Dyk drafstap haastig 
want hy moét die volgende bus haal. 
Mêre word die iner-skoolsport op 
hulle veld gehou en die seuns moet 
vanmiddag daar gaan werk. 


Jansie glimlag as hy die twee 50c 
stukke in sy sak hoor rinkel. So in 
die draf steek hy die een geldstuk in 
sy ander broeksak. Sy bruin oë blink. 
'n Man moet darem nie sy rykdom so 
adverteer nie! 


Dié geld het hy vandag van oom en 
tannie Botes, wat langs hulle woon, 
gekry. Oom Botes het sy bene in 'n 
ongeluk verloor en beweeg met 'n 
rolstoel rond. Tannie Botes is 'n baas- 
bakster en lekkergoedmaakster. Haar 
man help fluks deur te klits en te 
roer. Dit `n hele geselligheid as die 
twee so saamwerk. 


Jansie help hulle om al die lekker- 
nye van die hand te sit deur bestel- 
lings by die skool, kafees en sommer 
by privaat huise te neem. Hy lewer dit 
ook af. Hy is jammer vir die moedige 
ou mensies en wil nooit enige vergoe- 
ding neem nie. Vandag mo6és hy een- 
voudig net die geld neem. 


Naby die bushalte stap Jansie sta- 
diger, daar is nog 'n rukkie tyd. Hy 
vee oor sy donker hare. Hy is klein 
vir sy ouderdom, maar taai en rats 
Soos gereeld op die rugbyveld bewys 
word. Met sy sonnige geaardheid is 
hy baie gewild by sy maats. 


Jansie haal diep asem terwyl hy op 
die bus wag. Ai, 'n man moet darem 
'n fiets hé. Hy probeer al lank om 
geld bymekaar te maak, maar wat, 
hy gee so maklik geld uit. Gister het 
hy wees 40c aan 'n seuntjie, wat die 
geld verloor het waarmee hy vir sy 
ma groente moes gaan koop het, ge€- 
gee. Die arme outjie het behoorlik 
geween. Dis seker maar erg as 'n man 
se ma so kwaai is . .. 

Iemand kreun en Jansie draai om. 
Op 'n bankie in die bushuisie sit 'n 
ou man met sy kop in sy hande. ʼn 
Kierie lê langs hom. 

Jansie gaan vinnig nader. 

Meneer?” Hy sit sy hand op die 
ou man se skouer. 

Die man beur orent, maar kantel so 
dat hy met sy kop teen die muur leyn. 
Hy is doodsbleek en sweet pêrel op sy 
voorkop. 

,Kan ek help, Meneer?” 

,Asseblief,” hyg die ou man. ,Ek 
voel baie naar. Sommer swak.” 

,Hm,” sê 'n man wat nuusgierig 
naderstaan, ,,die oubaas lyk maar 
sleg.” 

Die bus kom en die mense gaan 
klim op. Jansie dink vinnig. Hy sal 
die ou meneer na Carlos se kafee hier 
langsaan neem. Hy lewer gereeld van 
tannie Botes se ware by die kafee af. 
Carlos is `n vriendelike mens. 

,Sal u net `n entjie probeer loop, 
Meneer?” Jansie tel die kierie op. 
,Net tot by die kafee hier langsaan?” 

Die ou man knik. 

Die seun plaas die kierie in sy 
hand en met sy een arm om die 
oubasie dra-ondersteun hy hom. Dit 
gaan baie stadig, maar eindelik sit 
hy in die kafee. 


Carlos kom vraend nader. 
,Gee gou asseblief `n bietjie water, 
Carlos.” 


Die ou man drink. 

,Kan ek vir u `n dokter bel?” 

Nee, dankie,” sê hy, ,ek voel nou 
beter. Bel liewer, asseblief my seun 
se huisnommer.” Hy sê wat dit is. 


Carlos help en hulle kom gou deur. 

'n Bediende antwoord en sê die 
mense is weg, maar word enige oom- 
blik verwag. Die ou meneer lyk beslis 
'n bietjie beter en Jansie besluit som- 
mer om 'n huurmotor te bel. Carlos 
sal maar vir hom geld moet leen as 
syne te min is. 


,Baie dankie, seun. Wat is jou 
naam?” Die ou meneer glimlag toe 
hy in die huurmotor sit. Jansie sê vir 
hom en wens hom beter gesondheid 
toe. 


Jansie groet en hardloop terug na 
die bushalte waar die volgende bus 

net stilhou. Hy is uitasem van die 
spanning. Joë, hy is bly dat hy nog 
5c oorgehou het n4 hy vir die huur- 
motor betaal het. 

By die halte klim hy haastig af en 
nael sommer reguit na die atletiek- 
veld toe. 

Hy gaan na mnr. Steyn toe. 

Jammer dat ek laat is, Meneer, ek 
het oponthoud . . .” 

Ja, man, ek weet. Iemand het jou 
in die Griek te kafee gesien. Seker 
weer gaan sigarette koop.” 

Meneer ...” 

,Gaan aan met jou werk, man,” sê 
mnr. Steyn en draai sy rug op Jansie. 

Hy byt op sy lip en draai vinnig 
om. Dit is waar hy het nou minder 
werk gedoen as sy maats. 

Bertus Grové, 'n mooi, fris, blonde 
seun lyk werklik jammer toe Jansie 
by hom kom. 

,Ek is spyt dat ek vir hom gesê het 
dat ek jou by die kafee gesien het, 
Jansman. Ek het nie gedink hy sou 
So `n houding inneem nie.” 

Dié Matriekseun is Jansie se held. 
Hy is altyd eerste in sy klas, eerste 
met die naellope en rugby kaptein, 
boonop. Jansie vertel kortliks wat ge- 
beur het. 

Met die opwinding van die atletiek, 
vergeet Jansie van die hele besigheid 
en selfs mnr. Steyn is vriendelik. 
Bertus oortref homself weer vandag 
en Jansie is trots en gelukkig. 

Nou eers n4 hy gebad het bel Jansie 
om te hoor hoe dit met die ou siek 


meneer gaan. 'n Kinderstem antwoord. 


en sê dat sy oupa beter is. 

Maandag net n4 die skool-opening, 
sê die skoolhoof dat hy iemand aan 
die kinders wil voorstel. Hulle het 
reeds die vreemde man op die ver- 
hoog gesien en maar gedink dat dit 
een of ander amptenaar is. 

Julle ken die naam goed, kinders. 
Moontlik is daar van julle wat mnr. 
Meyer self ken. Hy is mede-eienaar 
van die groot winkel in Kerkstraat, 
Meyer en Seun.” 

Die kinders wag nuuskierig. 

Mnr. Meyer, 'n groot fris man, kom 
na vore. 

,Goeie mêre, kinders.” 

Hulle groet. 

,Vanmêre wil ek die hoof, mnr. De 
Beer, sy personeel en julle almal ge- 
lukwens met hierdie onderwysinrig- 
ting. Dink maar aan die sportprestasie 
van `n paar dae gelede. Ek het self 


twee seuns hier op skool gehad.” 


Jannie kyk met trots en geneënt- 
heid na Bertus Grové. Bertus sit af- 
wagtend na mnr. Meyer en kyk. Jan- 
sie se oë glinster ondeuend. 

,Dink maar aan die sportprestasies 
van 'n paar dae gelede, Bertus!” 


Bertus glimlag net. 


,Weer eens het die Martiekuitslae 
getoon dat julle `n puik skool het,” 
gaan mnr. Meyer voort. ,As opvoed- 
kundige inrigting het hierdie skool al 
baie uitblinkers gelewer. Een van 
hulle is hier teenwoordig . . . Jansie 
van Dyk is sy naam. Hy is 'n beson- 
dere hulpvaardige en mensliewende 
seun.” 

Jansie voel hoe sy gesigspiere styf- 
trek. 

Ek wil Jansie bedank vir sy hulp 
aan my ou vader. My pa het sy motor- 
bestuurder ontglip en was op pad na 
ons winkel toe, toe hy siek geword 
het. Jansie het hom gehelp en na 
hy beter gevoel het, het Jansie hom 
in 'n huurmotor gehelp en huis toe 
gestuur. Hy het self die bestuurder 
betaal.” 

Daar is 'n roering in die saal soos 
die kinders beur om Jansie te sien. 
Jansie stamp benoud aan Bertus, 
maar hy sit met 'n uitdrukkinglose 
gesig na mnr. Meyer en kyk. 

“My pa het opdrag gegee dat ek 
alles omtrent die seun Jansie van 
Dyk moes uitvind.” Mnr. Meyer glim- 
lag. ,,Jansie spaar al lank om `n nuwe 
fiets te koop. Hy sal nooit so vêr kom 
nie, glo my, want hy is altyd besig 
om iemand te help.” 

Die kinders lag. 

Soos julle self weet help Jansie 
vir mnr. en mev. Botes om hulle ware 
oral te verkoop. Talle mense het ver- 
tel van Jansie se bedagsaamheid en 
liefde teenoor sy medemens. Ek is 
seker baie van julle weet ook daar- 
van.” 


`n Gefluister gaan op. 
Mnr. Meyer se gesig word ernstig. 


,Jy moet jou naaste liefhê soos jou- 
self. S6 leer die Bybel ons. Dié ge- 
leentheid word ons elke dag gegun 
.. . as ons dit net wil raaksien. My 
vader en ek wil graag aan Jansie 'n 
blykie van waardering toon. Ons sal 
geëerd wees as hy vir hom `n fiets 
uit ons winkel sal kom uitsoek.” 


,Sal Jansie asseblief na die ver- 
hoog kom?” 


Dis die hoof se stem. Jansie sit 
asof versteend. Sy lippe voel droog. 
Hy is bewus van die helder son wat 
deur die vensters skyn en dat almal 
op hom wag. Hy wens hy kon vlug of 
iets. Waarom moet hy in so `n ver- 
leentheid gebring word? 

,Jansie, asseblief!” 

Jansie sukkel orent. Alles lyk vir 
hom onwerklik terwyl hy na die ver- 
hoog stap. Sy bene voel styf en snaaks 
toe hy die trappies na die verhoog 
bestyg. 


Mnr. Meyer reik hom die hand en 
Jansie kyk na hom met ongelukkige 
bruin oe. Die man glimlag en klop 
hom bemoedigend op sy skouer. Jan- 
sie glimlag ook. Die hoof, mnr. Venter 
gee hom 'n warm handdruk en draai 
na die kinders. 'n Oorverdowerende 
applous breek los. 


,lIs dit jou werk, Bertus?” vra Jan- 
sie verwytend toe hy weer langs 
Bertus sit. 

Bertus lag. ,,Nee, nie ek alleen nie. 
Carlos, tannie Botes-hulle, julle ander 
bure en ek kan jou verseker hulle 
hét ondersoek ingestel na ,die seun 
Jansie.” Bertus kyk tergend na hom. 


Buite wag mnr. Steyn Jansie in. 


“Ek is jammer dat ek jou so onreg- 
verdig behandel het, Jansie,” sê hy 
dadelik. 


,Toemaar, Meneer,” Jansie se ou 
sonnige glimlag breek deur. ,Ons ver- 
tel baie keer nie die waarheid nie en 
hoe kon Meneer dan weet?” 


MEVROU M. BASSON 


Sodra die kerk te veel ,,ek” of ,ons” 
sê, is dit geen kerk meer nie. Selfver- 
sekerdheid is immers die kenmerk 
van die skynkerk. 

— Ds. G. J. H. Gyminck. 


Sonder `n lewe na die sterwe bly 
hierdie lewe `n ontsettende chaos, die 
aarde `n reusegraftombe, en ons ge- 
boorte `n misdaad, waarop die dood- 
straf gesteld is. Die lewe kan slegs 
in die lig van die ewigheid begryp 
word. 

— Dr. Fritz Rienecker. 


Wees bang om te lewe, maar nie om 
te sterwe nie. 
'n Russiese gesegde. 


Lank of kort, reguit of met 'n 
ompad: elke weg is goed as dit na 
die voet van die kruis lei. 

—Vinet. 











GEMEENTELIKE 


MESSINA 


Die Ned. Hervormde Gemeente van 
Messina het verlede naweek die 6de 
Junie hul halieeu-feesviering gehou. 
Gelukwensinge en groete is ooorge- 
bring namens dit Kommissie van die 
Algemene Kerkvergadei'' 2: ds. Nolte; 
Die Ring van Zoutpansbert' ds. J. M. 
Labuschagne; Die Ned. Geref Kerk 
van Messina: ds. S. J. Henrico, wat 
al vir die afgelope 20 jaar predikant 
in Messina is, het ook namens die ge- 
meenskap sy groete oorgrdra. 

Die verwelkoming €n bedankings is 
waargeneem dear ds. trikkie Engel- 
brecht, tans konsulent van die ge 
meente, terwyl ds. Willem Kemp, €er- 
ste vaste predikant van die gemeente, 


Hervormer is en naby Messina op sy 
plaas boer. 

Sedert 1920 tot 1965 is die ou kerkie 
gebruik, deur die Hervormers sowel 
as deur die ander twee susterkerke, 
tota..t hulle naderhand ook self `n eie 
kerk kon oprig. Die nuwe kerkgebou 
is ingewy op Saterdag 5 Junie 1965. 
Oudl. Hendrik van Wyk was die bou- 
voorman, terwyl die argitekte Bosman 
en Neethling van Pretoria die kerk 
ontwerp het. Die Gemeente het weer 
self die kerk gebou. Intussen het daar 
dan ook `n skuldlas op die kerk gerus, 
tot onlangs toe 'n br. en sr. van die 
kerk oom Steve Swart en tante Bertha 
hul hande diep in hul sak gesteek het 





V.l.n.r.: H. Klopper (Kassier met tjek), Tante Bertha en oom Steve Swart. 


1982-1935, die feesrede gehou het. In- 
teressante staaltjies uit die ou dae is 
opgehaal. 


Enkele Historiese Feite 


Met die nagaan van die ou kerk- 
boeke soos byvoorbeeld 'n ou lidmaat- 
register is vasgestel dat daar alreeds 
gedurende 1918 sowat `n agt lidmate 
belydenis van geloof gedoen het ter- 
wyl die hoeksteen van die ou kerkie 
eers in 1920 deur ds. H. C. M. Fourie 
gelê is. Hierdie kerkgebou was ook 
eiehandig gebou deur ouderlinge Gert 
Robbertze, Hendrik Roos, Karel Koen, 
Koos Roos, Gert Roets. Sover bekend, 
leef van hulle nog net die 80 jarige 
oom Gert Roets wat nog steeds `n 


en die sowat R4000 skuld betaal het. 

Die kerk sit ook tans sonder `n 
leraar, omdat hul onlangs die kombi- 
nasie met Louis Trichardt gebreek het 
met die doel om met 'n gemeente in 
Rhodesië te kombineer. Hierdie kombi- 
nasie kon nie deurgaan nie, en Messi- 
na, Van Warmelo en Vivo gaan nou 
kombineer. Die kerkraad en gemeente 
1et alreeds besluit om te beroep en ook 
om 'n pastorie aan te koop vir die 
herder en leraar. 


Vroeëre Predikante 


Ds. W. J. Kemp, 1982-1935. 

Ds. J. J. Engelbrecht, 1937-1941. 

Ds. J. P. B. Venter, 1949-1957. 

Ds. J. M. Labuschagne, 1958-26 April 


1970. Skriba. 


LESERS SKRYF 


Dit het my verheug om in die Her- 
vormer eindelik iets oor die Sending 
van ons Kerk te lees. In die laaste 
inargange is die berigte maar skaars. 
Tog het die artikel van ds. H. G. van 
der Westhuizen (Mei 1970, bladsy 15 
e.v.) my teleurgestel en verontrus om 
die volgende redene: 

1. Die tradisionele beleid om blank- 
es nie onder die bantoe as sendelinge 
te laat arbei nie, lyk vir my lynreg 
in stryd met die Sendingbevel van 
Matt. 28:18-20. Daar is duidelik geskry- 
we: ,Gaan dan heen, doop en leer,” en 
leer,” en nie: ,,Stuur dan, laat doop 
nie: ,Stuur dan, laat doop en laat 
leer”. Al wil ons kerk miskien nie 
opgesaal wees met ,,allerlei sogenaam- 
de sendingsdienste,” dit moet tog dui- 
delik wees Wie ons opsaal en stuur. 
Meer as negentien eeue vé6r dr. Mal- 
herbe se waarskuwing vir aggressiege- 
vaar het ons Heer al sy twaalf dis- 
sipels gestuur ,,soos skape onder die 
wolwe in” (Matt. 10:16). As ons nou 
te bang is vir die aggressie van wol- 
we moet ons maar kies of ons nog 
bereid is om skape van Sy kudde te 
wees. In die Bybel word so veelvuldig 
verwys na die spesiale opdrag van 
Paulus om as Jood onder die nie- 
Joodse rasse en volke die Evangelie te 
verkondig, en die vergadering in Je- 
rusalem (Hand. 15) het so duidelik 
die sending as die kerk se beleid aan- 
vaar (15:7-9), dat die aanvanklike be- 
perking tot die Joodse volk van Matt. 
10:5 daarmee verval het. Hoe anders 
Sou ons, as nie-Jode, ooit Christene 
kon geword het. Die sendingsbeleid 
van ons kerk mag tradisioneel wees, 
Bvhels is dit beslis nie. 

92. Die begrig ,,Bosluissendinsprak- 
tyk”. deur ds. Van der Westhuizen ge- 
bruik, suggereer 'n lastige parasiet 
wat 'n gesonde liggaam pla. Daar is 
meer waarheid in die vergelyking as 
net hierdie suggestie. Dink net aan 
die verhouding in grootte en tykdom 
tussen die kerke van die paar miljoen 
blankes, nou meer as driehonderd jaar 
hier, en die sendinskerke van die nie- 
blankes onder die miljoene heidene. 
Dis mos die verhouding van `n geson- 
de bees en 'n nietige gogga! Bowen- 
dien weet ons almal (of dit ons nou 
aanstaan of nie) dat die bosluis bloed 
nodig het om te lewe. Sonder die 
bloed van die bees sal die bosluis 
vrek. Ruk hom af, knyp hom dood, sê 
vir hom hy moet sy bloed liewers by 
ander bosluise suig, die end is die- 
selfde. 

Dis tog merkwaardig hoe Jesus ge- 
preokkupeer was met die parasiete, 
met die afhanklikes in sv omgewing, 


[7] Blaai om 


Die Hervormer, Augustus 1970, bladsy 31 


Sendingbeleid 


O] Van vorige bladsy 


met die weduwees, wese, kinders, me- 
laatses, kreupeles, blindes. met die 
bosluise van ds. Van der Westhuizen. 
Met die bosluise het die Seun van 
God hom vereenselwig. (Matt. 25:31- 
46). Die gedeelte van Gods Woord gee 
vir my ook `n duidelike antwoord as 
ons vra of Woordverkondiging alleen 
voldoende is. Nee, ds. Van der West- 
huizen, dis nou net bosluissending wat 
sending van Jesus Christus is. Mét 
die bosluis gooi U Christus self oor- 
boord. 

3. Die hardnekkige heidendom hou 
stand. Die ontdekking het ds. Van der 
Westhuizen in Lux Mundi en andere 
geskrifte gedoen. Maar dwarsdeur die 
Bybel word dit ons van Godsweë ver- 
kondig. As kastyding en straf, Egipte 
en woestyn, rigters en profete die 
heidendom nie kan breek nie, kom die 
Heer se eie Seun as 'n skaap onder 
die wolwe, en Hy word geslag soos 
'n lam. Net soos die Evangelies is die 
Handelinge van die Apostels vol van 
die verset van die heidendom en van 
die sogenaamde gelowiges. Die geskie- 
denis van die kerk is geskrywe met 
bloed. Die heidendom ken nie genade 
nie. As iemand anders dink, dan lees 
hy sy Bybel nie. 

Maar die Bybel en die geskiedenis 
van die kerk leer ons ook dat ondanks 
die hardnekkige verset die Christelike 
geloof tog versprei en dat die kerk 
tog groei. Hoekom? Ook die antwoord 
kry ons in die Bybel. A1 die eeue het 
die sendelinge gegaan, gedoop en ge- 
leer, omdat Jesus self gesê het: ,,Aan 
My is gegee alle mag in die hemel 
en op aarde” en ,,Ek is met julle al 
die dae tot aan die voleinding van die 
wêreld.” Hulle het nie bekommer nie, 
hulle het nie beredeneer nie, hulie 
het nie van aggressie en bosluise ge- 
praat nie, hulle het die opdrag van 
die Heer ontvang en in volle vertroue 
op die leiding van sy Heilige Gees 
gehoorsaam. 

Die kerk wat sending wil dryf op 
die manier van 'n handelsfirma wat 
uitbreiding beplan op die Bantoemark, 
die kerk werk sonder die drif van die 
Heilige Gees, hou op om kerk te wees. 
Van die Heilige Gees-drif kan ek in 
die artikel van ds. Van der Westhui- 
zen niks bespeur nie. Dit lyk vir my 
SOOS 'n rapport vir 'n direkteursverga- 
dering van die O.K. Basaars. Daarom 
kom dit my voor dat die kerk die 
voorstel van ds. Van der Westhuizen 
ook nie kan oorweeg nie. Die kerk 
sal liewers die hele sendingebeleid 
moet heroorweeg. 


Die uwe, — Hendrik Wolvetang, 
Posbus 17, Stilfontein. 


REPLIEK 


Omdat die Redakteur die moeite ge- 
doen het om ,,n kort repliek” te vra, 
doen ek dit. Ek doen dit gewoonlik 
nie, omdat Paulus sê: ,, . . . onver- 
standige strydvrae moet jy afwys, om- 
dat jy weet dat dit twis verwek.” (2 
Tim 2:23). 

Ek vra die leser om die onderhawige 
artikel van my weer te lees — maar 
met verstandigheid nie met drif nie. 

AANDAG ALLE 
Postaatklierlyers 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R2.90 K.m.b. Geen 
K.b.a. bestellings. 
Regstreeks van: 
v. R. MULLER, 
Krugerspos, 
Lydenburg. 
Dankie. 





VAKANSIEWOONSTELLE 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle : 
4 tot 7 persone. Enkelwoon- 
atelle: 2 tot 4 persone. Beson- 
der lae buiteseisoen-tarief (van- 
R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 
en eetgerei. Peos ie beskik- 
aar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 





VERGROTINGS 
in 
LEWENSKLEUR 
van u eie 
KIEKIE OF NEGATIEF 


W. E. CAREY 


APTEKER 
Posbus 177 — Krugersderp 





Die Naam van die Kerk in die 
Kaap Kolonie voor November 
1642 


In ons Mei-uitgawe het ons onder 
bostaande opskrif die program ,ter 
viering van de inwyding der Herboude 
Ned. Hervormde Kerk in de Kaapstad 
op Zondag 31 January 1841” geplaas 
teen die bewering in dat die naam 
Hervormd vir die kerk eers onder 
invloed van ds. Van der Hoff in die 
Transvaal ingevoer sou gewees het. 

Uit die program vir die inwyding 
van die herboude kerkgebou in Kaap- 
stad toe die bekende kerkgebou in 
Adderleystraat, blyk weer eens dat 
voor ds. Van der Hoff in Suid-Afrika 
was die naam Hervormd vir die kerk 
in amptelike stukke gebruik is in die 
Kaap. 


Ons plaas `n tweede bewys. En hier- 
die twee stukke word geplaas omdat 
geen van beide van hulle in die twee 
mooi en waardevolle Kerkalbums van 
prof. S. P. Engelbrecht verskyn nie. 


Hierdie een wat ons nou plaas is 
van die ,Namiddags Godsdienst”, ter- 
wyl die vorige een van die ,,Voormid- 
dags Godsdienst” was. Ons plaas albei 
om te laat sien, dat die eerste nie 
maar net 'n vergissing of misdruk of 
wat se fout ook al was nie, want 
die tweede een noem die naam van 
die kerk ook as ,Ned. Hervormde 
Kerk.” 


GEZANGEN 
TER VIERING VAN DE INWYDING 
der 
HERBOUWDE NED. HERVORMDE 
KERK, 
In de Kaapstad 


Op Zondag den 3lsten January 1841. 





NAMIDDAGS GODSDIENST 


VOOR DE PREDIKATIE. 
door het koor. 
Wy loven U, o! Opperheer. 


Door de Gemeente. 
Psalm 134. vers 1, 2 en 3 


ONDER DE PREDIKATIE 
1 
Psalm 98, vers 1 en 3. — Dus ver- 
anderd:— 


Door het koor. 


Heft aan, heft aan een lied den Heere, 
Dien grooten God, die wond'ren 
deed, 

Zyn regterhand , vol sterkt'n eere, 
zyn heilig! arm, wrocht heil na leed: 

Dat heil doet Hy ons nu genieten, 

Elk roem' dan zyn barmhartigheid, 

Zyn trouw, waarop wy ons verlieten. 
In luistryk weer ten toon gespreid. 





Door de Gemeente. 
3. 
Ja onze stemmen doen zich hooren 
Ons loflied geeft den Heere dank; 
Nu klinken door de tempelchooren 
Trompetten en bazuin geklank. 
Dat 's Heeren huis van vreugd weer- 
galme 
Voor onzen grooten Opperheer; 
Zyn naam, vermeld in dankb're Psalmen 
Wekk' aller hart tot lof en eer. 
IT 
Door de Gemeente. 
Gezang 183, vers 4. 
TT 
Door de Gemeente 
Psalm 133, vers 1. 


Door het Koor alleen 
Psalm 133, vers 3. 
Door het Koor en de Gemeente. 
Bis: — Vers 3. 


NA DE PREDIKATIE. 


Door de Gemeente. 
Gezang 96. 
Door het Koor. 
Het Koor Gezang— De Hemelen ver- 
tellen de eere Gods. 


Gedrukt ten kantore van de “Zuid- 
Afrikaan,” Kaapstad. 


JOH. DREYER 


Juis hulle, wat God met 'n braaden- 
de hart liefhet, sal ook die naaste liefhê. 
Die liefde tot God en die naaste val 
wel nie saam nie, maar kan ook nie 
van mekaar geskei word nie. (1 Joh. 
4:20). 

Prof. G. C. van Niftrik. 


WAT KAN U LEES 


Die Vreemdeling van Galilea: Skry- 
wer: W. L. Marais. Verkrygbaar teen 
R1.50 van die N.G. Boekhandel, Pre- 
toria, of direk van die skrywer, Saam- 
bougebou 205, Welkom, O.V.S. 


Hierdie bundeltjie religieuse ont- 
boeseminge (135 gediggies) kom uit 
die hart van `n ouderling van die 
kerk. Dat hy 'n besonder fyn aanvoe- 
ling van sake het, staan bokant enige 
twyfel. Ons weet dat hy in sy omge- 
wing besondere werk doen onder im- 
migrante . . . om hulle hier tuis te 
maak en hulle te betrek binne die 
kerk. Sy deeglike tweetaligheid (soos 
ook blyk uit sommige van hierdie ont- 
boeseminge wat in Engels geskryf is) 
maak hom besonder geskik vir sy 
daaglikse werk en evangelisasiewerk 
onder anderstaliges. Dis net jammer 
dat hy nie eers die Afrikaanse gedig- 
te (Deel A) in 'n groep bymekaar 
geplaas het nie, en daarna in 'n twee- 
de deel (deel B) die Engelse gedig- 
gies. 


Dit sou verkeerd wees van die leser 
om die streng wetenskaplike maat- 
stawwe van die letterkundige kritiek 
van vandag op hierdie werkie toe te 
pas. 'n Paar spelfoute kon wel regge- 
stel gewees het. W. L. Marais se ge- 
diggies sal hierdie kritiek nie kan 
weerstaan nie. Hy is geen letterkun- 
dige in die moderne sin van die woord 
nie. Hy wil net op digterlike wyse 
die religieuse beleef en realiseer. Dis 
'n pennevruggie van ,,die gewone 
man.” 

P.K. 


U. M. Gerryts, Die Alibama van 
Blouhoek, 105 Dl. HAUM, Langstraat, 
Kaapstad, 1970, R1.40. 


Gerryts het hierdie boek geskryf 
hoofsaaklik vir kinders van 10 tot 14 
jaar. Kinders uit hierdie ouderdoms- 
groep aan wie ek die boek ook gegee 
het om gou te lees, het dit feitlik 
in een teug gedoen. Dit is 'n onom- 
stootlike bewys dat die boek vanuit 
die kind se standpunt geslaagd is. Dit 
is 'n verhaal uit die lekker klein-skool- 
tjie dae toe onderwysers elke kind en 
sy gesin geken het. Die vier hoofka- 
rakters Wikus, Simon, Naas en Riek 
sorg vir gesonde pret, baie lagwek- 
kende situasies en tog ook kinderbe- 
lewenisse wat mens diep raak. 


'n Mooi verhouding met die nie- 
blanke kinders en ook met die nooien- 
tjies dra by om die boek se goeie 
invloed op die kindergemoed te ver- 
hoog. 

IN MEMORIAM 


in liefdevolle herinnering dink ons terug aan 





ons ontslape dierbares wat ons vooruitgejaan 
het en nou rus van hulle arbeid. Ons mis hulle 
nog steeds, maar treur nie oor hulle scos die 
ander wat geen hoop het nie. Ons dank God 
vir wat hulle deur sy genade beteken het. 


CLAASSENS: Nicolaas Johanncs — Na een jaar van 
stille trane en eensame nagte Van verlange, dink ons 
weer aan die aand van 5 Julie 1969, toe plotseling 
van ons weggeneem is, ons dierbare eggenoot, pap- 
pie en oupa. Die mooi gedagtenis en soete herinne- 
ringe wat hy vir ons nagelaat het sal altyd vir ons 
kosbaar bly. 

— Verlangende eggenote, kinders en kleinkinders, 
M. Claassens, Krugersdorp. 


# PELSER: Met liefde en ver- 
lange dink ons aan 9 Julie 1968 
io E toe die onverbiddelike dood ons 
geliefde Marthinus weggeneem 
het. Die wond bly onherstelbaar. 
— Eggenote, kinders en familie. 
Bronkhorstspruit Hervormde ge- 


DOODSBERIGTE 


Dit het die almagtige God behaag om die siele 
van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederde liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 








IN MEMORIAM (Vervolg) 


BOTHA: Josias Johannes — Vier jaar van eensame 
trane en verlange is verby maar onvergeetlik bly 
vir my die mêre van 20 Augustus toe so skielik en 
onverwags van my weggeneem is deur die dood, my 
dierbare lewensmaat, na `n baie gelukkige huwelik 
van 45 jaar, maar ek is dankbaar vir die mooi nage 
EE en soete herinneringe wat hy vir my nage- 
aat het. 


— Sy verlangende eggenote, F. U. Botha, vroeër 





meente. 





FEE TES 


Sendinsbeleid 

ERG 





Dokter Wolvetang is bly om ,,einde- 
lik iets oor Sending van ons Kerk te 
lees.” Die rede waarom in Die Her- 
vormer weinig oor die Sending ge- 
praat word, is waarskynlik deels te 
wyte aan die ,,onverstandige stryd- 
vrae” daaroor in die Hervormer rond- 
om 1912. Dit is min of meer dieselfde 
argumente wat nou weer opgerakel is. 


Die tradisionele beleid van ons Kerk 
om iemand (onder die nie-blankes) 
af te sonder vir sending, word genoem 
(dit) mag tradisioneel wees, 
Bybels is dit beslis nie.” Hand. 18:2 
lees egter: ,,Sonder nou Barnabas en 
Saulus vir My af vir die werk.” Die 
gemeente Antiochië het dus wat hier- 
die sending betref inderdaad sending 
,laat doen” in korrespondent se be- 
grip. In Bybelse begrip was dit die 
gemeente of kerk self wat sending 
doen en gehoorsaam is aan: ,,Gaan 
dan heen ...” Onthou moet word dat 
dié bevel van Matt. 28 deur die kerk 


in drie opsigte uitgevoer moet word: 
1. Die kerk in sy wydste verband; 







daar kan elke lidmaat tog nie sy ba- 
gasie oor die skouer gooi en ,,sending- 
velde” toe gaan nie. 2. Die plaaslike 
gemeente; ook hier moet afsondering 
van iemand of persone in die georga- 
niseerde sending wees. 3. In beide bo- 
genoemde gevalle is daar die Christen- 
individu, wat orals en altyd waar hy 
werk en is, ,sendeling” moet wees. 


Wat in die Bybel egter baie duide- 
lik is, is dat die kerk die opdrag tot 
sending ontvang en dat sendelinge 
wat ,,gestuur” word, deur die kerk 
onder die leiding van Gods Gees af- 
gesonder word. Die korrespondent eg- 
ter spreek in die taal van dié tyd wat 
ons Kerk as vreemd wil beskou, naam- 
lik die genootskaplike sending. Toe 
het genootskappe en maatskappye sen- 
Alive oor die weg gehelp sending- 
veld 'oe, soms om van `n lastige vrou 
verlos we word. 


Uit die artikel is dit duidelik dat 
met ,,aggressie gevaar”, ek verwys 
na die feit dat blankes uit sending- 
velde gedwing of uitgesit kan word 
of die sendelinge nou braaf soos 'n 

van Klein Kemp, Pk. Bandelierskop, N.-Transvaal. 


TE 


skaap onder die wolwe daar wou bly 
of nie. My vraag is dus: moet ons nie 
ons sending met die verstandieheid 
waaroor ons beskik (ook `n gawe van 
God, ook `n kanaal waardeur die 
Heilige Gees-drif werk, ook `n gebod 
tot liefde) betyds sê inrig dat ons 
kan voortgaan daarmee wanneer 
blankes verbied word in nie-blanke 
lande? 


Genoemde tradisionele beleid ver- 
dedig ek nie as my beleid nie, maar 
my Kerk s'n. As die korrespondent 
da&roor teleurgestel en verontrus” 
is, is hy sê oor ons Kerk. 

Die korrespondent argumenteer dat 
die Bybel ,,veelvuldig verwys na die 
spesiale opdrag van Paulus om as 
Jood onder die nie-Joodse rasse en 
volke die Evangelie te verkondig .. .” 
Ek is nie in beginsel daarteen dat een 
ras (mens) die evangelie mag verkon- 
dig aan 'n ander ras nie. Ons Kerk is 
egter positief en reken onder huidige 
omstandighede moet ons alles in werk 


CO] Na volgende bladsy 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 





Geregistreer aan die Hoofposkantoor 
as 'n Nuusblad. 





Uitgegee deur die 
Ned. Hervormde Kerk 
van Afrika. 


Intekengeld: 75c. per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaaste bereik, 
dertig dae voor publikasie. 





ADVERTENSIETARIEWE: 


Geboortes, verlowings, en huwelike 

R1.50 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Doodsberigte en in Memoriams 
R2.00 per plasing. 


Die Advertensiebestuurder, 
DIE HERVORMER, 
Posbus 2368 — Pretoria. 
Advertensies moet aan die advertensie- 
bestuurder gestuur word nie later nie 


as 6 weke voor datum van 
publikasie nie. 





As 'n foto geplaas moet word: R6.00 
ekstra vir die maak van drukkersblok. 





Gedruk deur 
N.H.W.-PERS, 
Posbus 2368, Pretoria. 





Amptelike Berigte 


BEROEPE PREDIKANTE 


Aangeneem: 


Ds. J. P. Labuschagne na lLeeudo- 
ringstad. 

Ds. P. J. Kruger na Witfield/Park- 
rand. 

Ds. J. A. A. Schroeder na Nigel. 

Ds. J. Steyn na Alberton-Wes. 

Ds. A. J. Swartz na Kaapstad/Weer- 
mag. 

Prop. A. A. J. Swart na Klerksdorp- 
Oos. 

Prop. P. J. van der Merwe na Premier- 
myn. 

Prop. J. A. Loader na Villieria. 

Prop. W. C. van Wyk na Pretoria-Oos. 

Prop. T. F. J. Dreyer na Newlands. 

Ds. J. J. Smit na Heidelberg. 

Ds. D. B. Snyman na Wonderboom- 
Suid. 

Bedank: 

Ds. P. P. Jooste na Warmbad/Rust- 
der-Winter. 

Ds. J. P. B. Viljoen na Boksburg. 

Ds. T. F. J. Dreyer (Jnr.) na New- 
castle. 

Ds. H. N. Botha na Potchefstroom 
Studente. 

Ds. F. J. H. Buitendag na Kimberley. 

Ds. G. J. J. Labuschagne na Johannes- 
burg. 

Ds. H. R. Visser na Rustenburg. 

Ds. J. H. Breytenbach na Premiermyn 
en na Warmbad/Rust-der-Winter. 

Ds. $. J. Botha na Sundra. 

Ds. $. J. de Beer na Bethal. 

Ds. G. J. H. Gijmink na Carletonville. 

Ds. J. Steyn na Derdepoort. 

Ds. J. M. Labuschagne na Boksburg. 

Ds. W. C. M. de Beer na Groot Ma- 
Tico. 


RADIODIENSTE AUGUSTUS 1970 ... 
Eredienste: 


2 Augustus 10.30 vm. Kortgolf, Kru- 
gersdorp-Oos. 

9 Augustus 10.30 vm. Medium en FM 
St. Helena. 

16 Augustus 7.00 nm. Medium en FM 
Pretoria. 

23 Augustus 7.00 nm. Kortgolf, Wel- 
kom. 

30 Augustus 10.30 vm. Kortgolf, 
Bloemfontein 

6 September 10.30 vm. Medium en 
FM, Kaapstad. 


Oegendsgodsdiens 10.15 vm: 


4 Augustus: Ds. G. H. J. Marsman. 
11 Augustus: Ds. J. P. Wagenaar. 

18 Augustus: Ds. J. B. van Rensburg. 
25 Augustus: Ds. T. F. J. Dreyer, Jnr. 
Ontwaak my Siel 7.40 vm. 

30 Augustus: Ds. G. C. van Staden. 


Vroeë oggend 6.30 vm. en laat aand 
11.10 nm. 


5 Augustus: Dr. $S. J. Prins. 

15 Augustus: Ds. C. L. Badenhorst. 
19 Augustus: Ds. L. A. Breedt. 

27 Augustus: Ds. Hans Rreyer. 


Ander Sondagprosramme: 


Kom na die Waters, 6.05 nm. 

Wat sê die Bybel 9.15 nm. 
Bybeldramas 8.15 nm.; 

2 Augustus: Samuel as Rigter. 

9 Augustus: Die Eerste Koning. 

(Saul). 

16 Augustus: Dawid en Jénathan. 
23 Augustus: Dawid en Goliat. 
30 Augustus: Nabot se Wingerd. 


Erkenning van Fotos: 


Die Hervormer Julie 1970: 

Bladsy 9 albei van ,Hoofstad”. 

Bladsy 18 en 19 albei van J. L. P. 
Wolmarans. 





Sendingsbeleid 


] Van vorige bladsy 


stel om op die besie metode vir die 
evangelie beskikbaar, sending te doen. 
En die Kerk het besluit dié metode is 
etniese oorleg. 


Die korrespondent sê ,,die vergade- 
ring in Jerusalem (Hand. 15) het so 
duidelik die sending as die kerk se 
beleid aanvaar” — maar daaréér is 
tog geen diskussie nie! Die kerk het 
egter nie sending as sy ,beleid” aan- 
vaar nie maar as taak, as roeping en 
as karakter van sy kerk-wees in die 
wêreld. As ons Kerk van sy sending- 
beleid praat, praat hy oor die metode, 
nie oor die wese nie — wel dié me- 
tode om die wese die beste te dien. 


As ek die beeld gebruik ,,bosluis- 
sendingpraktyk” is dit ten opsigte van 
die voortdurende afhanklikheid van 
dieselfde sendingveld. 


Uiteindelik sê ek dat dit toelaat- 
paar is as ons daarmee werklik sen- 
ding doen; maar die huidige omstan- 
dighede leer dat ons miskien na ʼn 
beter metode moet soek. 


Dat Jesus ,gepreokkupeer was met 
die parasiete” sê nog nie dat ons sen- 
ding moet bestaan uit dieselfde wat 
Jesus gedoen het nie, maar dat die 
inhoud van ons sending die verkondig- 
ing van hierdie dade en woorde van 
Jesus moet wees. Dit sê ook nie dat 
die kerk nie barmhartigheidsdienste 


] Blaai om 

Sendinssbeleid 


[7] Van vorige bladsy 


of diakonale dienste mag verrig deur 
sy diakonale organe in die ,,nuwe” 
kerk nie! Want die kerk kan tog nie 
net praat en met sy dade sy woorde 
verloën nie. 


Wanneer ek pleit dat ons oog moet 
kry vir die hardnekkige heidendom 
wat méér stand hou, omdat ons nie 
alles doen wat ons kan om die evan- 
gelie tuis te bring nie, wil korrespou- 
dent hê ons moet onnadenkend, som- 
der beraad, bekommerloos en redeloos 
die metode onverbeterd laat. Dis waar 
dat die kerk in die wêreld vervolging 
sal hê, die kerkgeskiedenis met bloed 
geskrywe is, die heidendom letterlik 
geen genade ken nie. Ek hoop egter 
nie dit is waar dat `n mens na die 
beste metode soek om die sendingsaak 
voluit te doen met die beste vermoëns 
wat tot ons beskikking is, dat ons dan 
,nie (die) Bybel (lees) nie.” 


Dit is hard, geagte korrespondent, 
om te sê en te insinueer dat ek nie 
Bybels is nie, nie my Bybel lees nie, 
sonder Heilige Gees-drif is. Ek kan 
tog nie glo dat hierdie aantygings 
deur u bedoel word as voorbeelde 
van egte Heilige Gees-drif nie. Gala- 
siërs 5:22 sê ,,die vrug van die Gees 
is liefde . . . vriendelikheid .. .” 


Soos ek in punt vi en vii van my arti- 
kel stel, soek ek dringend na die beste 
optrede van ons Kerk in die heiden- 
dom, ek hoop die feite wat ek genoem 
het, het ek korrek genoem met die 
noukeurigheid van `n groot handelsaak 
se direksie. Ek hoop om met die me- 
tode wat ek voorstaan, deur die korre- 
spondent genoem die manier van `n 
handelsfirma wat uitbreiding beplan 
op die Bantoemark, te staan aan die 
kant van Paulus. Waar my metode nie 
primêr handel oor 'n universitêre of 
kweekskool inrigting vir leraarsoplei- 
ding assodanig en alleen nie, maar 'n 
inrigting op die oog het waar jy die 
,Sendingveld” vir onbepaalde tye kan 
bereik, daar kom dit ooreen met Pau- 
lus wat ook in ,,sentrums” die Woord 
verkondig het. Hierdie ,sentrums” het 
dan na die landelike gebiede self die 
evangelie verder gedra. ,He was not 
concerned with mission in Country 
areas; his programme was based on 
the cities ...” (Bengt Sundkler, The 
World of Mission, bl. 29). 


DR. H. G. 
VAN DER WESTHUIZEN 


WAT KAN U LEES 

Die uiterlike van die boek is baie 
mooi versorg en kinders sal Die Ali- 
bama van Blouhoek graag as `n ge- 
skenk ontvang. 

— A. M. Venter. 


sPieter en Woli” — Secrgei Proko- 
fief. In Afrikaans vertaal deur Lydia 
Pienaar. 


Hierdie Russiese werk wat in 1936 
voltooi is, is `n ware meesterstuk. Al- 
hoewel dit reeds in die dertigerjare 
verskyn het, is dit in `n moderne styl 
geskryf. Die Afrikaanse vertaling van 
die boekie is ewe suksesvol en sal 
beslis byval by die lesertjies vind. 


,Pieter en die Wolf” is `n musiek- 
sprokie. Elke karakter in die boek 
word deur 'n kenmerkende musiekin- 
strument voorgestel. Die vrolike Pie- 
ter word byvoorbeeld deur die viole 
voorgestel, en die versigtige Oupa 
Gaarenteen deur die fagot. 


Daar is seker geen ander toondig 
wat hom so goed daartoe leen om 
kinders met goeie musiek vertroud te 
maak as juis hierdie een nie. Hoe 
meer 'n kind na die melodieuse kom- 
posisie luister hoe meer bekend en 
verstaanbaar sal die klankbeelde vir 
hom word. 


Dié mooi en kleurvolle geillustreer- 
de musieksprokie, met die bygaande 
vel bladmusiek sal sekerlik `n uitste- 
kend geskenk vir `n kind van 8-10 jaar 
wees. 


H.A.U.M. 1969. Prys R1.60. 
A. D. de Wet. 


Ek het die indruk dat die Christene 
van ons tyd, veral die jongeres, te 
uitsluitend stilstaan by die eis van 
God, en te weinig oor het vir die 
feit dat elke eis van God tegelyk 
belofte is. Daarom is daar in ons 
tyd so weinig blydskap. 


Prof. G. C. van Niftrik. 


Ek is van oortuiging dat ons ons 
tyd in die tyd, in die lewe en in die 
wêreld alleen dên goed kan verrig, 
wanneer ons rus, vrede en sekerheid 


gevind het buite die tyd, buite die 


wêreld, in God. 
Prof. G. C. van Niftrik. 

Persbericht uit 
Nederland 


Het bestuur van de Vereniging van 
Verontrusten in de gereformeerde ker- 
ken ,Schrift en Getuigenis” heeft zater- 
dag 10 januari j.l. vergaderd met de 
raad van advies, en de situatie in de 
gereformeerde kerken besproken. 


Z1) heeft nogmaals uitgesproken dat 
Zij opkomt voor het behoud van de on- 
verzwakte erkenning van het gezag van 
de Heilige Schrift als onfeilbaar Woord 
van God en voor de handhaving van 
de Drie Formulieren van Enigheid als 
uitdrukking van het gereformeerd be- 
lijden binnen de gereformeerde kerken. 


Daarnaast beoogt zij de hereniging 
van alle Schriftgetrouwe gelowigen in 
één gemeenschap. In ootmoedige over- 
denking van de Bijbel wil zij aan het 
Hoofd van de gemeente, Jezus Christus, 
vragen op welke wijze aan deze gemeen- 
schap gestalte moet worden gegeven. 
Met vreugde en vertrouwen ziet zij 
naar Hem op, want Hij is het die de 
Zijnen rondom Zich vergadert door 
Zuyn Woord en door Zim Heilige 
Geest. Zy herinnert zich het Woord 
van de Here dat allen die Hem willen 
volgen, im de wereld verdrukking moe- 
ten lijden en dat deze verdrukking ook 
te wachten staat van de kant van de 
kerk, wanneer daarin de wereld door- 
dringt, maar zij kent ook de vertroos- 
ting van de Heiland, ,Houdt goede 
moed, Ik heb de wereld overwonnmen” 
(Joh. 16:33) en zij rust in Zijn belofte 
Ik ben met U alle dagen tot aan de 
voleinding der wereld” (Matt. 28:20). 
Daar de eenheid van alle Schriftge- 
trouwe gelovigen een opdracht is van 
de Here, opdat de wereld erkenne dat 
Christus door de Vader gezonden is 
(Joh. 17:23,) zoekt het nootfbestuur 
kontakt met Schriftgetrouwe kerken en 
Schriftgetrouwe groepen in kerken en 
spoort het de plaatselijke afdelingen 
aan om reeds thans te streven naar op- 
bouw en versterking van de gcmeen- 
schap met de Schiftgetrouwen in de 
andere kerken van hun plaats, vooral 
van gereformeerde gezindte. 


'Tevens delen wij U mede dat het be- 
stuur en de raad van advies van onze 
Vereniging aldus is samengesteld: 


Dagelijks Bestuur: ds E.]. Oomkes- 
Uithuizen (voorzitter), Mr. K.H. Poel- 
man-Rotterdam (sekretaris), A. van 
Weelden-Renkum (penningmeester), ds 
W.C. van den Brink-Nieuw-Loosdrecht 
(tweede voorzitter), H. Schellevis- Hil- 
versum (tweede sekretaris), H. Lange- 
veld-Hilversum (tweede penningmees- 
ter), D. Knol-Groningen (algemeen ad- 
junkt). Overige leden: J. Drieënhuizen 
en H.W. Maaskant. 








Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 174c. en 374c. 


Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkêên vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
indien nie, probeer OTTO'S vir Hoof 
pyn, Jig, Rumatiek, Verkoue, Heupjig. 
Xoorsagtigheid en enige ander pyn. 


OTTO'S verlig pyn binne enigéê oom- 

blikke. OTTO'S bring genesing aan en 

serban pyn. OTTO'S kalmeer en voed 

jie senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
gelligheid verwek en selfs kan lei tot 
senuweeswrakke. Maar vra uself of dit 
nodig is in die moderne wêreld? Nee, 
glad niel Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


'n smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
resame met 'n sagte lakseermiddel. 
Besonder goed vir Jig en Rumatiese 
eiers om die Pille saam het OTTO se 
vyfaksie senuwee en pynpoeiers te 
gebruik. 





Dr. Collin se Pille 


PRYS: 45c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 
Lewer, Gal en Hardlywigheid 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande 'in die 
bloedstroom opgeneem, wat dan krag 
en energie aan die liggaam verskaf 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die vermelde 
moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
Soggens en saans vir 7 dae. Neem elke 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 








OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 

hoes en enige bors aandoeninge. Dié 

is seker die enigste Tiemie Stroop So 

bemark vir die gebruik van Babas en 

Tiemie bevat die gesonde ontsmet 

tingsmiddel naamlik ,,Thymol” wat 
Kindertjies 


kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom 
Kindersiektes laat u skrik, maar met! 
OTTO SE TIEMIE STROOP is u heel 
veilig, vernaam as kinders vals ver 
koues het met tande kry. 


Dié middel is uitstekend vir Babas en 
Kinders tot 8-10 jaar en dit is smaak- 
vol 


Senuwees ! 


DIE ALOMBEKENDE KLAGTE IN 
DIE MODERNE WÊRELD 


Senuwees ! 





DIE ANTWOORD. 
DIE GEURIGE ROOI STROOP 


OTTO SE SENUWEE EN 
VERSTERKINGSMIDDEL 


Die algemene versterkingsmidde! vir 

lusteloosheid, senuweeswakheid, sleg 

te estlus, bloedarmoede, slaaploosheid 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKINGSMIDDEL 
u enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk 
skoon bloed.” Vanuit die ruggraat sprei 
die hele senuweestel, elk bedoel vir 'n 
sekere deel van die liggaam. Word een 
of ander senuwee gestoor of ooreis 
dan volg die bovermelde kwale, geken: 
merk deur die kortgebondenheid 


Die toevlug — Otto se Senuwee er 
Versterkingsmiddel 
DIE PRYS: 65c. 
32 dosie. 


Woler a.ub. plaasvervangers, dring aan op die egte met hierdie gereglstreerde handelsmerk. Oral 


D 


verkrygbaar of direk van Apteker. 

